
Capitolul 1 


Când Regan ieşi din biroul lui Matthew Swain, afară ningea 
abundent, cu fulgi mari, care amenințau să se depună şi să 
acopere în scurt timp totul. Traversă impulsiv strada spre Old 
House Cafe şi ocupă o masă de lângă fereastră, răspunzând cu un 
zâmbet salutului prietenos al chelneriţei care-i adusese meniul. 

- Doar un ceai şi o felie de pâine prăjită, te rog, Edith. Ai idee 
cât e ceasul? Pe al meu l-am uitat acasă. 

-Abia e trecut de patru, domnişoară O'Neil, răspunse amabil 
femeia. In zile ca aceasta, se întunecă atât de devreme, nu-i aşa? 
Sper că nu vom avea o iarnă atât de grea cum spun toţi... 
lucrurile ar deveni mult mai dificile. 

- Pentru toată lumea, fu de acord Regan. Mă tem că probabil 
au dreptate, totuşi. Barlow a prognozat asta din prima zi a anului. 

- Şi cu greu s-a înşelat vreodată, oftă cealaltă femeie. Ei bine, 
va trebui să ne resemnăm şi să facem faţă, nu-i aşa? Mai sunt 
numai două luni şi vine primăvara. 

Şi puţin peste o lună, avea să împlinească douăzeci şi cinci de 
ani, conştientiză Regan, după ce chelneriţa plecă să anunţe 
comanda. Cinci săptămâni în care să-şi găsească un soţ sau să-şi 
piardă casa care-i era atât de dragă. Era adevărat, putea oricând 
să conteste testamentul, aşa cum îi sugerase Matt în după-amiaza 
aceasta, dar chiar dacă se hotăra să târască numele familiei pe 
băncile Curţii de Apel, cu siguranţă, acum era puţin 

prea târziu pentru asta. In urmă cu trei ani, condiţia nu-i 
păruse nici pe departe atât de nerezonabilă. Majoritatea fetelor 
erau căsătorite până la vârsta de douăzeci si cinci de ani. Necazul 
era că nu găsise niciodată vreun bărbat cu care să vrea să se 
căsătorească - nu îndeajuns, oricum. Poate că acum era 
momentul potrivit să-şi revizuiască ofertele din trecut, căci nu 
avea prea mult timp la dispoziţie ca să înceapă să caute noi 
curtezani. 

Bărbatul care intrase în cafenea imediat după ea luase o 
masă apropiată; paltonul lui de culoare închisă era azvârlit pe 
unul din scaunele libere. Regan simţea ochii lui aţintiţi asupra ei 
şi-şi întoarse privirea cât de departe, încât să evite contactul 
vizual cu el. Era suficient de obişnuită cu faptul că atrăgea atenţia 
bărbaţilor şi ştia cât de mică era încurajarea de care aveau nevoie 
ca să-şi încerce norocul şi să intre în vorbă. In momentul acela, 
ultimul lucru pe care şi-l dorea era companie. Trebuia să se 
gândească. 

Ceaiul fierbinte şi aromat era o alinare. Ţinând cana între 
mâni, privi pe fereastră la fulgii care se rostogoleau şi-şi aminti 
esenţa scrisorii pe care tatăl ei i-o lăsase când murise. 

„Cottam are nevoie de o familie, scrisese el, şi mă bazez pe 
tine să i-o asiguri. Dacă încă nu te-ai căsătorit până la vârsta de 
douăzeci şi cinci de ani, mă îndoiesc c-o vei mai face vreodată şi 
am aranjat ca moşia să fie vândută în circumstanţele acestea. 
Sumele provenite se vor constitui într-un fond de încredere care 
să-ţi asigure un venit lunar adecvat apropape oricărui stil de viaţă 
pe care ţi l-ai putea alege, până când împlineşti treizeci de ani, 
când vei dispune de controlul întregii averi. Să-ţi aminteşti 
întotdeauna că te iubesc şi că nu-ţi vreau decât binele.“ 

Ce crezuse el că era bine pentru ea, sfârşi Regan 
strâmbându-se. Şi ea îşi iubise tatăl, dar nu fuseseră întotdeauna 
pe aceeaşi lungime de undă. Nimeni nu putea să stabilească 
reguli de viaţă doar în alb şi negru. Cottam era în familie de trei 
generaţii. De ce trebuia să fie văduvită de căminul ei, din simplul 

motiv că nu-şi putea găsi un bărbat pe care să-l poată iubi o 
veşnicie? 

Cu sprijinul întunericului care se lăsa afară, geamul ferestrei 
arăta o reflexie a cafenelei din spatele lui Regan. Fără să-şi dea 
seama, se uitase la bărbatul de la masa alăturată, răspunzând 
provocării ochilor lui. Acum, văzând că se ridică din senin, 
conştientiză un freamăt undeva, înlăuntrul ei, un sentiment de 
recunoaştere. Unde mai văzuse înainte acea uşurinţă a mişcării, 
silueta aceea înaltă, cu umeri laţi? 

Realiză că venea spre ea. îşi întoarse uşor capul, în timp ce el 
se opri lângă masa ei, şi privi în ochii cenuşii care nu lăsau să se 
citească nimic. Părul lui era negru şi tuns foarte scurt, avea 
trăsături uniforme, dar totuşi prea puternic conturate ca să poată 
fi numit frumos. Era un chip pe care nu-l uitai uşor, iar Regan nu-l 
uitase. Niciodată nu putuse să-l uite. 

- Bună, Keir, spuse ea. A trecut atâta timp. 

El nu-i răspunse imediat, studiind ovalul neted şi pur al feţei 
întoarse spre el, nasul mic şi drept, ochii depărtaţi şi verzi, gura 
generoară, înrămate de cascada de păr arămiu. Un zâmbet vag, 
uşor ironic răsări pe buzele lui. 

- Aproape şase ani, încuviinţă el. Nu eram sigur că o să-ţi 
aduci aminte de mine. Te-ai schimbat foarte puţin, Regan. Te-am 
recunoscut de când te-am văzut traversând strada. Făcu o pauză, 
ca şi cum ar fi fost în expectativă, ridicând o clipă din sprâncene 
când ea nu-i răspunse. Te deranjează dacă iau loc? 

-Te rog, îl invită ea, negăsind nici o cale de scăpare. 
Zâmbetul ei era strălucitor şi forţat. Credeam că eşti în Australia. 
Nu emigraseşi? 

- Ba da. în ochii cenușii apăru din senin o scânteie efemeră, 
dar tulburătoare. Un nou început mi s-a părut cel mai 
recomandabil, la momentul acela. 

Privirea ei evaluă rapid, aproape inconştient, croiala jachetei 
lui din tweed. 

- Unul plin de succes, să înţeleg? 

- Moderat. Tonul lui arăta că vroia să abandoneze subiectul. 
Ce mai face tatăl tău? 

Faţa ei deveni aspră, iar zâmbetul i se şterse. 

-A murit acum trei ani. Acum, sunt doar eu. 

- Singură în casa aceea mare? 

-în afara personalului, da. 

- Păcat. E o adevărată pierdere. Dacă vreodată o casă a 
impus o familie, aceea e Cottam. 

„Taci!“, ar fi vrut să-i spună, dar n-o făcu; în schimb, rămase 
acolo cu o expresie împietrită, dorindu-şi ca el să plece. Odată, cu 
mult timp în urmă, bărbatul acesta o ceruse în căsătorie şi-l 
refuzase. Nu numai că-l refuzase, dar îi râsese în faţă la ideea de 
a lua în considerare o căsătorie cu fiul unui poştaş local. Acum, el 
era cel care râdea de ea, amintindu-i cu deliberare de ceea ce 
fusese. Nu avea de gând să-l lase s-o stânjenească. 

- Nu sunt genul familist, răspunse ea pe un ton monoton. 
Prefer să-mi aleg singură compania, atunci când doresc să o am. 

- Fără obligaţii şi fără restricţii? Tonul lui era blând. Poate că 
ai dreptate. 

- Eşti căsătorit? întrebă ea fără să intenţioneze şi văzu capul 
negru mişcându-se în semn că nu. 

- N-am avut timp. S-ar putea ca înclinația asta să-mi fi fost 
amputată. 

O altă lovitură sub centură, dar Regan refuză în continuare să 
reacționeze. 

- Ar trebui să mă întorc, spuse ea, întinzând mâna după 
poşetă. Vremea n-o să se îmbunătăţească. 

- Fugi? sugeră el când Regan se ridică pe jumătate şi se opri 
să-l privească, controlându-şi expresia feţei. 

- Nu, nu fug. Nu am de ce să fug. 

- Atunci, rămâi şi termină-ţi ceaiul. Am să comand unul 
proaspăt pentru amândoi. 

întâlnind provocarea din ochii lui cenuşii, Regan se trezi că se 
aşază încet la loc, conştientă că prin asta admitea o voinţă mai 

puternică decât a ei şi totuşi, cumva, nu dorea să se afirme. In 
trecut se purtase abominabil cu Keir Anderson. Nu putea face 
mare lucru să îndrepte lucrurile, dar acum, când nu mai conta, 
putea măcar să rămână şi să fie amabilă cu el. 

- Te-ai întors definitiv în Anglia? întrebă ea după ce 
comandară ceaiul, străduindu-se să pară cât de cât interesată. 

- E doar o vizită. Mă aflam la Midlands, aşa că m-am hotărât 
să caut câteva zile locurile pe care le frecventam odată. Stau la 
Bull's Head. Nici el nu s-a schimbat prea mult. 

- Şase ani nu înseamnă mult, se apără ea. îndrăznesc să spun 
că oraşul nu s-a alterat atât de mult în ultimii cincizeci de ani. 

- Dacă nu luăm în considerare populaţia. Mi-am petrecut ziua 
de ieri încercând să găsesc câţiva prieteni vechi, dar în afară de 
Jake Carter, toţi s-au îndreptat spre zonele rurale. 

- Eu am rămas, sublinie ea şi-i văzu buzele strângându-se. 

- Nu e acelaşi lucru. Făceam parte din clase sociale diferite... 
aşa cum ai spus atunci. 

Simţindu-se cuprinsă de ruşine, făcu un gest impulsiv. 

- Pe atunci, eram o puştoaică îngrozitoare şi snoabă. 

- Doar atunci când venea vorba să te căsătoreşti cu cineva cu 
un statut social inferior, răspunse Keir. La urma urmelor, am avut 
o relaţie destul de strânsă timp de câteva săptămâni. 

Regan nu avea nevoie să i se amintească. îşi aducea aminte 
foarte bine. Keir fusese atât de diferit de ceilalţi tineri pe care-i 
cunoscuse. La doar douăzeci şi patru de ani, avusese o iniţiativă şi 
o hotărâre care o atrăseseră instantaneu, împotriva voinţei ei. Nu 
intenţionase niciodată realmente ca asocierea lor să meargă 
dincolo de acea primă întâlnire întâmplătoare când, plictisită din 
cale-afară într-o seară, într-un club local, acceptase invitaţia lui la 
dans. Prietenii ei urmăriseră legătura lor cu reacţii diferite: pe unii 
îi amuzase, unii o priviseră cu reticenţă, alţii o criticaseră deschis. 
Nu-i păsase de părerea nimănui, acţionase doar după bunul ei 
plac. Keir o dusese în locuri în care nu mai fusese vreodată, 
vorbise cu ea lucruri despre care nimeni altcineva nu se mai 

deranjase să discute. o sărutase cu o pasiune care născuse în ea 
noi profunzimi şi totuşi, nu încercase nici măcar o dată să 
depăşească limitele sentimentelor de la optsprezece ani. Regan 
ştiuse prea bine ce simţea pentru ea şi nu făcuse nici un efort să 
împiedice declaraţia lui finală şi inevitabilă. De fapt, nu fusese 
decât un alt scalp pe care să şi-l agaţe la cingătoare. Cum putuse 
să fie atât de egoistă? 

- îmi pare rău, spuse ea. Am greşit că te-am tratat aşa. 

- Dar că m-ai refuzat n-a fost o greşeală? 

Regan îşi ridică bărbia. 

- Nu cred. Aveam realmente foarte puţine lucruri în comun. 

- Nu? întrebarea era blândă, zâmbetul lui reflectând reacţia 
trecătoare a ochilor. Ei bine, poate că ai dreptate. Erai prea 
obişnuită ca lucrurile să fie aşa cum vrei, ca să te potriveşti cu 
uşurinţă ideilor mele. Când o soţie din clasa muncitoare iese din 
linie, e aşezată imediat, tăios, înapoi. Tu nu te-ai fi putut 
conforma. 

O ironiza din nou, dar avea tot dreptul. Regan râse şi clătină 
din cap: 

- Deloc. 

Urmă o pauză lungă. Keir fu primul care rupse tăcerea, pe un 
ton vesel şi detaşat. 

- Cam atât despre vremurile de demult. Cum rămâne cu 
prezentul? 

- Sunt bine. Fusese rapidă, dar nu îndeajuns. Ştia că văzuse 
că se schimbase la faţă. Uitându-se la el, îi veni din senin o idee 
atât de caraghioasă şi de ridicolă, încât aproape pufni în râs. 
Totuşi, noţiunea ersista. Era soluţia perfectă, deşi nu neapărat cu 
bărbatul acesta. Cu cine altcineva? Pe cine cunoştea care să ia 
măcar în considerare un asemenea pas? 

Keir o privea în continuare cu ochi enigmatici. 

- Te îngrijorează ceva? 

li scăpă înainte să se poată opri, rezultat al unui instinct pe 
care nu avusese timp să-l analizeze: 

- Da. Sunt într-o încurcătură şi nu ştiu cum să ies din ea. 

- Vrei să vorbeşti despre asta? 

Regan îl privi o clipă nesigură, înainte să cedeze din nou 
instinctului. 

- Nu aici. Ce zici, vii acasă la mine diseară, să luăm cina? 

Dacă invitaţia îl surprinsese, n-o arătă. 

- Sună bine. Mâncarea de la Bull nu e chiar o delicatesă. 

Ce ştia el despre delicatese? se întrebă ea, şi imediat analiză. 
Călătorea prin lume încă din vremea în care-l cunoscuse. Ajunsese 
destul de departe încât să recunoască diferenţa între bun şi abia 
acceptabil. 

- Lucrezi încă în inginerie? întrebă ea şi văzu mişcarea oblică 
a capului său. 

- Mai mult sau mai puţin. La ce oră vrei să vin? 

- Să fie în jur de şapte treizeci şi după ce mâncăm, putem bea 
ceva. Am s-o rog pe doamna Sullivan să pregătească ceva 
special, în cinstea ocaziei. 

- Ai o bucătăreasă numai pentru tine? 

Cenzura era mai mult imaginată decât aparentă, dar 
răspunsul ei nu ţinu seama de natura ei: 

- Am mulţi oaspeţi, se apără ea. Şi lucrează la Cottam de 
foarte mult timp. 

- Ştiu. Mi-o amintesc. Tonul lui era uniform. Ai devenit prea 
sensibilă, Regan. Era o vreme când n-ai fi găsit necesar să te 
scuzi. 

- Toţi ne schimbăm pe măsură ce ne maturizăm. 

- In unele privinţe, da. Va fi foarte interesant să aflu în ce 
privinţe şi cât de mult te-ai schimbat. Buzele i se curbară într-un 
zâmbet strâmb. Se ridică în picioare înainte ca ea să-i răspundă şi 
scoase câteva bancnote din portofel, pe care le aşeză pe nota de 
plată. Rămâne la şapte treizeci. Aştept cu nerăbdare. 

Regan îl urmări cum îşi ia paltonul, îl îmbracă şi regretă deja 
că-l invitase. Totuşi, ce avea de pierdut? Ideea care se încăpţâna 
să nu-i dea pace nu era în definitiv decât o idee. Nu trebuia s-o 
pună în aplicare. 


12 SUSAN DOYLE 


Maşinile de împrăştiat pietriş îşi făcuseră deja apariţia pe 
drumurile principale. Nu întâmpină dificultăţi din cauza stratului 
gros de zăpadă decât când intră pe aleea principală care ducea la 
casă. Trecând prin porţile de fier, îşi dădu seama că exista o 
şansă demnă de luat în considerare ca invitatul ei să nu poată 
ajunge deloc în seara aceea. Nu-i trecuse prin cap să-l întrebe 
dacă avea maşină şi era de notorietate faptul că cele două firme 
de taxi din oraş nu erau dispuse să-şi asume riscul ca vehiculele 
lor să se împotmolească în trafic. 

Soarta avea să decidă. Dacă nu venea, atunci avea să 
abandoneze ideea aceea nebunească. Asta însemna că se 
întorcea în acelaşi punct din care pornise, dar trebuia să se 
obişnuiască. Aproape că-şi dorea să se întâmple aşa. 

Casa răsări în faţa ei, după cotitură; faţada impunătoare, 
pătrată, era bine luminată şi primitoare. Mult prea mare pentru o 
singură persoană, Regan trebuia să recunoască, dar în timp, în 
cele din urmă, avea să ia măsuri. Nu vroia să piardă singurul 
cămin pe care-l cunoscuse vreodată dintr-un motiv atât de 
nedrept, pe cât era condiţia impusă de tatăl ei. 

Totuşi, ce alternative avea? Lăsând la o parte posibilitatea unui 
apel, nu-i mai rămânea decât una singură, care era foarte posibil 
să nu se prezinte. 

Sullivan o întâmpină la uşă, trăsăturile lui frumos îmbătrânite 
destinzându-se într-un zâmbet de uşurare: 

- Am crezut că vom fi nevoiţi să trimitem echipe de căutare, 
spuse el. Ai spus că te întorci în jur de ora trei. 

Regan îi întoarse drăgăstoasă zâmbetul, încredinţându-i haina 
din piele de oaie. John Sullivan era majordomul familiei de mai 
bine de treizeci de ani şi într-un fel, aproape că ţinea locul tatălui 
pe care-l pierduse. Fără el, Regan însăşi ar fi fost pierdută. Tatăl 
ei luase măsuri de siguranţă pentru tot personalul disponibilizat în 
urma vânzării conacului, dar nici o sumă de bani nu putea 
compensa oameni ca el şi ca soţia lui, Ann, pentru pierderea 
slujbei şi a casei. Sullivan era prea bătrân ca să mai poată începe 

din nou, în altă parte, chiar dacă în zilele acelea îşi putea găsi un 
alt post potrivit abilităţilor lui. Ar fi forţat să se pensioneze la 
vârsta de şaizeci şi trei de ani, soţia lui la cincizeci şi opt, pentru 
că fără îndoială nu era pregătită să lucreze undeva fără el. în 
maniera detaşată şi calmă în care acţionase şi în afaceri, tatăl ei 
se gândise la tot, în afară de sentimentele celor care erau 
realmente implicaţi în aranjamentul acela. 

- A durat mai mult decât am anticipat, răspunse ea. Am băut 
un ceai la Old House. îi spui doamnei Sullivan că în seara asta s-ar 
putea să avem un oaspete la cină, în cazul în care poate ajunge 
aici? N-are rost să ne complicăm prea mult. Friptura ei Diane este 
întotdeauna delicioasă. 

- Un singur domn? Sullivan păru alertat, fiind la fel de 
conştient ca şi ea de condiţiile care guvernau viitorul slujbei sale. 
îl cunoaştem, domnişoară Regan? 

- Poate vi-l amintiţi. Nu avea rost să păstreze secretă 
identitatea musafirului. La Cottam, toţi cunoşteau, sau cel puţin 
auziseră de toată lumea. E fiul lui Tom Anderson, Keir. 

- Anderson? Sprâncenele i se uniră în efortul de a-şi aduce 
aminte. Nu cred că. 

- îţi aminteşti. până în urmă cu cinci ani, Tom a lucrat pentru 
Oficiul de Poştă. Toţi îl ironizau pentru că şi-a lăsat soţia să-i pună 
un nume atât de bizar fiului lor. 

- Oh, da. Răspunsul avu o nuanţă subtilă de dezamăgire. A 
plecat în Australia după moartea ei, nu-i aşa? 

- Să i se alăture fiului său. Keir e aici, în vacanţă... cel puţin, 
aşa am impresia. 

- Ciudată perioadă să-ţi alegi pentru vacanţă. 

- Oh, nu ştiu. Probabil că le e dor de iernile de aici. Regan 
frunzărea corespondenţa care era atent aşezată pe masa din 
holul principal, selectând deoparte câteva scrisori care erau 
evident facturi. Doar atât a sosit? 

Sullivan ar fi putut sublinia faptul că era destul de evident, 
dar n-o făcu. Nu i-ar fi trecut niciodată prin cap să fie atât de lipsit 

de respect. 

- Mă tem că da. Aşteptai ceva important? 

- Nu tocmai, oftă ea. Era doar o slabă speranţă să apară ceva. 
Nici măcar nu-mi dau seama ce. 

- Acest. domn pe care-l aştepţi, reluă Sullivan, ezitând puţin 
asupra ultimului cuvânt. E...? Ei bine, ştii la ce mă refer. 

Regan zâmbi fără să vrea. 

- Sullivan, eşti chiar mai snob decât obişnuiam eu să fiu, îl 
mustră ea cu blândeţe. Nu-ţi face griji, ştie ce cuţit şi ce furculiţă 
să folosească. Intotdeauna a ştiut. 

- Intotdeauna? Sprâncenele lui se ridicară de mirare. 

- Da, îl cunosc dinainte să plece în Australia. Tonul ei era 
crispat. De fapt, m-am purtat foarte urât cu el. 

- Şi acum, vrei să te revanşezi. Dădu din cap în semn de 
încuviinţare. E un gest foarte frumos, domişoară Regan. Sper să-l 
aprecieze. 

- Oh, sunt sigură. Rămase la fel de glacială. Vine pe la şapte 
jumătate, dacă îi permite vremea. Vom mânca în jur de opt. 

- Dar dacă ajunge aici şi nu mai poate pleca? veni răspunsul 
ezitant, iar ea afişă o expresie binevoitoare. 

- Atunci, va rămâne peste noapte. Slavă cerului, avem 
suficiente camere. Ai putea s-o rogi pe Mary să pregătească 
preventiv un pat. Camera albastră, cred. 

- E exact lângă camera ta, spuse majordomul şocat. 
Domnişoară Regan. 

- Te tachinam doar, se apără ea spăşită. Mă îndoiesc că se va 
lăsa convins să rămână, indiferent de situaţie. 

Şi pe bună dreptate, spuse expresia lui. încuviinţă uşurat: 

-Mă duc s-o anunţ pe doamna Sullivan. 

Urcând fără grabă pe scări, Regan văzu întunericul prin 
fereastra înaltă în stil georgian şi realiză că ninsoarea se oprise, 
ceea ce-i produse o reacţie ciudat de ambiguă. în cazul în care 
Keir venea, avea să aibă curajul necesar să-şi ducă planul la 
îndeplinire, sau îndrăzneala avea s-o lase în ultima clipă de 

izbelişte? Nu era decât o singură cale să afle. 

El sosi cu un sfert de oră mai târziu, la volanul unui Audi de 
culoare deschisă. Privind de la aceeaşi fereastră, Regan îl văzu 
făcând vesel cei trei paşi şi auzi sunetul jos al clopoţelului de la 
intrare. Apoi, se hotărî să coboare şi să-i deschidă. El era aici, iar 
ea trebuia să înfrunte problema. Să vorbească sau nu? Ce avea să 
fie? 

Sullivan lua acelaşi palton de culoare închisă pe care-l purtase 
şi după-amiază, dar dedesubt Keir avea acum un costum gri 
deschis care-i scotea în evidenţă bronzul. Regan văzu chipul lui 
Sullivan când se întoarse şi zâmbetul lui maliţios abia tăinuit, 
citindu-i gândurile cu acurateţea pe care o dobândise în anii de 
când se cunoşteau. în ceea ce privea costumele obişnuite pentru 
cină, ideea lui de perfecţiune reprezenta un gri închis sau un 
bleumarin. Nu avea importanţă că astfel de idealuri fuseseră date 
de mult uitării. Pentru Sullivan, nimic nu se schimbase. 

Rochia pe care o alesese fu întâmpinată cu aceeaşi 
dezaprobare. Prea scurtă şi prea strâmtă, aproape că-l auzea 
gândind. îi zâmbi diabolic când trecu pe lângă el şi întinse mâna 
să-şi salute musafirul. 

-Mă bucur că ai putut ajunge. Bine că s-a oprit ninsoarea. 

- Au prognozat că o să mai ningă, spuse Keir. Abundent. 

- Atunci, s-ar putea să-ţi fie greu să te întorci în oraş. 

Zâmbetul lui se contură lent. 

-Aşa că va trebui să fim cu ochii în patru, nu? Spuneai ceva 
despre o băutură? Am îngheţat pe drum. 

- Desigur. Pe aici. Se aşeză lângă el, conştientă de înălţimea 
lui, de situeta lui viguroasă, de sugestia de putere controlată în 
spatele croielii perfecte a sacoului lui. Se trezi flecărind agitată 
încontinuu, mai nesigură pe ea decât îşi amintea să fi fost 
vreodată. M-am gândit să mergem în bibliotecă. E mai intim decât 
în sufragerie. Obişnuia să fie camera favorită a tatei pentru un 
coniac după cină. De cele mai multe ori, aici îmi beau cafeaua. 
Am putea face asta şi în seara asta, dacă vrei. 

- De ce nu? Părea amuzat. Dacă suntem în criză de subiecte 
de discuţie, putem oricând să citim o carte bună. 

- Nu râde de mine! începu ea înfierbântată, dar tăcu subit, 
dându-şi seama că o căutase. Ce se întâmpla cu ea? N-o obliga 
nimeni să facă asta. Putea să dea oricând înapoi. 

Biblioteca era palid luminată, o cameră mică, dar 
confortabilă, cu pereţi cu rafturi de stejar, încărcate până la refuz 
cu cărţi de toate formele şi dimensiunile. Mobilierul era constituit 
din două fotolii îmbietoare, un birou din lemn de mahon şi două 
mese. Covorul turcesc se simţea moale şi pufos sub picioarele lor. 

Regan arătă spre tava cu băuturi care era deja pregătită pe 
birou. 

- Serveşte-te singur. Cred că o să găseşti o selecţie de 
apreciat. Dacă vrei altceva, pot să-l chem pe Sullivan. 

-Un whisky e de-ajuns, spuse el, ridicând o sticlă s-o desfacă, 
sigur pe el. Credeam că aici e practic imposibil să intri în posesia 
unei astfel de băuturi. 

- Nu ştiu. Nu mă ating niciodată de ea. Aşteptă să toarne un 
pahar dublu şi-l opri spunându-i: eu o să beau un vin de Xeres, te 
rog. Demisec. 

-Imi pare rău. Keir nu se clinti deloc. Cred că nu mă gândeam. 

Regan nu-l crezu. Omisese într-adins s-o întrebe mai întâi pe 
ea. De 
ce? Din simpla plăcere de a o face să aştepte? Părea puţin 
probabil, dar totuşi, cine mai ştia ce era în mintea lui Keir 
Anderson? Cu şase ani în urmă, o lăsase înăuntru, avusese 
încredere în ea. lar ea îl trădase. Putea să-l învinuiască pentru 
felul în care evident simţea acum? Regan era un bagaj răsfăţat 
care trebuia pus la locul lui. Ei bine, îl va lăsa să se distreze, să-şi 
facă jocurile. Nu răneau pe nimeni, pe ea în nici un caz. 

- Povesteşte-mi despre Australia, îl invită ea când amândoi se 
aşezară cu paharele în mână. N-am fost niciodată acolo. 

Keir răspunse cu bunăvoință, pictându-i un peisaj lucid al 
Sydneyvului şi al zonelor rurale din împrejurimi, păstrând totuşi 

descrierea la un nivel general. Oricât de mult încercă, Regan nu 
reuşi să obţină prea multe detalii personale, cu excepţia faptului 
că era inginer, ceea ce ştia deja, şi călătorea destul de rar în ţară 
în interes de serviciu. 

- Dar tatăl tău? întrebă ea în cele din urmă, renunțând la 
restul. Locuieşte cu tine? 

- Tata s-a recăsătorit acum doi ani. Au propria lor casă, în 
cealaltă parte a oraşului. 

- Deci, acum ai o mamă vitregă. 

- Cine, Alice? Zâmbetul lui apăru repede şi trecător. E la fel de 
mămoasă ca o sacoşă cu fasole! E o femeie cu adevărat dură şi 
cu o inimă de aur. A dat un nou sens vieţii tatei. 

- Mă bucur. Regan nu găsi ce altceva să spună. Experimentul 
acesta se dovedea mai dificil decât îşi imaginase. Nu aveau nici o 
legătură, nimic în comun. Trecutul era subiect tabu, decisese deja 
asta, dar ce altceva mai rămânea? 

Surprinzător, dar Keir fu cel care luă iniţiativa, întrebând-o 
dacă văzuse ziarele în ziua aceea şi ce părere avea despre 
actuala politică guvernamentală. Discutară despre politică în cea 
mai mare parte a cinei, care urmă curând după aceea, 
conversaţia fiind suficient de argumentată încât să fie 
interesantă, fără să permită totuşi ca lucrurile să scape de sub 
control. Şi aici era mâna lui Keir, Regan trebuia să recunoască. 
Refuza să lase ca replicile mai aprinse să se transforme în 
dispute, schimbând subiectul când ameninţa să se întâmple asta 
şi incitând-o cu o nouă temă. 

- Eşti perspicace, recunoscu el cu o amabilitate iritantă, în 
timpul desertului. Dar ai putea să înveţi să fii mai deschisă la 
minte. 

- Adică să stau pe margine? pufni ea. Nu, mulţumesc. Am 
făcut asta deja de prea multe ori! 

- Să duc cafeaua în bibliotecă, domnişoară Regan? întrebă cu 
tact Sullivan. Şi coniac pentru domnul Anderson, poate? 

- Două pahare de coniac, spuse ea. Cel mai bun pe care-l 
avem. De fapt, adu sticla. Poate că domnul Anderson va dori mai 

mult de unul. 

Domnul Anderson primi oferta cu o încuviinţare din cap, cu 
ochi uşor sarcastici. 

- Să vedem cum merge. 

Merse foarte bine. Căldura coborând uşor în trupul ei, Regan 
se simţi mai bine echipată pentru restul serii. Keir o urmărea în 
tăcere din celălalt fotoliu. Părea să aştepte, recunoscând parcă 
dorinţa ei de a-i spune ceva. Dacă găsea curajul să facă asta, era 
încă în mâinile zeilor. Regan avea nevoie de o introducere. 

La sfârşit, el îi oferi şi asta: se ridică în picioare şi veni lângă 
ea. O ridică şi-i luă paharul din mâna neliniştită, punându-l pe 
masa de alături. Gura lui era mai aspră decât îşi amintea - sau era 
pentru că a ei refuza să i se ofere? Când îi dădu drumul, o făcu 
fără dezgust, dar cu ironie în privire. 

- De ce m-ai invitat aici, Regan? întrebă el. Cu siguranţă, nu 
ca să reluăm de unde am rămas! 

Inainte să răspundă, Regan căută cu piciorul marginea 
fotoliului din spate, având nevoie de sprijin, chiar dacă numai ca 
genunchii să i se oprească din tremurat. 

- Intr-un fel, ăsta a fost motivul. Doar că nu aşa. Nu vreau să 
mă săruţi, Keir. Să nu se mai repete. Mă auzi? 

- Faci să-mi fie imposibil. Umerii lui ridicaţi trădară o 
ofensatoare lipsă de interes. Ce-ar fi să-mi spui ce vrei? 

-E dificil, răspunse ea ambiguu, încă încercând să găsească o 
cale de scăpare. Să-ţi explic, vreau să spun. 

-Pune-mă la încercare. 

- Bine. Se depărtă de el mai întâi, întorcându-se cu spatele să- 
şi mai toarne un pahar de coniac. Ţi-ar prinde bine o sumă mare 
de bani? 

Pauza păru să dureze la nesfârşit, dar probabil nu trecură 
decât câteva secunde. Când îi răspunse, vocea lui fu lipsită de 
expresie. 

- Cât de mare? 

- Zece mii. Se întoarse şi-l privi, cu mâna încleştată nervos pe 

pahar. Era imposibil să citească ce se petrecea în mintea lui. Ochii 
cenuşii erau de necucerit. E de-ajuns? 

- Depinde, spuse el monoton, de ce vrei să fac pentru ei. 

- E destul de simplu. Trase adânc aer în piept, căutând 
îndrăzneala să continue. Când o găsi, sună aproape obişnuit: 
vreau să te căsătoreşti cu mine. 


Capitolul 2 


Indiferent la ce se aşteptase Keir, evident nu fusese asta. 
Timp de câteva clipe, rămase neclintit, uitându-se la ea, cu buzele 
strânse într-un fel care o făcea să fie nervoasă. 

-Aşa înţelegi să glumeşti? începu el cu asprime. Pentru că 
dacă e aşa, am să-mi încerc propriul stil de simţ al umorului! 

-Nu e nici o glumă. Regan făcu un mic gest de apel. Chiar 
crezi că aş face asta, dacă aş avea de ales? Dacă nu am un soţ 
până la data în care împlinesc douăzeci şi cinci de ani, peste cinci 
săptămâni, pierd casa. E foarte simplu. 

- Simplu? Râsul lui se stinse imediat. Desigur! Dacă doar de 
un soţ ai nevoie, trebuie să fie o mulţime de candidaţi doritori. 

- Nu şi pentru o căsătorie doar cu numele, răspunse ea şi văzu 
că expresia lui se schimbă. 

- înţeleg. Sau mai curând, încep să înţeleg. A fost ideea tatălui 
tu, nu? Da, aşa trebuie să fie. Un om cu opinii puternice, dar cu 
percepţie slabă, dacă şi-a imaginat că vei ceda prin constrângere. 

-Nu e cazul să cedez prin constrângere, răspunse ea 
controlându-se. încă n-am găsit bărbatul cu care să vreau să mă 
căsătoresc. Asta-i tot. 

- Atunci, renunţă la casă. 

- Nici asta n-o voi face. A greşit să-mi impună un astfel de 
termen limită. în timp, am să-i împlinesc toate dorinţele, dar 
numai cu un bărbat pe care-l pot iubi. 

Buzele lui se curbară o clipă. 

-Aceea va fi ziua. Făcu o pauză, apoi urmă enigmatic: cât te- 
ai aştepta să dureze aranjamentul? 

-Până când unul din noi vrea să-l încheiem, indiferent de 
motiv. 

- Şi apoi? 

Ea ridică din umeri, dorindu-şi să fie atât de nepăsătoare pe 
cât suna. 

-O anulare rapidă, ce altceva? Oricum, am locui separat. 

- Eu în Australia şi tu aici? 

- Desigur. Nu am nevoie decât de numele tău. Cu împrumut, 
ai putea spune. 

-Nu e mult, fu el de acord. De fapt, pentru zece mii, e chiar 
foarte puţin. 

- Atunci, o vei face? 

- De ce nu? Fu rândul lui să dea din umeri. Ştiu căi mai grele 
de a-ţi câştiga existenţa. Când vrei să ne căsătorim? 

- Cât se poate de repede. Acum că avea ce-şi dorea, nu-i 
venea să creadă. Fusese prea uşor. lipsiseră cu desăvârşire 
ezitările morale. Spuse în şoaptă: trebuie să ai mare nevoie de 
bani. 

- Poate. Tonul lui nu trădă nimic. La starea civilă, bineînţeles? 
Era o întrebare pur retorică. Am să încep aranjamentele mâine la 
prima oră. Cel puţin, nu trebuie să stabilim nici o rezidenţă. Dacă 
totul merge conform planului, joi vom fi căsătoriţi. 

- Fireşte, voi plăti eu toate cheltuielile. Vocea ei suna ciudat şi 
îndepărtat. 

- Oh, cred că-mi pot permite un certificat şi celelalte taxe. La 
urma urmelor, nu va fi o nuntă obişnuită, nu? Fără invitaţi, fără 
domnişoare de onoare pentru care să cumpărăm cadouri. 

- Nu. I se uscase gâtul. îl privi tăcută o clipă, încercând în 
zadar să-i ghicescă gândurile. Doamna Keir Anderson. Trebuia să 
fie nebună chiar şi să conceapă asta. 

- Nu e prea târziu, spuse el, citindu-i gândurile, aparent fără 
nici o dificultate. Ai două zile în care încă te mai poţi răzgândi. 

Ciudat, dar oferta nu făcu decât să-i întărească hotărârea. 

-N-o să mă răzgândesc, îl asigură ea. Eşti singura mea 
opţiune. 

-Ultima speranţă. Ciudat, nu? adăugă el cu un ton sec. Cum 
conspiră soarta! Horoscopul mi-a promis azi dimineaţă o zi pentru 
aventuri noi. Pe viitor, o să ţin cont de predicțiile astrale. Pauza fu 
scurtă. Intre timp, cred că şi eu o să am nevoie de cel de-al doilea 
pahar de coniac. 

- Serveşte-te, îi spuse Regan şi când el se apropie, se dădu la 

o parte din faţa tăvii. Işi simţea membrele slabe şi tremurânde, în 
ciuda coniacului, sau din cauza lui - nu era sigură. Se aşeză din 
nou, lăsându-şi capul pe spate şi încercând să facă pace cu 
propria conştiinţă. 

- Să presupunem că mă pui la curent cu toată povestea? 
sugeră Keir, sprijinindu-şi şoldul de marginea biroului. Doar ca 
lucrurile să fie limpezi, ce spune mai exact testamentul tatălui 
tău? 

Regan îi spuse fără emoţii, fără să-i ascundă nimic. Când 
termină, el o privi cu ochi mici. 

- Dacă nu intri în posesia moştenirii decât la vârsta de treizeci 
de ani, cum te aştepţi să găseşti zece mii de lire să-mi dai? Nu-mi 
imaginez că executorii vor privi cu prea mare îngăduinţă o 
cheltuială suplimentară de o asemenea natură. 

- Nu trebuie să-ţi faci griji, răspunse ea arţăgoasă. Am proprii 
mei bani, lăsaţi de bunica. Voi pregăti cecul până joi. 

- Şi asta n-o să te lase cam strâmtorată pentru cheltuielile 
personale? 

- Matt Swain, avocatul consultant al familiei şi de altfel 
singurul executor, o să-mi pună la dispoziţie tot ce-mi trebuie - 
inclusiv banii pentru întreţinerea conacului. Din moment ce voi 
împlini condiţiile necesare, lucrurile vor continua în aceeaşi 
manieră. „Un venit lunar adecvat aproape oricărui stil de viaţă pe 
care mi l-aş putea alege“, a spus. Şi mi l-am ales pe acesta. 

- Nu ţi se pare solitar? întrebă Keir. 

- Am prieteni. Şi Sullivanii sunt întotdeauna aici. Nu, nu mi se 
pare solitar. Ţi-am spus, prefer să-mi aleg singură compania. 

- Atunci când ţi-o doreşti, îşi aminti el. Eşti o fată ciudată, 
Regan. 

- Nici asta nu trebuie să te îngrijoreze. Păru grăbită. Dacă ţi-ai 
terminat coniacul, cred că ar trebui să pleci. Aş vrea să mă culc 
devreme. 

- Cum spui tu. Bău paharul până la fund şi-l puse jos cu 
buzele strânse. Ne mai întâlnim până joi? 

- Nu. „Asta ar fi mai mult decât aş putea îndura“, se gândi 
Regan. Dacă am nevoie să iau legătura cu tine, telefonez la hotel. 

- S-ar putea să nu fiu acolo. 

- Atunci, am să-ţi las un mesaj să mă suni tu. Nu că mi s-ar 
părea că va fi necesar. Ce ar putea să nu meargă bine? 

- Cele mai bune planuri se fac pe seama şoarecilor şi a 
bărbaţilor. N-aş vrea să pierd afacerea în ultimul moment. 

-N-o să pierzi nimic. Nici măcar libertatea. Joi la prânz poţi fi 
deja pe drum, dacă faci o programare de dimineaţă la starea 
civilă. 

- Dar verighete? 

- Oh, Dumnezeule! Regan închise o clipă ochii şi apoi văzu 
expresia lui în expectativă. Nici o problemă. O pot folosi pe a 
bunicii. Mi-a lăsat toate bijuteriile ei. S-ar putea să-mi fie puţin 
mare, dar merge. Refuză să se gândescă ce părere ar fi avut 
bunica ei ca verigheta să-i fie folosită într-un asemenea scop. 
Dacă avea de gând să facă asta, trebuia să meargă până la capăt. 
Fără să caute scuze. Te rog, Keir, pleacă, spuse ea şovăind. 
Sullivan o să-ţi aducă paltonul. 

El se opri lângă uşă, cu mâna pe clanţă; trăsăturile îi erau 
ascunse. 

- Eşti sigură în privinţa acestei seri? întrebă el fără să-şi 
întoarcă faţa. Nu vrei să te răzgândeşti? 

- Nu. Hotărârea era atât pentru binele ei, cât şi pentru al lui. 
N-o să mă răzgândesc. Ne vedem joi. 

Rămase acolo mult timp după plecarea lui, încercând să 
alunge orice îndoială. Făcea ce trebuia făcut, nici mai mult, nici 
mai puţin. Era singura modalitate. Nu trebuia să anunţe pe nimeni 
în afara celor care trebuia să ştie de schimbarea stării ei civile. 
Din toate punctele de vedere, lucrurile aveau să continue ca 
înainte, cu excepţia faptului că reşedinţa Cottam avea să fie în 


sfârşit şi irevocabil a ei. Şi asta merita orice sacrificiu. 
XXX 


Un front de aer cald venind din sud aduse miercuri seara o 
uşoară topire a zăpezii. Până în dimineaţa următoare, aproape că 

dispăruse integral, lăsând drumurile pline de pietricele şi umede; 
copacii picurau stropi de zăpadă topită sub un cer mohorât şi 
nenorocit. 

„Fericită e mireasa desupra căreia străluceşte soarele“, se 
gândi cinic Regan, în timp ce conducea spre oraş. Nu că ar fi 
contat. Ţelul ei nu era o uniune fericită. In mai puţin deo oră, 
schimba numele de O'Neil cu cel de Anderson şi nu aveau să ştie 
decât câţiva. Nefiind vorba de nici o înşelătorie, avea dreptul legal 
să continue să-şi folosească propriul nume în tranzacţiile de zi cu 
zi. 

Aşteptase până seara trecută să-i spună lui John Sullivan 
decizia ei. El primise vestea cu un evident amestec de suferinţă şi 
de uşurare. Acum, putea să-şi încheie anii de muncă în casa pe 
care o iubea şi o preţuia de atâţia ani. Căminul lui era în 
siguranţă. Şi al ei, la fel, se gândi ea. Acum, nimic nu putea să 
meargă prost. Era prea târziu. 

Keir era deja în sala de aşteptare a stării civile, când ajunse 
ea. Purta un costum bleumarin cu dungi negre, subţiri, căruia nu-i 
putea găsi nici un cusur. Ea alesese o rochie şi un taior cenușii, 
simple, pe care le mai purtase şi în care se simţea confortabil. Nu 
avea nici un rost să se gătească, îşi spusese cu hotărâre. Nu vroia 
să impresioneze. 

Trăsăturile puternice şi ferme nu purtau în dimineaţa aceea 
nici un zâmbet - nici ironic, nici în alt fel. Părea să ia totul în 
serios. Pentru zece mii, aşa şi trebuia, reflectă Regan. Avea deja 
cecul în geantă şi urma să i-l dea după ceremonie. 

-Eşti pregătită? întrebă el, iar ea încuviinţă. 

- Sunt pregătită. 

In toate calculele ei, Regan nu pusese la îndoială faptul că 
ofiţerul stării civile, care îl cunoscuse pe tatăl ei, era capabil să 
ţină propria dezbatere pe tema căsătoriei ei. Uitase cu 
desăvârşire că era nevoie de martori, aduşi, ca în majoritatea 
cazurilor, din personalul stării civile. Ştiu că amândoi o 
recunoscuseră din clipa în care intrară în cameră şi realiză cu 


MAI BINE MAI TÂRZIU 25 


inima grea că nu avea să dureze mult până când vestea avea să 
circule în tot oraşul. 

Era atât de ocupată să se întrebe cum puteau să răspundă cei 
doi rugăminţii ei de a păstra tăcerea, încât abia dacă auzi 
procedura, revenind cu picioarele pe pământ numai când domnul 
Dailey îi vorbi a doua oară. li răspunse pe un ton scăzut, dar 
răspicat, ascultă declaraţia finală a lui Keir şi primi felicitările lui. 
Totul îi părea atât de ireal. Doamna Anderson. Putea fi ea? Nu se 
simţea căsătorită - nu simţea mai nimic. Dar era un fapt. 

Afară, Keir fu din nou cel care vorbi primul. 

- Deci, ce urmează? 

Regan se scutură în sinea ei. Nu avea nici un rost să-şi mai 
facă griji, acum. Se terminase cu bine. Dacă bârfa se împrăştia, 
trebuia s-o înfrunte. Era posibil ca oamenii să nu înţeleagă 
motivele pentru care se căsătorise în secret, dar dacă avea să 
continue ca de obicei, putea fi puţin mai mult decât o minune de 
trei zile. Cercul de prieteni apropiaţi era însă o problemă. Puţini 
dintre ei aveau să aprecieze că fuseseră lăsaţi în drum. Robin 
Sayers, mai ales, avea să considere toată tărăşenia un pumn 
devastator în faţă. O ceruse în căsătorie de trei ori şi de fiecare 
dată fusese îndepărtat cu blândeţe, fără un da sau nu definit. 
Privind în trecut, Regan presupunea că-l păstrase inconştient ca 
pe o ultimă salvare. Robin era drăguţ şi ar fi fost un soţ bun, deşi 
oarecum neincitant, dar merita mai mult decât să fie folosit ca 
mijloc de a atinge un scop. 

- Ei bine? Keir părea uşor agitat, ca şi cum ar fi fost 
nerăbdător să scape de toată încurcătura. Trebuie să ne luăm 
rămas-bun chiar aici, în mijlocul străzii? 

- Nu, desigur. Se forţă să întâlnească ochii cenuşii, neputând 
încă să creadă că bărbatul acela era soţul ei. Am aranjat să luăm 
prânzul la conac, apoi poţi pleca oriunde vrei. 

- După ce am fost plătit? 

- Dacă vrei să pui problema aşa. Era hotărâtă să nu se lase 
atinsă de nimic din ce-i putea spune. Pur şi simplu, am făcut o 

afacere. 

-Exact. Tonul lui se învioră aproape deliberat. Aşadar, să 
mergem la masă! 

Călătoriră înapoi la Cottam în convoi, Regan conducând. De 
câte ori 
îşi ridica privirea, vedea în oglinda retrovizoare capul întunecat de 
la volanul celeilalte maşini. După ce ieşiră din oraş, încetă să se 
mai uite. In scurt timp, avea să plece din viaţa ei. Până atunci, nu 
vroia să se gândească la altceva decât la prezent. 

Sullivan era la uşă să-i întâmpine, trăsăturile lui compuneau 
ceea ce probabil îşi imagina că era o mască. Poate pentru Keir aşa 
era, dar Regan, care-l cunoştea atât de bine, citea totul în ochii lui 
bătrâni. Străduindu-se să-l contracareze, apelă la cea mai veselă 
şi strălucitoare voce de care era în stare, ca şi cum, acum că 
reşedinţa era în afara bătăii ciocănelului de licitaţie, nu mai avea 
nici o problemă pe lume. 

Doamna Sullivan se agitase şi pregătise un prânz special, dar 
Regan abia dacă gusta ce mânca. Apetitul lui Keir nu părea 
afectat de vreo restricţie; încercă totul cu evidentă apreciere. 

-Nu avem şampanie? întrebă el la un moment dat. Păcat. 
întotdeauna am crezut că e obligatorie la nunţi. 

- Doar atunci când se sărbătoreşte ceva, răspunse ea. Poţi să 
încerci o ţigară la cafea, dacă vrei. Tata a lăsat un stoc întreg 
păstrat cu grijă. Nu cred că s-au deteriorat. 

-Nu fumez. Niciodată n-am fumat, dacă-ţi aminteşti. 

- M-am gândit că poate ai început. 

- Alături de alte vicii? Zâmbi, sprijinindu-se de spătarul 
scaunului ca să cerceteze suprafaţa întinsă şi lucioasă a mesei. A 
cui a fost ideea să stau în capul mesei? 

- A mea. Mi s-a părut că măcar atât pot face pentru ocazia 
asta. Privi intenţionat la ceas, astfel încât el să vadă. Am să-ţi 
aduc cecul. N-ai să întâmpini nici o problemă. Totul a fost aranjat. 

Keir rămase acolo unde stătea, cât timp ea se duse să-l aducă 
din geantă. Luă bucata de hârtie din mâna ei cu o absolută lipsă 

de expresie. Nici măcar nu se deranjă să se uite la ea, continuând 
să-i fixeze faţa în timp ce o rupse încet şi deliberat de la mijloc. 

- N-am nevoie de banii tăi. Am destui. 

Regan îşi simţea inima bătându-i în gât şi ştiu că pălise. Nu 
reuşi să vorbească decât câteva clipe mai târziu, cu o voce 
răguşită: 

- Atunci, ce vrei? 

- Pe tine. Inflexiunea era dură şi neînduplecată. Te vreau pe 
tine, Regan. întotdeauna te-am vrut. 

în tăcerea care se instală brusc, bătăile ceasornicului înalt din 
hol păreau să umple toată casa. Regan se uita la el cu un dispreţ 
tăcut, abia ştiind cum să reacționeze. 

-Nu poţi fi serios! şopti ea în cele din urmă. Am încheiat o 
afacere, Keir! 

- Ne-am căsătorit. Asta îmi dă anumite drepturi incontestabile. 

-Ba nu! Obraijii îi ardeau, iar ochii îi străluceau de furie. 
Indiferent ce ai în minte, poţi să uiţi, mă auzi? Certificatul acela nu 
înseamnă nimic. E doar o bucată de hârtie. 

- Aş vrea să te aud spunând asta autorităţilor. In ochii lor, 
înseamnă foarte multe. 

- Bine, atunci. Incercă să-şi păstreze controlul, înfigându-şi 
unghiile în palme. Aşadar, suntem legaţi din punct de vedere 
legal. Totuşi, asta nu-ţi dă nici un drept. Suntem în secolul 
douăzeci, în caz că nu ştii! 

- Nu are importanţă. Nu pentru mine. M-am întors aici să 
găsesc o fată care odată mi-a râs în faţă, sperând să i-o pot plăti 
cu aceeaşi monedă. Mi-ai oferit ocazia pe tavă. Crezi că am de 
gând s-o ratez? Privirea lui rătăci asupra ei, în timp ce stătea 
acolo, întârziind deliberat pe panta sânilor ei, în spatele lânii 
subţiri cenuşii, apoi pe curbura şoldurilor. De multe ori m-am 
întrebat dacă e cu putinţă să arăţi la fel de bine fără haine, pe cât 
arăţi cu ele şi acum am de gând să aflu. Am să te am, Regan. Am 
să iau ce ar fi trebuit să fie al meu acum şase ani. 

- Şi eu ce fac, între timp? Vocea ei căpătă acum putere, iar 

buzele i se arcuiră. Trebuie să fii nebun dacă-ţi închipui că ai să 
stai aici! Asta e casa mea, căminul meu. Tu nu ai loc aici! 

-Incearcă să mă dai afară! Sau mai bine: cere-i lui Sullivan s-o 
facă. 

Regan îşi muşcă buza, conştientă că ştia că n-avea să-l 
implice nici pe 
Sullivan, nici pe altcineva, într-o problemă pe care o crease 
singură. Incapabilă din punct de vedere fizic să facă ce-i sugerase, 
trebuia să găsească o metodă rezonabilă să-l convingă. 

- Dacă vrei mai mulţi bani, pot să-ţi dau, se forţă ea printre 
buzele strânse. Totuşi, s-ar putea să dureze câteva zile. 

Linia gurii lui nu se destinse deloc. 

- Ţi-am spus deja, nu mă interesează banii tăi. N-ai să mă 
cumperi, pricepe odată! 

- Cu siguranţă, n-am de gând să accept alternativa pe care 
mi-o oferi! 

- Nu e nici o ofertă, răspunse Keir. Iți cer. Şi nu mă pot gândi 
la un moment mai potrivit decât acum să începi să-ţi plăteşti 
datoriile. In timp ce vorbi, împinse scaunul în spate şi buzele i se 
lărgiră încet într-un zâmbet când ea făcu involuntar un pas înapoi. 
N-o să ţi se pară o datorie atât de supărătoare, îţi promit. Am avut 
şase ani în care să mă gândesc cum să fac dragoste cu tine. 

- Şi o mulţime de alte femei cu care să exersezi, fără îndoială! 

- Nu îndeajuns încât s-o uit pe cea pe care o iubesc cu 
adevărat, spuse el ironic. Ţi-am pus totul la picioare, Regan. 
Acum, e rândul tău. Vino şi arată-mi dormitorul tău. Am aşteptat 
deja prea mult. 

Atingerea mâinii lui pe braţul ei o făcu să tremure. Se scutură 
înfricoşată, refuzând să mai dea înapoi. 

- Sub nici o formă n-am să-ţi plătesc altceva decât ne-am 
înţeles. Dacă nu pleci de aici, am să chem poliţia! 

- Şi ai să le spui ce? Că proaspătul tău soţ nu e tocmai prostul 
pe care l-ai crezut? Keir clătină din cap, cu ochi ironici. Nu pot 

face nimic. E o chestiune civilă. Va trebui să mă duci în faţa 
instanţei şi să obţii un ordin de restricţie ca să mă ţii la depărtare 
de tine. Asta ar însemna să-i spui judecătorului, şi tuturor celor 
prezenţi, fiecare detaliu sordid din ceea ce ţi-am făcut - şi nu 
intenţionez să te violez, aşa că ar trebui să-l convingi că au fost 
implicaţi alţi factori. Ai putea spune că te-am bătut, dar tot ar 
trebui să arăţi vânătăile. Şi m-aş asigura să nu-ţi las nici una. 

Regan se cutremură din toată fiinţa. Keir se gândise la tot, ca 
şi cum ar fi plănuit totul de la bun început. Dar nu se putea, nu? 
Nu se putea să fi ştiut că avea să-i facă o astfel de propunere. Aşa 
cum spusese mai devreme, îi dăduse ocazia pe tavă. 

încercă o altă tactică, urându-se că arată o asemenea 
slăbiciune, dar fără să vadă o altă cale de ieşire. 

- Keir, am spus că-mi pare rău pentru ce ţi-am făcut şi îmi 
pare. Aveam optsprezece ani şi eram mult prea răsfăţată, ştiu. 
Dar m-am schimbat. Acum, n-aş mai proceda la fel. 

- Nu te-ai schimbat. Vocea lui era scăzută, dar nu blândă. încă 
te mai foloseşti de oameni ca să-ţi atingi propriile scopuri. N-ai 
cum să scapi, Regan. Te vreau, şi te vreau acum. Putem merge 
sus sau putem face dragoste chiar aici. Nu mă deranjează. Totuşi, 
pe Sullivan s-ar putea să-l deranjeze, dacă intră pe neaşteptate. 

Mândria îi veni în ajutor. Mândria era amestecată cu o ură 
care durea. Dacă el se aştepta să-i ceară îngăduinţă, atunci putea 
să aştepte mult şi bine. Pentru nimic în lumea nu avea să-i dea 
satisfacția aceea. Să cedeze pretenţiei lui însemna să-şi împingă 
resursele la limită, dar dacă asta era singura cale să scape de el, 
atunci avea să se forţeze să meargă până la capăt. Dată fiind 
lipsa totală a unui răspuns, poate că n-avea să găsească atât de 
dulce răzbunarea. 

II înfruntă strâmbându-se, cu buzele curbate de dispreţ: 

- Bine, fie ca tine. N-am să mă lupt cu tine, Keir. Nu m-aş 
cobori într-atât! 

In ochii lui cenușii se ivi o licărire, dar nu se înduioşă: 

- Aşadar, condu-mă. 

Spre uşurarea lui Keir, când ieşiră în hol nu era prin preajmă 
nici un membru al personalului. Urcă scările cu agilitate născută 
din mânie, ştiind că el era chiar în spatele ei. Dormitorul ei se afla 
în fundul galeriei deschise, mare şi luxos mobilat; patul era 
acoperit cu aşternuturi din mătase. Un curent palid de aer rece 
intra în cameră prin mica fereastră batantă pe care o lăsase 
deschisă mai devreme. Se duse s-o închidă, tremurând uşor când 
aprinse radiatorul construit în interior, în ciuda valului instantaneu 
de căldură. 

Auzi uşa închizându-se uşor în spatele ei, urmată de sunetul 
unui sacou care era scos. Se îmbărbătă să se îndrepte spre pat, 
trăgând nervos cu degetele de nasturii micuţi din faţa rochiei. Cu 
cât mai repede treceau la fapte, cu atât mai repede se termina 
totul. 

Doar atunci când simţi cel de-al treilea nasture, mândria o 
părăsi în sfârşit, lăsând-o tremurând din cauza repulsiei bruşte 
provocată de propriile acţiuni. Nu putea face asta. Nu vroia să 
facă asta! Nu avea cum s-o oblige. 

Keir preluă iniţiativa, venind s-o întoarcă spre el. Işi scosese 
cravata şi cămaşa îi era desfăcută aproape până în dreptul taliei, 
descoperind pieptul acoperit cu păr negru. 

- N-ai să-mi răpeşti nici plăcerea asta, spuse el, luându-i 
mâinile. Am visat prea mult să te dezbrac. 

- Nu sunt o păpuşă! răbufni ea, îndepărtându-i mâinile. 

- Ştiu. Zâmbea şi ochii i se aprinseră într-o expresie pe care 
Keir o găsi peste măsură de tulburătoare. Eşti o femeie matură, în 
carne şi oase, şi ai să reacţionezi în consecinţă. Nu ca un robot, 
draga mea. Asta nu m-ar face deloc fericit. 

Regan îşi dădu seama că el ştiuse. Ghicise de la început ce 
intenţionase ea să facă. | se împotrivi cu disperare, conştientă că 

încuiase uşa şi că oricum n-avea să strige după Sullivan. 

Desigur, nu câştigă. Puterea lui era mult mai mare decât a ei. 
Nici măcar nu se deranjă să lupte cu ea, ci o ridică simplu şi o 
aruncă pe pat, urmând-o apoi să pună stăpânire pe mâinile ei şi 
să i le imoblizeze pe perna de sub capul ei, în timp ce buzele lui le 
găsiră arzătoare pe ale ei. 

în toată viaţa ei, Regan nu mai fusese vreodată sărutată în 
felul acela. Simţea fiori alergând prin tot trupul şi căldura izvorând 
în adâncul stomacului. Buzele lui nu stăteau nici o clipă pe loc, 
atingând, mângâind, forţându-le pe ale ei să se despartă şi să i se 
ofere, căutându-i profunzimea până când găsiră răspunsul pe care 
Regan nu-l mai putea reţine. 

Era conşientă de mâinile lui care se mişcau, cunoscătoare şi 
experimentate, de căldura şi răceala pe pielea ei. Nu-i mai opuse 
rezistenţă, pentru că-şi pierduse dorinţa de a se lupta. înseşi 
gândurile i se retrăseseră undeva departe, lăsând loc doar 
senzaţiilor. 

Doar atunci când el se opri, raţiunea se întoarse vag. Era 
aproape dezbrăcată, realiză ameţită; trupul îi era înveşmântat 
numai în bikini şi într-un sutien simbolic. Keir era încă îmbrăcat 
complet, deşi cămaşa ieşise sau fusese trasă din pantaloni. Dacă 
o trăsese el sau ea, nu era sigură. Ultimele minute o purtaseră 
într-o abandonare pe care n-o mai experimentase vreodată. 

- Vezi? murmură el. Ţi-am spus că n-o să fie greu. De câte ori 
nu m-am gândit la momentul ăsta - să te am sub mine, 
încântătoare şi pregătită. Eşti frumoasă, Regan. La fel de 
frumoasă cum mi-am imaginat întotdeauna. Mâna lui era pe sâni 
şi degetele i se mişcau delicios de uşor. 

Buzele i se strânseră la auzul geamătului ei involuntar. ţi place? E 
doar începutul. Am să te fac să mă vrei, aşa cum te-am dorit 
odată. Ai să afli ce înseamnă să se joace cineva cu tine, până 
când întregul trup tânjeşte după satisfacţie. lţi aminteşti cum mă 
lăsai să te ating aici, să te mângâi suficient de mult încât să te 

doresc cu disperare, apoi mă îndepărtai cu ochi mari şi cu 
proteste în numele inocenţei? Atunci, te-am lăsat, pentru că am 
crezut că erai într-adevăr inocentă. 

- Eram. Ochii ei erau închişi, iar gâtul o durea din cauza 
efortului de a opri sunetele care nu-i dădeau pace. Eram! 

- Fizic, poate că da. Dar psihic, în nici un caz. Ştiai foarte bine 
ce faci, ce simţeam pentru tine, chiar şi unde ajungeam. M-ai 
condus direct, nu-i aşa, draga mea? Asemenea păianjenului care 
atrage în pânza lui o muscă! 

- Keir... nu fi aşa! Era o şoaptă dureros forţată. La ce ţi-ar 
folosi dacă ai. Vocea îi pieri când văzu neînduplecarea din ochii 
lui. 

- Dacă iau ceea ce vreau? termină el în locul ei. Dacă mă 
folosesc de tine aşa cum meriţi? Scutură din cap, strângând din 
buze cu cruzime. Vreau mai mult decât o simplă satisfacţie. Vreau 
să te aud implorându-mă. Şi înainte să termin cu tine, exact asta 
ai să faci - ai să mă implori să te fac a mea. 

- Niciodată! N-am să fac asta niciodată. 

- Oh, ba da, o vei face. Crede-mă. Se ridică într-o mişcare 
bruscă şi decisivă care o luă prin surprindere, căutând nasturii de 
la cămaşă în timp ce ea rămase privindu-l năucită. Avem seara 
asta, ziua de mâine şi alte zile de mâine prin care să trecem. Cât 
timp crezi că o să rezişti? 

II lovi cu toată puterea ei, aruncându-i într-o parte capul, apoi 
scânci de durere când el o lovi prompt înapoi. 

- Nu sunt un gentleman, spuse el înverşunat. Ăsta e încă un 
lucru pe care ar trebui să ţi-l aminteşti. Poate că la suprafaţă m- 
am şlefuit, dar dedesubt sunt acelaşi necioplit pe care-l ştiai 
odată. 

- N-ai fost niciodată necioplit, protestă ea, cu mâna pe obrazul 
care o ustura. Nu ţi-am spus niciodată aşa! 

- Ai spus că sunt ţăran, ceea ce înseamnă acelaşi lucru. Ţine 

cont că te-am avertizat, Regan. Vei primi exact ceea ce dai. Poate 
că o să variez revanşa, dar rezultatul va fi acelaşi. 

- Porcule! şopti ea şi văzu zâmbetul pe care-l ura încolţind pe 
buzele lui. 

- Ajunge. Ai face bine să te îmbraci, dacă nu cumva plănuieşti 
să rămâi în pat tot restul zilei. Se plecă să ridice rochia şi dresul 
pe care i le aruncase lângă pat, privind ultimul articol cu 
dezgustul tipic masculin. Cea mai proastă invenţie a secolului! Ce 
s-a întâmplat cu portjartierul? 

Regan nu răspunse, întinzându-se după halatul de la capul 
patului şi acoperindu-se în el. Părul i se desfăcuse din cocul lejer 
franțuzesc, legănându-i-se dulce în jurul chipului, în valuri bogate, 
roşu-aurii, ascunzându-i trăsăturile de privirea lui. încă nu se 
putea concentra să gândească limpede. 

-Vreau să pleci de aici, spuse ea. 

- Sunt soţul tău, spuse categoric Keir, şi voi rămâne. Celelalte 
lucruri ale mele sunt în maşină. Mă duc să le aduc. Când ajunse 
lângă uşă, se mai uită o dată la ea şi-şi aranjă sacoul mişcându-şi 
umerii laţi. Nu pleca. 

Nu avea unde să plece, realiză ea. Nu avea unde să se ducă şi 
nici la cine să apeleze. Trebuia să înfrunte singură situaţia. 


Capitolul 3 


Când Keir se întoarse, Regan era în baie, cu uşa închisă. 
Câteva clipe după ce plecase, se gândise chiar să coboare şi să 
închidă poarta după el, însă bunul simţ o făcuse să vadă 
zădărnicia unei asemenea acţiuni. Genul de bărbat care se 
dovedea Keir nu s-ar fi gândit de două ori înainte să spargă un 
geam ca să poată intra în casă şi ar fi alertat întregul personal. lar 
ea putea face faţă oricărei degradări, în afara celei ca ceilalţi să 
ştie în ce încurcătură intrase. 

El stătea într-unul din cele două fotolii aşteptând-o, când ea 
ieşi în cele din urmă. Lângă uşă se găsea o valiză din piele. 

- Am despachetat, o anunţă el. Poţi să rogi pe cineva să pună 
bine asta până când o să am nevoie de ea. 

- Şi asta când o să fie? întrebă ea şi văzu că ridică din umeri. 

- Depinde. 

- Sunt convinsă. Nu făcu nici un efort să ascundă disprețul din 
voce. De ce să te mulţumeşti cu zece mii de lire când e evident că 
ai putea avea mult mai mult? 

Indiferent ce gândea, Keir rămase aparent neclintit. 

- Dacă te face să te simţi mai bine să crezi asta, n-ai decât. 
între timp, nu m-ar deranja să fac un duş. Bănuiesc că asta ai 
făcut şi tu cât timp am stat aici. 

- Aveam nevoie să şterg senzaţia mâinilor tale pe mine, 
ripostă ea. A fost nevoie de foarte multă apă. 

De data aceasta, el păru evident amuzat: 

- In cazul ăsta, o să ai nevoie de infinit mai multă. Se ridică în 
picioare, scuturând din cap în răspuns la schimbarea ei de 
expresie. Nu acum. Mai târziu. Chiar şi tinerii însurăţei îşi iau un 
timp liber în care să se recupereze. Vom petrece restul zilei în 
linişte, pe cale amiabilă - ne vom cunoaşte unul pe celălalt, cum 
se spune. Imi poţi spune ce ai făcut în ultimii şase ani. 

- Nu ţi-aş spune nici cât e ceasul! 

- N-aş avea nevoie să te întreb, răspunse el sec. In locul ăsta 
sunt ceasuri în exces. Tonul lui era alterat, căpătând o nuanţă 

subtilă de asprime. Impacă-te cu gândul, Regan. In cele din urmă, 
ai să-mi dai tot ce vreau. Nu-mi pasă cât durează. 

Ea îl urmări cum intră în baie, fără să-i răspundă. Nu era nimic 
de spus, nimic din ce ar fi ascultat el. Devenise imun la orice 
rugăminte a ei cu foarte mult timp în urmă. 

Din impuls, se duse şi deschise uşile dulapului şi găsi ce 
căuta. Două costume, jacheta din tweed pe care o purtase prima 
oară, la cafenea, două perechi de pantaloni largi şi, pe raft, 
câteva cămăşi perfect împăturite şi nişte boxeri. Nu erau multe 
lucruri, dar era normal. Era cunoscut faptul că bărbaţii călătoreau 
cu puţine bagaje. 

Pipăi lucrurile şi se uită la etichete, fără ca apoi să fie cu mult 
mai înţeleaptă, căci toate erau australiene. Bine croite, dar poate 
că acolo croitoria de calitate era mai ieftină. In buzunare nu era 
nimic care s-o lumineze. Trecutul australian al lui Keir rămase o 
enigmă pentru ea. 

Realiză dintr-o dată că trebuia să profite de ocazie şi să se 
îmbrace cât timp era ocupat să facă duş. Alese în grabă o fustă 
frumos tricotată şi o bluză de culoarea chihlimbarului pe care le 
îmbrăcă peste lenjerie curată. Un moment scurt, mâna ei ezită 
deasupra cutiei cu dresuri noi din dulapul ei, înainte să scoată o 
pereche şi să-i tragă hotărâtă pe ea. Portjartierul era potrivit 
pentru ocazii, dar aceasta nu era cu siguranţă una dintre ele. Nu 
avea să facă nimic să-i pară atrăgătoare lui Keir. 

Când deschise uşa, câteva clipe mai târziu, el purta un prosop 
prins neglijent în jurul şoldurilor suple. Fără nici o urmă de 
conştiinţă de sine, se perindă prin cameră să-şi ia boxeri noi de pe 
raftul din garderobă, la fel de nonşalant aruncă prosopul să-i 
îmbrace. Era cu spatele la ea şi, deşi fu gol doar câteva secunde, 
Regan simţi cum culoarea îi urcă în obraji. Nu putu să-şi 
îndepărteze privirea, conştientă de netezimea bronzată a spatelui 
lui pusă în valoare de contrastul cu materialul boxerilor, de 
coapsele lui musculoase. O strângea pieptul şi-şi auzea inima 
bătându-i cu putere în urechi. O clipă de orbire, ştiu ce însemna 

să vrei ceva împotriva căruia luptau toate simţurile tale. 

El se întoarse înainte ca ea să se poată mişca, ridicând 
sardonic din sprâncene când îi văzu expresia. 

- N-ai mai văzut niciodată un bărbat îmbrăcându-se? 

- Nici unul n-a mai dat o reprezentaţie în faţa mea, răspuse ea 
caustic, recuperându-şi cu greu siguranţa de sine. Ai făcut-o 
intenţionat. De ce? Sperai să mă aprind de dorinţă la vederea 
trupului tău masculin? 

- îngrijorează-te când mă dezbrac, nu când mă îmbrac! râse 
ironic. Pentru moment, eşti în siguranţă. 

- Ce fel de bărbat eşti? în ciuda a tot ce putuse face ca s-o 
controleze, vocea îi tremura. Cineva care-şi petrece şase ani 
plănuind genul ăsta de răzbunare trebuie să aibă probleme grave! 

- N-am plănuit nimic. Glasul lui era în schimb perfect 
echilibrat. Până în clipa în care te-am văzut traversând High 
Street alaltăieri, n-am avut nici o intenţie reală de a te căuta. 

- Ai spus că. începu ea pe nerăsuflate. 

- Ştiu ce am spus. N-am să pretind că nu m-am gândit uneori 
la tine şi că nu mi-am imaginat cum ar fi să te am acolo unde te 
vroiam. dar asta e tot. Oferta aceea ata a fost un dar al divinității. 
Am acceptat-o în acelaşi spirit. 

- Poate al satanei, ripostă Regan. Cel puţin o să te simţi ca 
acasă când ai să ajungi în sfârşit acolo! 

- Pun pariu că o să întâlnesc o mulţime de prieteni vechi, 
încuviinţă el, vârându-şi cămăşa în pantaloni. încentează cu 
infantilităţile, Regan. N-ai să mă impresionezi spunându-mi în fel 
şi chip. 

Regan inspiră adânc când el se întinse să-şi ia un pulover de 
culoarea cafelei cu lapte şi-l trase peste cap, aşteptând să-l 
îmbrace, înainte să spună încordată: 

- Şi cam cât intenţionezi să continui şarada asta? 

-Atât cât e nevoie, veni răspunsul neclintit. Ţi-am spus deja 
asta. 

- Şi apoi? 

- Adică după ce voi fi satisfăcut? In privirea lui se citea ironia. 
Recunoşti că există şansa? 

Regan rămase hotărâtă pe poziţii. 

- Nu recunosc nimic. Răspunde-mi doar la întrebare. 

-Va trebui să aşteptăm şi să vedem, nu-i aşa? Cât va dura 
depinde în totalitate de tine. 

Renunţă atunci, conştientizând inutilitatea de a se lovi cu 
capul de un perete. Keir era hotărât s-o înveţe ce însemna 
umilinţa, iar ea era la fel de hotărâtă să nu-i permită. Trebuia să 
existe o altă cale să-l scoată din casa şi din viaţa ei. Nu trebuia 
decât s-o găsească. 

Indiferent care era soluţia, avea să fie departe de a fi simplă, 
trebui să recunoască înainte se sfârşitul zilei. Deşi nu avusese nici 
o tentativă să preia controlul asupra casei, Keir reuşise să creeze 
impresia că şederea lui avea să se prelungească pe o perioadă 
nedeterminată, convingând-o că persuasiunea nu era răspunsul. 
Forţa fizică părea singura alternativă rezonabilă şi totuşi, cine din 
personalul casei ar fi fost capabil s-o aplice? In afară de Barlow, 
grădinarul, Sullivan era singurul bărbat din preajmă, şi cu greu îi 
puteai cere sau te puteai aştepta ca un bărbat în vârsată de 
şaizeci şi trei de ani să-l atace pe unul de două ori mai tânăr. Era 
nevoie de cineva la fel de tânăr şi de aceeaşi condiţie fizică şi cu o 
bună motivaţie. Dar cine? Singurul candidat care-i răsări în minte 
era Robin Sayers, care cu greu îndeplinea condiţiile. 

Inainte de cină, Sullivan o încolţi în bibliotecă; pe faţă i se 
citea nedumerirea. 

- Poate că-mi depăşesc atribuţiile, domnişoară Regan, începu 
el cu sfială, dar înţelesesem că domnul Anderson pleacă după 
prânz. Să-i pregătesc o cameră? 

Inainte să-i răspundă, Regan puse la loc în raft cartea pe care 
o răsfoise, fără să se uite la omul pe care-l cunoştea 
dintotdeauna. Trebuia s-o spună, pentru că nu avea cum să 
ocolească, dar ştia cum avea să sune. 

-N-o să fie necesară o altă cameră, începu ea cu răceala de 

care fu în stare. Domnul Anderson o s-o împartă pe a mea. 

- Dar nu. Tu. se întrerupse el confuz, amintindu-şi poziţia lui. 
îmi cer scuze, trebuie să fi înţeles greşit. 

- E în regulă. Nu mai avea prea multe de spus. Nu servea la 
nimic să-i spună adevărul lui Sullivan, n-ar fi făcut decât să-l 
supere şi mai mult. Trebuia să creadă că se răzgândise în privinţa 
mariajului ei şi atât. Probabil că pierduse deja din respectul lui 
prin simplul fapt că acceptase aşa ceva; încă puţin, nu avea să 
facă o diferenţă notabilă. 

Keir alese acel moment să-şi vâre capul pe uşă, mimica lui 
relevând o mică schimbare când îi văzu împreună. 

- Aici erai! Mă întrebam unde te-ai dus. Intră înăuntru, privind 
la Sullivan, care începu să se îndrepte spre uşă. Tocmai vroiam să 
sugerez să bem ceva înainte de cină. De ce nu ni te alături? 

în alte împrejurări, Regan ar fi înclinat să râdă în sinea ei de 
grimasa ofensată a majordomului. Dar acum, nu putea decât s-o 
aprobe. Keir mergea intenţionat prea departe. 

- Sullivan nu bea, spuse ea glacial, înainte ca el să găsească 
singur un răspuns. Mâncăm imediat ce eşti pregătit, adăugă pe un 
ton mai normal, spre binele bărbatului mai în vârstă. 

De îndată ce uşa se închise, Keir o fixă cu o privire care nu-i 
ascundea amuzamentul. 

- Lecţia numărul unu? 

-Ignoranţa deliberată nu piere în urma lecţiilor de corecție, 
răspunse ea cu dispreţ. Nu încerca să-l influenţezi pe Sullivan cu 
politica ta de suntem-toţi-ca-fraţii. Nu-l interesează genul tău de 
egalitate. 

- Având un orizont la fel de îngust ca al tău. observă el 
satisfăcut, turnându-şi vin de Xeres. Nu pot face prea multe în 
privinţa domnului nostru Sullivan. E prea habotnic în obiceiurile 
lui. Ridică ironic paharul spre ea. Eşti încă tânără, suficient de 
tânără încât să înveţi altele noi. 

- încă ceva ce ai să mă înveţi? întrebă, fără nici o intenţie să ia 
paharul din mâna lui. N-am cerut o băutură, mulţumesc. 

- Ştiu că n-ai cerut, dar cum ţi-am turnat oricum, poţi avea 
curtoazia să iei o înghiţitură simbolică. în ochii cenușii apăru o 
licărire periculoasă. Poftim. 

Dacă n-ar fi avut suspiciunea că aproape-şi dorea să-l refuze, 
Regan ar fi luat în considerare posibilitatea. Dar date fiind 
circumstanţele, se sili să ridice din umeri, ca şi cum n-ar fi avut 
oricum importanţă, luă paharul şi-l duse la buze cu un salut 
exagerat, ca apoi să bea tot conţinutul dintr-o singură înghiţitură. 

- Eu nu fac gesturi simbolice, spuse ea. Doar pline de înţeles. 
li întinse paharul în timp ce vorbea. Poţi să-l iei înapoi. 

Keir îl luă, lăsându-l şi pe al lui jos. In acţiunea de a se 
întoarce, Regan se trezi prinsă şi ţinută de braţul care se 
strecurase dinapoi în jurul taliei ei, şi-l simţi atât de aproape în 
spate, încât nu se putu mişca. 

- Am sentimentul că, înainte să terminăm, tu şi cu mine vom 
ajunge să ne înţelegem în mai multe sensuri, madam Anderson! îi 
şopti el la ureche. 

Regan era rigidă şi necooperantă în îmbrăţişarea lui, 
temându-se să-şi relaxeze vreo parte a corpului sprijinindu-se de 
el. 

- Nu-mi spune aşa! rosti ea printre dinţi. 

- De ce nu? Asta eşti. Obişnuitul „doamnă“ 
bun pentru tine, scumpa mea. Mâna lui liberă alunecă pe sub 
braţul ei, găsindu-i sânul într-o mângâiere care făcu să-i furnice 
pielea şi degetele lui receptară răspunsul ei imediat şi absolut 
involuntar. Doar ca să te fierb în continuare, murmură el, 
atingându-i uşor posteriorul înainte s-o elibereze. Acum, ştim 
amândoi cum stăm. 

Cina se desfăşură în tăcere. Infruntându-l pe Keir la masa din 
mahon, Regan se întrebă cum se putea un bărbat schimba atât de 
radical. Mai tânărul Keir fusese poate într-o oarecare măsură 
insistent, dar nu arătase nici un fel de asprime. Trebuia să fie alte 

cauze decât ceea ce se întâmplase între ei, astfel că ajunsese în 
felul acela. Pur şi simplu, trebuia să suporte atacul cumulativ. 

- Cred că în viitor vom sta în acelaşi capăt al mesei, remarcă 
el sec, la jumătatea cinei. Efectul baronal al acestui hol e de-a 
dreptul ridicol. 

Până în momentul acela, Regan gândise şi ea acelaşi lucru, 
dar reacţia ei imediată fu o schimbare totală de opinie. 

- Eu prefer aşa, răspunse glacial. 

- Pentru că e tradiţional? Glasul lui părea vesel, dar avea un 
ton care impunea să nu fie ignorat. Aşadar, vom începe o nouă 
tradiţie. Privirea i se deplasă spre bărbatul care tocmai aducea 
cafeaua. Poate te vei îngriji de asta, Sullivan. 

Intâlnind privirea rapidă şi întrebătoare a acestuia, Regan se 
forţă să pară nepăsătoare. Indiferent ce credea Sullivan despre 
ea, trebuia să fie mai bine decât dacă ar fi ştiut adevărul. Dacă 
avea să urmeze ordinele lui Keir, rămânea de văzut. 

După ce terminară de mâncat, se îndreptă spre sufragerie, 
evitând intimitatea bibliotecii. Deschise televizorul şi se aşeză 
hotărâtă în faţa lui, cu intenţia clară de a nu scoate vreun cuvânt, 
decât în cazul în care era forţată. Keir n-avea decât să se distreze 
de unul singur! 

Nu-şi dădu seama ce urmărea atât de asiduu decât în clipa în 
care el o întrebă amuzat dacă îi plăceau în mod deosebit 
comedianţii amatori. Din fericire, reprezentaţia se încheia în 
momentul acela şi vedeta showului apăru pe ecran să 
interpreteze următorul cântec, dându-i posibilitatea să realizeze 
că asta era ceea ce aşteptase. 

- Incă mai are ce-i trebuie, spuse ea cu dârzenie, indiferent de 
cât timp practică. 

- Adică energie? veni sec sugestia. Ar trebui să existe o 
vârstă obligatorie de pensionare pentru cântăreţi. Tehnologia nu 
poate remedia toate deteriorările. la-l drept exemplu pe Sinatra. 

-Incă mai are priză, se apără ea, ignorându-şi jumătatea care- 
i dădea dreptate lui Keir. Dacă ar fi pierdut din talent, oamenii n- 
ar plăti atâţia bani să-l vadă. 

- Plătesc să vadă o legendă. Fiind fani cu adevărat devotați, n- 
au să-şi alunge idolul de dragul unei valori reale. Le-a oferit-o el în 
trecut, acum e rândul lor să-i ofere ceva. 

Câteva clipe, Regan rămase tăcută, realizând inutilitatea 
disputei. 

- Eşti atât de convins că ai dreptate! spuse ea în zeflemea. 

- Doar atunci când concluzia este evidentă. 

Keir stătea lejer în scaunul din apropiere; atitudinea lui era 
atât de relaxată şi de neglijentă, încât Regan simţi dintr-o dată 
dorinţa oarbă de a face ceva, orice, să-i distrugă stăpânirea de 
sine şi nepăsarea. Dar ce? Nu găsea nimic cu care să-l poată 
atinge. Era la fel de invincibil ca un tanc, şi de două ori mai 
periculos. 

- îţi ofer un peni să-mi acorzi atenţia, în locul lor, spuse el 
acum, urmărindu-i chipul. Sau valorează mai mult? 

- Din punctul tău de vedere, nu valorează nimic, ripostă ea, 
fără să se deranjeze să îndulcească tonul dispreţuitor. Poate că te 
conisderi un om de mare calibru, dar în agenda mea, nu faci nici 
cât o ceapă degerată, Keir. Eşti o nulitate! 

Nu văzu nici o reacţie pe trăsăturile osoase şi întunecate. 
Continua doar s-o privească, în aceeaşi neclintire ca mai înainte. 
Când vorbi, o făcu aproape bine dispus: 

-Dacă aş crede că aşezându-te în poala mea, ţi-aş face un 
real serviciu, mi-aş oferi plăcerea. Dar aşa cum stau lucrurile, n-ar 
fi decât o indulgență. Nu există decât un singur loc în care ai să 
înveţi să mă respecţi, Regan, şi asta, întinsă pe spate! Mişcarea 
cu care se ridică fu lentă şi calculată. O noapte devreme pare 
indicată. Noaptea nunţii noastre, în caz că ai uitat. 

Regan se uită la el cu bărbia în sus, fără să facă vreo 

tentativă de a se ridica. 

- încă nu sunt pregătită să urc. Aşadar, ce vei face? 

- Aşadar, am să te iau în braţe, spuse el şi acţionă în 
conformitate, aplecându-se s-o ridice în braţe. Cine a spus că 
romantismul a murit? 

Sprijinită de pieptul lui lat şi ferm, Regan descoperi că nu se 
putea lupta să se elibereze, nici nu putea să-l impresioneze în 
vreun fel cu pumnii încleştaţi. Gândul la ce urma îi aduse o 
disperare nu în totalitate tributară respingerii; amintirea celor 
petrecute mai devreme era prea proaspătă ca să fie 
desconsiderată. Să fie luată împotriva voinţei ei era un lucru, să 
fie convinsă să cedeze îndiferent de ea însemna cu totul altceva. 
Trebuia să i se împotrivească şi să continue să-i opună rezistenţă, 
indiferent dacă era în zadar sau nu. 

Răspunsul instantaneu al lui Keir fu să-i imobilizeze de corp 
braţul liber, cu degete puternice, braţul lui fiind curbat sub 
genunchii ei într-o manieră care făcea ca orice lovitură să fie 
practic imposibilă. 

- Sullivan o să aibă o noapte dificilă, dacă te vede zbătându- 
te, observă el, îndreptându-se spre uşă. Doar nu vrei să creadă că 
eşti nefericită cu soţul pe care ţi l-ai ales, nu? La urma urmelor, 
nimeni nu te-a obligat să faci alegerea. 

Regan se gândise deja la posibilitatea aceea şi ştia că nu prea 
avea de ales. Lăsă ca tensiunea să-i părăsească membrele, apoi 
spuse cu voce mică: 

- De acord, lasă-mă jos. O să merg. 

- Nici gând. Deschisese uşa şi acum o purtă înainte. N-am nici 
cea mai mică intenţie să alerg după tine prin toată casa. O cunoşti 
mai bine decât mine. Am să te las jos când o să ajungem lângă 
patul tău. Gura i se curbă ironic. Adică al nostru. Şi nu te mai 
obosi să mă contrazici - o să ai nevoie de toată energia. 

Era în formă, Regan trebuia să recunoască. Până în momentul 

în care ajunseră în dormitor, respira doar puţin mai repede şi 
strânsoarea lui nu slăbise câtuşi de puţin. 

Depusă pe pat, rămase acolo nemişcată, uitându-se la el şi 
căutând cea mai vagă urmă de îmblânzire a expresiei lui. Dar nu 
era nici una. Ochii cenuşii erau mai cruzi decât fuseseră mai 
înainte - sau agitația ei crescândă făcea să i se pară aşa? li privi 
mâinile în timp ce-şi scoase puloverul şi începu să-şi descheie 
cămaşa. Era înalt, suplu şi foarte bronzat, emanând putere chiar 
şi în mişcarea aceea atât de măsurată. O cuprinse un fior - nu în 
totalitate neplăcut în conotaţiile sale. In câteva clipe, acele mâini 
aveau s-o ţină în braţe, să alunece pe trupul ei în căutarea unui 
răspuns pe care ştia că avea să-i fie greu să-l reţină, în ciuda a 
ceea ce simţea pentru el. Keir ştia prea multe despre femei, 
despre arta de a face dragoste: unde să atingă, unde să 
zăbovească, cum să învingă fiecare apărare până când abandona 
orice rezistenţă. Aşa fusese în după- amiaza aceea şi aşa avea să 
fie şi acum. Nu avea cum să-l oprească. 

De data aceasta, o dezbrăcă de tot, înlăturând fiecare articol 
cu o uşurinţă exersată înainte să alunece lângă ea, cuprinzând-o 
în braţe. Buzele lui le copleşiră pe ale ei cu neaşteptată tandreţe, 
ca atingerea abia ghicită a unei pene, făcând ca toate simţurile ei 
să se trezească dureros la viaţă. Trupul i se lipi involuntar de al lui 
şi ştiu că era deja prea târziu. Vroia să se întâmple asta, vroia cu 
o nevoie care depăşea toate celelalte influenţe. Ziua de mâine 
putea să se descurce şi singură. în seara aceasta, era doar Keir, 
omul cu care se căsătorise - singurul bărbat care o făcuse 
vreodată să se simtă aşa cum se simţea acum. 

Felul în care se ocupă de ea în perioada nesfârşită de timp 
care urmă denota fineţe şi dibăcie, o strategie concepută s-o 
aducă la un pas de împlinire şi s-o menţină într-o anticipare 
chinuitoare. Atunci, privind în ochii ei sălbatici şi abandonaţi, şopti 
cuvintele: 

- Spune-o, Regan. Vreau să te aud spunând. 

Judecata sănătoasă reveni ca impactul unui duş rece, 
îngheţându-i întregul trup în braţele lui. Trecerea de la dorinţa 
copleşitoare la respingerea vehementă se petrecu în câteva 
secunde şi mâna i se repezi la beregata lui, cu o ferocitate care i- 
ar fi putut suci gâtul, dacă n-ar fi fost pregătit. 

- Ticălosule! se sufocă ea de furie. Ticălos nenorocit ce eşti! 

Oricât de aproape o adusese de punctul în care să-i cedeze 
complet, 

Keir nu-şi pierduse autocontrolul, fapt dovedit de zâmbetul lent şi 
ironic care-i încolţi pe buze. 

- Ce vocabular pentru o doamnă din înalta societate! Ar trebui 
să-ţi purifici gura. 

Era capabil şi de asta, acum ştia. Era capabil de orice 
considera necesar ca s-o subjuge. Acum, nu mai conta prea mult 
pentru ea. Vocea ei sună aspru în urechea lui: 

- Dispari de pe mine! 

Mişcarea prin care dădu ascultare ordinului ei o luă prin 
surprindere, rămânând neclintită în timp ce el se ridică deasupra 
ei. Privirea lui persistă intenţionat asupra trupului ei. 

- Incă nu s-a terminat. Sper că n-ai nevoie de prea mult somn. 

Regan se rostogoli de sub el, trăgând aşternutul peste ea şi 
îngropându-şi faţa în pernă. Il auzi traversând camera, apoi uşa se 
închizându-se şi un moment mai târziu duşul fu pornit la debit 
maxim. Doar atunci când uşa fu închisă din nou între ei, făcu o 
tentativă să-şi ridice capul din pernă, văzând încăperea familiară 
prin ceața de lacrimi furioase. Tot ce se întâmplase între ei fusese 
plănuit până la ultimul detaliu. Keir o controlase ca pe o 
marionetă. Dar numai până într-un anumit punct, se forţă ea să-şi 
amintească. Nu mersese atât de departe încât să facă ce vroia el. 
Şi nu avea s-o facă niciodată, indiferent de metoda de 
persuasiune pe care o folosea el. Asupra acestui lucru era 

hotărâtă. 

Până când Keir ieşi de la duş, îşi recăpătase controlul, 
îmbrăcase un halat şi strânsese hainele pe care i le scosese. 
Lucrurile lui le lăsase înşirate pe podea. El purta halatul alb de 
baie pe care ea însăşi îl folosea uneori şi care iniţial fusese al 
tatălui ei. Lui îi ajungea până la jumătatea coapselor, ei până la 
genunchi. Avea părul ud şi ondulat uşor la vârfuri, împrumutând 
trăsăturilor lui puternice şi dure o diferenţă subtilă. Semăna mai 
mult cu vechiul Keir, se trezi gândindu-se şi-şi îngheţă nemiloasă 
valul brusc de dor. Vechiul Keir dispăruse pentru totdeauna. Ăsta 
era un fapt cu care trebuia să se obişnuiască. Bărbatul care o 
privea acum era total lipsit de orice fel de clemenţă. 

- Te-ai pregătit de culcare? întrebă el. Foarte bine. 

- Aş vrea să fac şi eu un duş, răspunse, străduindu-se să 
vorbească pe un ton normal. De preferat, cu lisol în el! 

- incearcă fenilul, veni neîntârziat replica. N-am suportat 
niciodată mirosul. Ochii cenuşii o ironizau. Nu sta prea mult, altfel 
am să vin să te scot de acolo. Noaptea abia a început. 

Regan trecu pe lângă el fără un cuvânt, încercând să nu se 
eschiveze din cauza apropierii lui. Cu uşa de la baie închisă şi 
încuiată, se simţi destul de în siguranţă încât să se relaxeze puţin. 
Se privi în oglinda din bronz din perete şi fu uimită că arăta atât 
de neatinsă de tot ce se petrecuse. Dacă dimineaţă avea să arate 
la fel de proaspătă, era altceva. 

Keir nu glumise. Intenţiona să facă iar dragoste cu ea. Nu avea să 
fie uşor să rămână nepângărită de genul lui calculat de atac, dar 
trebuia s-o facă, chiar dacă avea s-o ucidă! 

Zăbovi sub duş cât îndrăzni de mult, lăsându-se scăldată de 
căldura apei. Abia când ieşi îşi dădu seama că-şi uitase 
schimburile de noapte în cameră, neavând altă alternativă decât 
să se ducă să le ia. 

Keir era deja în pat, stând pe spate, cu mâinile sub cap. Nu 

făcu nici o mişcare să se uite la ea când traversă camera să-şi ia o 
cămaşă de noapte din dulap. 

Ajunsă în siguranţă din nou în baie, Regan aruncă halatul şi 
îmbrăcă un costum din bumbac ales într-adins din cauza lipsei lui 
de senzualitate. Fără nici un fel de decolteu şi cu mânecă scurtă, 
era un articol pe care nu-l purtase niciodată şi totuşi nu apucase 
să-l arunce. Un cadou de la mătuşa Daphne, îşi amintea acum. 
Cât timp trecuse de când o văzuse ultima oară? Trebuia să se 
străduiască mai mult să păstreze legătura cu singura rudă care-i 
mai rămăsese. 

Având în vedere acoperirea totală pe care i-o conferea 
cămaşa de noapte, halatul era de prisos, dar îl îmbrăcă din nou, 
legându-l strâns în jurul taliei suple cu degete tremurânde, în 
ciuda hotărârii ei. Nu mai avea nici o scuză să mai întârzie. 
Trebuia să iasă. Putea încerca să găsească un alt pat, desigur, dar 
se îndoia că soţul ei avea să-i permită. Era sigură că nu adormise. 
O aştepta. 

Era încă în aceeaşi poziţie, dar îşi ţinea ochii închişi, respirând 
adânc şi egal. Uitându-se la el din capătul patului, se întrebă cum 
de un bărbat cu un fizic atât de atrăgător putea ascunde o minte 
ca a lui. Maliţiozitatea şi cruzimea erau singurele elemente pe 
care le implicase în campania lui. 

Keir vorbi fără să deschidă ochii, pe un ton monoton: 

-Vii în pat, sau vrei să vin după tine? 

La urma urmelor, decise Regan fără tragere de inimă, era mai 
bine să evite orice formă de iniţiativă, aparentă sau nu. Se 
deplasă încet în jurul patului, dezbracând în acelaşi timp halatul, 
şi întinse mâna să stingă luminile de ambele părţi, înainte de a se 
strecura sub plapumă. Intinsă rigid pe partea ei de saltea, aşteptă 
ce urma să se întâmple, auzindu-şi inima care bătea să-i spargă 
pieptul. 

Trecură câteva clipe înainte ca el să facă vreo mişcare, 
rostogolindu-se într-o parte, cu spatele la ea, lăsând spaţiu între 
ei. 

- Linişteşte-te, spuse el. Am decis să ne acord amândurora un 
răgaz. Avem destul timp. 

- ţi pierzi suflul? îl tachină ea fără să se gândească şi-şi 
muşcă buza imediat ce vorbi. 

Răspunsul veni în şoaptă: 

- Asta pot să controlez. Dacă fac din nou dragoste cu tine în 
noaptea asta, nu sunt sigur că mă pot opri să nu te iau, şi nu 
intenţionez să te las să scapi atât de uşor. Culcă-te, Regan. 

Stătu în tăcere, contemplând întunericul, conştientă de 
senzaţia vecină cu prăbuşirea. Dar încă nu se sfârşise; Keir i-o 
spusese. Mâine avea să se întâmple din nou. Acum avea o armă 
împotriva lui, era adevărat, dar avea două tăişuri. Avea să fie 
pregătită s-o folosească? 


Capitolul 4 


Keir nu mai era în pat când se trezi. Dacă n-ar fi fost urma pe 
care o lăsase pe perna de lângă ea, ar fi putut crede că totul 
fusese doar un vis. 

Ceasul de alături arăta ora şapte patruzeci şi cinci - devreme 
pentru standardele ei, dar se părea că nu şi pentru ale lui Keir. 
Uşa de la baie stătea larg deschisă, iar dinăuntru nu se auzea nici 
un sunet. Dacă se dusese jos să aştepte micul dejun, nu avea 
noroc. Regan obişnuia să i se aducă o tavă în cameră, pe la opt şi 
jumătate. Fiindcă nu primise nici un alt ordin, Sullivan înţelesese 
probabil că acelaşi aranjament se aplica pentru amândoi. 

Gândul la noaptea trecută îi aduse un amestec ciudat de 
sentimente. Dacă ar fi acceptat ce-i ceruse Keir, ar fi putut sta 
amândoi întinşi unul lângă celălalt, într-un altfel de apropiere. Se 
trezi acolo, simțind ceva în adâncul ei căruia nu-i putea permite să 
se dezvolte. Keir nu vroia decât s-o umilească, şi n-avea să-şi 
vadă visul cu ochii. Sub nici o formă, n-avea să-l roage vreodată 
să termine ce începuse. 

El se întoarse peste o jumătate de oră, folosindu-şi cotul ca să 
deschidă uşa şi intră cu o tavă încărcată. 

- M-am întâlnit cu Sullivan în timp ce venea cu asta, spuse el. 
M-am gândit să-l scutesc de deranj. Am înţeles că pâinea prăjită şi 
marmelada sunt pentru tine, iar şunca şi ouăle pentru mine. S-a 
gândit bine. îmi place să-mi încep ziua cu stomacul plin. 

Regan se ridică, iar el aduse tava, aşezând-o pe măsuţa pe 
care o trăsese de alături. 

- Straşnic aranjament, comentă el. Există şi pe partea mea o 
astfel de noptieră? 

- E un pat dublu, spuse ea scurt. Fireşte, sunt două. 

- La îndemână, atunci când ai oaspeţi, murmură el şi-i aruncă 
o privire înverşunată. 

- Eşti singurul bărbat cu care am împărţit vreodată patul 
acesta, şi asta n-a fost tocmai alegerea mea. 

Ochii cenuşii îi întâlniră pe cei verzi, cu o expresie 

implacabilă: 

- Ştii ce vreau. 

- Ştiu ce spui că vrei. Tonul ei era înţepător. Eu cred că asta e 
doar o parte! 

Keir se deplasă chiar în timp ce ea vorbea, luând în stăpânire 
farfuria cu micul lui dejun şi ducându-se cu ea de cealaltă parte a 
patului. 

- Spune-mi mai multe. Scoase măsuţa. Pot să te ascult, în 
timp ce mănânc. 

Se întoarse cu spatele la ea când se aşeză pe marginea 
patului să ia furculiţa şi cuțitul. Poate că din fericire, cuțitul ei 
pentru unt era un instrument prea bont ca să poată face vreo 
impresie în faţa masei lui musculare, dar o clipă, dorinţa fu acolo, 
înlăuntrul ei. Apropierea intimă de un bărbat ca el îi ducea toate 
sentimentele la limită, nu numai unul. Vroia să-l rănească fizic. 

- Vrei toate astea, nu-i aşa? începu ea dispreţuitoare. Mă 
aduci în punctul în care nu-ţi pot spune nu şi totul cade în poala 
ta! 

- E o idee, recunoscu el, fără să se deranjeze să se întoarcă 
spre ea. Stăpânul conacului Cottam! Va trebui să muncesc puţin 
mai mult cu tine. 

Regan împinse deoparte măsuţa ei, cu gâtul uscat din senin 
de silă. 

- De ce nu pleci? îi ceru ea arţăgoasă. N-ai să câştigi, Keir. N- 
am să-ţi îngădui să învingi! 

- Vom vedea. Nu părea deloc impresionat. 

Rămase tăcută, pentru că nu mai era nimic de spus. Cu mâna 
tremurându-i uşor, îşi turnă cafea proaspătă. Nu ajungea cu nimic 
la el, nu avea cum să-l preseze. Putea s-o trateze după bunul lui 
plac, iar ea nu putea face prea multe în privinţa asta. Nu avea cui 
să i se plângă, sau cel puţin nimeni faţă de care să îndure să se 
plângă. Aşadar, în ce-i privea pe ceilalţi, totul trebuia să pară 
normal. Nu putea suporta ca cineva să afle vreodată cât de 
frumos i-o făcuse. 

- Unde ai fost? întrebă după o vreme, încercând să 
restabilească discuţia. Azi-dimineaţă, vreau să spun. 

- La alergat. Trei kilometri pe teren întins. Acasă, primul lucru 
pe care-l fac e o oră de jogging, înainte să devină prea cald. Mă 
trezeşte pentru ziua în curs. Puse jos cuțitul şi furculita cu un aer 
de satisfacţie, ştergându-se cu un şerveţel. A fost excelent. Totuşi, 
nu pot spune că mă dau în vânt să mănânc aici, sus. 

- Ajută personalul să economisească timp. 

- Ăsta e cu greu un motiv valid. îşi odihni umărul de tăblia 
patului, ridicând confortabil un genunchi. Vrei să spui de fapt că 
nu poţi să te dai jos din pat îndeajuns de devreme încât să merite 
efortul. 

Keir semăna prea mult cu emblema confortului. Trezitul 
devreme era compatibil doar atunci când aveai pentru ce să te 
trezeşti. 

- Nu mănânc suficient de mult încât să fiu vrednică de sala de 
mese, se apără ea, simțind nevoia. 

- Ei bine, ar trebui. E vital pentru sănătate. Făcu o pauză şi 
dădu din umeri. Oricum, eu mănânc, aşa că mâine vom lua micul 
dejun jos. Deocamdată, ai putea începe să te gândeşti să te ridici 
din pat. Am nişte lucruri pe care aş vrea să le fac astăzi. 

Când să-l întrebe ce, fu întreruptă de soneria telefonului. Keir 
nu făcu nici o mişcare, iar ea întinse mâna să ridice receptorul. 
Vocea de la celălalt capăt al firului îi era mult prea familiară, iar 
tonul înseninat de curiozitate arzătoare: 

- Regan, împieliţato! Am aflat abia aseară! N-am să te iert 
niciodată că nu mi-ai spus tocmai mie, dintre toţi! Ştii că n-aş fi 
suflat o vorbă, dacă aşa vroiai! 

încheieturile degetelor lui Regan se albiră din pricina forţei cu 
care strângea receptorul, recăpătându-şi culoarea când cedă, 
acceptând în cele din urmă inevitabilul. Sursa de zvonuri nu 
stătuse degeaba; până acum, probabil că aflase tot oraşul. 
Trebuia să înfrunte situaţia cum putea mai bine. 

-Imi pare rău, Fiona, spuse ea pe un ton răbdător. Am hotărât 

să nu spunem nimănui. Era conştientă de prezenţa lui Keir, ştiind 
că asculta conversaţia. Uite, nu pot vorbi acum. Ce-ar fi să te sun 
eu peste o jumătate de oră? 

- Vrei să spui că eşti încă în pat? Insăşi pauza fu era plină de 
aluzii, chicotitul care urmă de asemenea. Scumpo, e trecut de 
nouă! Trebuie că te-ai măritat cu un bărbat pe cinste! Cine e, 
oricum? Nu-i ştiu decât numele - Anderson, nu? Doamna 
Anderson. Nu-mi vine să cred că tu eşti, Regan! Mai eşti acolo? 

- Sunt aici. Regan se forţă s-o spună, ştiind prea bine că Fiona 
Huntley nu era persoana care să uite vreun detaliu al indiscreţiilor 
din trecut, ale ei sau ale altcuiva. Probabil că o să-l recunoşti când 
ai să-l vezi, deşi a trecut mult de atunci. 

- Vrei să spui că l-am cunoscut deja? Curiozitatea atinse noi 
înălţimi. Când? Nu-mi amintesc pe nimeni cu numele de Anderson. 
Doar. De data aceasta, pauza dură mai mult, şi sunetul respirației 
ei se distinse clar prin intermediul legăturii telefonice. Când vorbi 
din nou, o făcu pe un ton nou: Regan, doar nu te referi la. Keir 
Anderson! 

- In persoană. Keir trebuia să-şi fi auzit numele rostit pe un 
ton strident şi atât de neîncrezător. Regan rămase hotărâtă cu 
faţa la el. S-a întors la Cottam acum câteva zile. 

- Dar ce romantic, scumpo! Fiona părea să vorbească serios şi 
erau destule şanse să fie aşa. Keir Anderson. Da, mi-l amintesc. 
Tipul înalt şi brunet, absolut devastator! Niciodată n-am putut 
înţelege cum de l-ai lăsat să-ţi scape! 

Aceasta fusese o minciună desăvârşită, reflectă sec Regan. 
Fiona ştia exact cum şi de ce. Ca cea mai bună prietenă a ei, 
avusese acces la toate secretele ei. Keir nu făcuse excepţie. li 
spusese Fionei tot ce se petrecuse între ei. La douăzeci şi patru de 
ani, putea privi ruşinată în trecut; la optsprezece, totul fusese o 
aventură incitantă. Din fericire, Fiona nu-i ceru să comenteze, ci 
spuse direct: 

- Ştii ce am să fac? Am să dau o petrecere în cinstea voastră! 
Hai s-o facem în seara asta. Nu mă pot gândi la nimeni care să nu 

fie disponibil când va primi vestea! 

- în seara asta? Regan se ridică în picioare, căutând cu 
disperare o scuză. Fiona, e ridicol! Nu poţi. 

- Cine nu poate? Am mai făcut-o, înainte. Ştii că-mi plac 
provocările. în comparaţie cu unele lucruri pe care le-am pus la 
cale, evenimentul din seara asta va fi floare la ureche, crede-mă! 
Tonul ei nu accepta un refuz. Trebuie să fie în seara asta, dacă nu 
vrei să vin chiar acum la tine! Chicotitul reveni molipsitor. De-abia 
aştept să vă văd pe amândoi! 

Regan încercă din nou, deşi ştia cât de zadarnic era efortul. 

- Nu ştiu dacă putem veni în seara asta. 

- De ce nu? Evident, nu plecaţi în luna de miere, şi vă puteţi 
petrece tot timpul în pat, râse Fiona. Să-ţi spun ceva. Dacă nu 
apăreţi, vom veni noi la voi! 

Nu glumea, Regan ştia prea bine. Fiona ştia întotdeauna să 
obţină ce vroia. 

- Bine, spuse ea sec. Vom fi acolo. 

Keir se uită la ea cum pune receptorul în furcă, întâmpinând 
cu sprâncene ridicate expresia ei. 

- Vrei să-mi spui şi mie unde se presupune să fim în seara 
asta? 

- Nu se presupune. Trebuie. Dacă nu apărem, Fiona ameninţă 
că-i aduce pe toţi aici. Şi e în stare. 

- Fiona? 

- Huntley. Nu cred că. 

- îmi aduc aminte de ea. Afirmația fusese seacă. Bruneta 
mignonă şi drăguță. Tatăl ei lucra la o bancă comercială. Are un 
unchi în ingineria electrică. Am lucrat pentru el doi ani mai târziu, 
după ce am terminat facultatea. 

Regan uitase acel detaliu, dar se îndoia că Fiona nu-şi 
amintea. „Bruneta drăguță“ avea să se distreze în seara aceea. 

- Mi-am da seama că numele meu nu-i era tocmai străin, 
adăugă Keir. Cât de mult ştie despre relaţia noastră anterioară? 

- Tot. Cuvântul veni cu intenţia deliberată de a răni. l-am spus 

totul! 

- Erai o gură-spartă ordinară, nu? O spuse pe un ton destul de 
uniform, dar nu arăta deloc amuzat. Bine că nu mi-am dat seama 
atunci. 

- De ce? întrebă uşor ironic. Ce-ai fi făcut? 

- Probabil, aproape te-aş fi ucis, aşa cum aş face acum, dacă 
te-aş prinde făcându-i din nou confidente. Intinse brusc mâna şi 
strânse cu putere partea din faţă a costumului ei de noapte, 
aproape smulgându-i-o în timp ce o trase spre el. Avea privirea 
rece ca de oţel. Indiferent ce se întâmplă între doi oameni, îi 
priveşte strict pe ei şi pe nimeni altcineva. Ai înţeles? 

Degetele lui erau grele acolo unde o atingeau, materialul tras 
o strângea la subsuoară. La numai câţiva centimetri de gura lui 
încleştată fioros, Regan abia reuşi să-i răspundă: 

- Aveam optsprezece ani, apelă ea la raţiunea lui. Crezi că n- 
am învăţat nimic de atunci? 

- Nu mare lucru. Dar recuperezi acum. 

Sărutul fu crud, presându-i buzele de dinţi şi aducându-i în 
gură gustul sărat de sânge. Regan suportă, pentru că nu avea de 
ales; ştia că o căutase. 

Când se îndepărtă de ea, ochii lui erau în continuare ostili. 

- Ăsta e un exemplu de cum ar putea să fie, dacă mă 
stimulezi. Nu mă subestima, Regan. 

Şansele erau prea mici s-o facă, se gândi cu tristeţe Regan. Işi 
învățase deja lecţia. 

- Te-ai făcut înţeles, spuse ea supusă. Te deranjează dacă mă 
ridic, acum? 

- N-ai decât. li dădu drumul. 

Işi punea halatul pe ea, când Keir adăugă pe neaşteptate: 

- Am aranjat să mă întâlnesc cu Jake Carter să bem ceva la 
prânz. Vrei să vii? 

Pe cale să refuze, Regan se opri, realizând că era inutil să 
încerce să evite situaţia la nesfârşit. Trebuia să-i întâlnească 
odată pe prietenii lui Keir, la fel cum şi el trebuia să-i întâlnească 

pe ai ei în seara aceasta. Cel puţin în cazul ei, era vorba de o 
singură persoană. Cu siguranţă, se putea descurca. 

- De ce nu? N-am altceva de făcut. La ce oră te vezi cu el? 

- La douăsprezece treizeci, la „George“. E doar o masă într-un 
bar, aşa că blana de nurcă şi perlele nu sunt esenţiale. 

- Ce fericire, răspunse ea cu sarcasm. Nu posed o nurcă, iar 
bijuteriile mamei sunt depozitate la bancă. O haină obişnuită din 
piele de oaie ţi-ar ofensa prea mult simţul proprietăţii? 

Mişcarea capului lui fu întrucâtva crispată. 

- Aşadar, era o imitație ordinară. Pune-o pe seama lipsei mele 
de bun-gust. 

Regan nu avu nici un răspuns; Keir îi luase avântul. 

- Când ai stabilit întâlnirea aceasta cu Jake? 

- Alaltăieri, recunoscu el. O privi în ochi fără ezitare. Da, i-am 
spus noutăţile. N-am vrut să afle din întâmplare. 

- Aşa cum au aflat prietenii mei? 

- Asta ţi-ai făcut-o singură. Tu ai fost cea care a vrut să 
păstreze secretul. 

Regan cu greu îl putea contrazice. Dădu din umeri şi se 
întoarse, ca şi cum subiectul şi-ar fi pierdut rostul. 

Nu se deranjă nici să încuie uşa de la baie. Nici asta nu avea 
cine ştie ce rost. Pornind duşul, îşi scoase costumul de noapte, 
apoi rămase o clipă pe loc, încercând să-şi clarifice lucrurile în 
minte. Cât avea să dureze jocul acesta al lui Keir de-a şoarecele şi 
pisica era greu de spus, deşi, judecând după după lipsa 
continuității din seara trecută, deja îi solicita considerabil nervii. 
Ca soţie a lui din proprie alegere, nu avea motive să se plângă 
dacă şi când avea să se sature el. Nu era nevoie să recurgă la 
forţă, învățase deja asta despre ea. Era o cu totul altă persoană în 
braţele lui, dădea totul uitării şi nu mai conştientiza decât ce-i 
făcea. 

„Desfrânată“, se gândi repede, retrogradându-se, dar ştia că 
nu era adevărat. Nimeni în afară de Keir nu mai reuşise vreodată 
să-i submineze autocontrolul în felul acela. Cu el, întregul act de a 

face dragoste era o artă, iar el era maestrul. Dacă-l ura sau nu, nu 
influenţa prea mult felul în care o făcea să-i răspundă. Dacă era 
sinceră cu ea, trebuia să recunoască faptul că era posibil ca ea să 
fie cea care va ceda prima. 

Şi pe urmă? Cu o mână nesigură, potrivi jetul de apă caldă. 
Oare doi oameni atât de îndepărtați emoţional cum erau ei, 
puteau spera să trăiască vreodată în armonie? 

Răspunsul trebuia să fie nu. 

„The George“ era exact în centrul oraşului, o clădire sub ordin 
de păstrare, pentru că doi dintre pereţii ei datau din secolul al 
şaptesprezecelea. Jake îi întâmpină în foaierul localului, uimind-o 
pe Regan, care se aşteptase să-l găsească dând pe gât o halbă de 
bere în salon. Fusese pură aroganță din partea ei, reflectă cu 
tristeţe. Era timpul să scape de ideile preconcepute. 

Revăzându-l acum, îşi aminti vag de Jake Carter din urmă cu 
şase ani. Mai mic de statură decât Keir, avea una din cele mai 
atrăgătoare şi vesele feţe pe care o văzuse Regan vreodată la un 
bărbat; în timp ce privea peste masă la ei, ochii acestuia 
străluceau de speculaţii netăinuite. 

- N-ai reuşit să păstrezi secretul prea mult timp, nu? observă 
el. Cel puţin şase oameni m-au întrebat dacă am auzit despre 
căsătoria voastră precipitată. Am tăcut chitic, desigur. 

- Mulţumesc. Regan se străduia din greu să-şi reţină ironia din 
glas. Presupun că de la bun început a fost o tentativă sortită 
eşecului. 

- Pentru cineva ca tine, da. Eu aş putea să mă căsătoresc în 
oricare zi a săptămânii şi nimeni nu s-ar considera mai înţelept 
dacă ar şti. 

- Asta înseamnă că nu eşti? întrebă ea, în încercarea de a 
schimba direcţia conversaţiei. Căsătorit, vreau să pun. 

- Incă n-am găsit persoana potrivită, recunoscu el fără prea 
mare îngrijorare. Nu ca alţii. Ultimele cuvinte fură rostite cu un 
zâmbet maliţios spre Keir. Intotdeauna a ştiut ce vrea, chiar dacă 
a însemnat să se întoarcă atâta drum din Australia ca să obţină! 

Făcu o pauză, scuturând din cap. Ştii, încă nu-mi vine să cred. 
Abia duminica trecută ai ajuns în oraş, şi acum, asta! Ochii i se 
îndreptară uluiţi spre Regan. Oricum, felicitări. 

- Asta ar trebui să-mi spui mie, interveni sec Keir. 

- Am fost învăţat că doamnele au întâietate, veni răspunsul 
arogant. Cu mai multă sobrietate, Jake adăugă: vă doresc tot 
binele din lume, vorbesc sincer. 

Până atunci, Regan nu ştiuse cât îi spusese Keir prietenului 
său. Acum, era evident că Jake nu ştia nimic din ce se ascundea în 
spatele principalului fapt. Din punctul lui de vedere, Keir o ceruse 
în căsătorie, iar ea acceptase pentru că erau făcuţi unul pentru 
celălalt. 

Keir îi întări iluzia, strecurându-şi intenţionat braţul pe umerii 
ei şi trăgând-o mai aproape. Ironia din zâmbetul lui era numai 
pentru ea. 

- Mulţumim, spuse el. Braţul îi rămăse acolo şi continuă: 
câţiva prieteni de-ai lui Regan dau o petrecere în cinstea noastră 
în seara asta. De ce nu vii şi tu? 

- Da, vino, spuse Regan, forţându-se să facă un gest de 
proprietate. încercă să-şi încălzească puţin vocea. Ai fi binevenit. 

Judecând după expresia bruscă din ochii lui Jake, nu fusese 
păcălit. 

-Mă tem că am deja o întâlnire în seara asta, spuse el, dar 
apreciez că v-aţi gândit la mine. îşi roti capul spre bar: strigă 
comanda noastră? 

- Mă duc să văd. Keir se şi ridică, jacheta din tweed 
legănându-i-se liberă pe lângă puloverul alb, pe gât, care-i scotea 
în evidenţă părul negru. Aşteptaţi-mă o clipă. 

între cei doi rămaşi la masă se lăsă tăcerea, izolaţi de restul 
agitaţiei din local. Jake fu primul care o rupse. 

- Ai să te întorci cu el în Australia, sau plănuiţi să rămâneţi aici 
amândoi? 

- Oh, aici, răspunse fără să ezite Regan. N-aş părăsi niciodată 
Cottam! 

- Păcat, din moment ce şi-a construit acolo o altă viaţă, spuse 
Jake cu o privire curioasă. Nu cred nici că tatăl lui o să vrea să se 
întoarcă acum, având în vedere că şi el s-a recăsătorit. Totuşi, 
presupun că puteţi oricând să mergeţi în vizită. 

- Bănuiesc că da. Pentru prima oară, Regan se simţi 
realmente uşurată când Keir se apropie. Uite că soseşte prânzul 
nostru. 

Plăcintele de casă fură excelente. Regan se trezi făcându-şi 
dreptate, deşi lăsă neatinşi cartofii prăjiţi. Amândoi bărbaţii 
mâncară tot ce avuseseră în faţă şi băură bere. Aveau multe de 
discutat, iar Regan rămase uneori în afara conversaţiei, simţindu- 
se în plus. 

Jake lucra la primărie, află ea. Era la oficiul de taxe, fapt pe 
care li-l împărtăşi cu privirea în direcţia ei. 

- Dacă vreţi să mă luaţi drept cal de bătaie al consiliului, 
simţiţi-vă liberi. Sunt obişnuit. Majorarea taxelor de anul acesta a 
atins pe toată lumea într-un punct sensibil. 

- Nu mi-aş permite aşa ceva, îl linişti Regan, care n-ar fi putut 
spune nimănui ce taxe i se percepeau pentru Cottam. Nu-ţi faci 
decât datoria. Oricum, sunt foarte multe proiecte majore care vor 
aduce tuturor beneficii, iar banii trebuie să vină de undeva. 

Jake râse. 

- Aş vrea să stai de vorbă cu mama. Crede că-i cheltuim pe 
banchete şi pe maşini noi pentru primar! Desigur, locuind în oraş, 
nu suntem afectaţi atât de mult ca voi. 

- Poate nu pe cifrele din hârtii, interveni blând Keir, dar trebuie 
să fie proporţional. Mă îndoiesc că afectează Cottam la fel de mult 
cum o afectează pe mama ta. 

- Ei bine, poate că nu. Jake se uită la ceas. Se pare că, deşi îmi 
sunteţi tare dragi, trebuie să vă părăsesc. Am întârziat deja cinci 
minute. Ezită doar o clipă înainte să adauge: va trebui să ne 
întâlnim într-o seară, cât mai curând. Momentan, n-am o prietenă 
stabilă, dar pot oricând să-mi găsesc o parteneră. Zâmbetul lui 
era fermecător. In oraşul ăsta sunt mai multe femei necăsătorite 

decât bărbaţi, ştiaţi asta? Fu în picioare înainte ca vreunul din ei 
să-i răspundă şi ridică o mână în semn de salut. Pe curând! 

Regan îşi termină băutura fără să se uite la Keir, dar simţea 
cum o priveşte. 

- Ei bine? întrebă el după un timp. Cum ţi-a plăcut să 
experimentezi prima oară cum trăieşte jumătatea ta? 

- Am mai fost aici, spuse ea, zâmbind ironic. 

- Cu mine, demult. Nu e un loc pe care să-l frecventeze cei de 
condiţia ta. 

Regan nu-l putea contrazice. Oricum, nu era aşa cum spusese 
el. 

-Imi place prietenul tău. Nu mi l-am amintit decât când l-am 
văzut. 

- N-a părut că l-ai recunoscut, răspunse el glacial. Noroc că nu 
e sensibil în privinţa asta. Mai vrei unul? 

Ea scutură din cap, silindu-se să întâlnească ochii cenușii: 

- Ce ai de gând să faci, restul după-amiezii? 

Keir lăsă intenţionat ca pauza să se prelungească, zâmbetul 
lărgindu-i-se încet la vederea gurii şi fălcilor ei încordate. 

- O să te las să alegi, spuse el în cele din urmă. Putem să 
mergem acasă să ne culcăm, sau putem să mergem să ne 
plimbăm cu maşina şi să bem un ceai altundeva. Cum vrei. 

Dacă cineva din apropiere auzise sau nu oferta, Regan nu ştia 
şi nici nu avea chef să afle. 

- Luând în considerare toate aspectele, aleg plimbarea, 
răspunse ea ţâfnoasă. 

- Inţeleaptă fată, o ironiză el. Bine, atunci, să mergem. 

Spre mirarea ei, Regan se simţi bine în după-amiaza aceea. 
Conduseră kilometri întregi prin peisajul mohorât de iarnă, 
traversând hotarul pădurii Arden spre Stratford, să găsească 
oraşul tăcut şi împăcat în veşmântul lui din afara sezonului. 

- Cea mai frumoasă perioadă a anului să fii aici, afirmă Keir 
când serviră ceaiul, lipia fierbinte cu unt pe deasupra şi prăjituri la 
Falcon. Trebuie să fie un iad să locuieşti într-un astfel de loc în 

lunile de vară. De obicei, era imposibil să găseşti un loc să stai pe 
malul râului. Nu cred că lucrurile s-au schimbat. 

- S-au înrăutățit, din toate punctele de vedere, îi dădu 
dreptate Regan. Şi eu evit sezonul turistic. Ultima oară când am 
fost aici a fost la Festivalul Curăţeniei, în octombrie. A plouat toată 
ziua. 

- Conform rapoartelor meteorologice, a plouat toată vara. 
Poate că e în imaginaţia mea, dar sunt destul de sigur că atunci 
când eram mic nu era aşa. Imi aduc aminte săptămâni întregi de 
soare! 

Regan râse. 

- Probabil că, la vârsta aceea, zilele păreau săptămâni. Ştiu că 
mie aşa mi se păreau. De-abia aşteptam să cresc. Prinzându-i 
privirea, simţi cum se îmbujorează puţin. Poate că am încercat să 
mă maturizez prea repede. 

- Se poate, încuviinţă Keir fără vreo inflexiune specială a vocii. 
La ce oră suntem aşteptaţi diseară? 

Ea acceptă fără obiecţii schimbarea de subiect, conştientă că 
nu era nici locul, nici momentul să discute despre disensiunile 
dintre ei. 

- Dacă până la nouă nu suntem acolo, Fiona o să creadă că nu 
mai venim deloc. Am aranjat să luăm cina mai devreme. 

- în cazul ăsta, am face bine să nu mai întârziem mult aici. Se 
uita la cana din faţa lui, privind cum lichidul se roteşte, lovindu-se 
de margini, pe măsură ce el îl agita cu linguriţa. Şi cu câte 
persoane ne vom confrunta? 

- Depinde cine era disponibil când a telefonat ea. Cel puţin 
douăsprezece. Chiar şi starea ei de spirit decăzu la gândul acesta. 
Făcu un efort să ascundă maliţiozitatea cu care rosti: n-o să fie 
nici un picnic. 

El ridicase capul şi se uită cu hotărâre la ea. 

- Mai ştie cineva de ce te-ai căsătorit cu mine? 

- Nu, recunoscu ea ridicând bărbia. Nu are nici o legătură cu 
nimeni altcineva. 

- în ordine. N-am să spun nici eu, dacă tu n-o faci. Zâmbea, 
însă vag. Vor trebui să ne ia aşa cum ne vom prezenta, nu? 

Regan rămase tăcută tot drumul spre casă, mai conştientă ca 
niciodată de bărbatul de lângă ea. Dacă lucrurile ar fi stat altfel 
acum şase ani, dacă ea ar fi fost altfel, poate că în după-amiaza 
aceea ar fi călătorit împreună cu cei doi copii, în spatele maşinii: o 
familie obişnuită şi fericită. 

Zâmbi strâmb, dându-şi seama de mica probabilitate a 
scenariului ei. Chiar dacă ar fi fost dispusă să se căsătorească 
atunci cu Keir, tatăl ei ar fi avut grijă să nu se întâmple. Amintirea 
furiei lui când auzise despre aventura ei prin intermediul unui 
prieten bine intenţionat de-al lui era încă prea vie să poată fi dată 
deoparte. Poate că ar fi fost mai bine dacă ar fi făcut descoperirea 
mai devreme, cât timp mai erau încă împreună. Cel puţin, Keir ar 
fi fost scutit de umilinţa finală. Şi ea, în consecinţă, ar fi fost 
scutită de asta. 


Capitolul 5 


Regan fusese la acelaşi colegiu cu Fiona Huntley şi de atunci 
rămăseseră prietene apropiate. Făcuseră majoritatea lucrurilor 
împreună, inclusiv să împartă timp de un an acelaşi apartament la 
Londra, cât încercaseră diferite slujbe în care nici una din ele nu 
găsise stimularea de care avea nevoie. Sugestia de a se întoarce 
acasă, la Cottam şi să pornească propria lor afacere venise prima 
oară din partea Fionei, însă fusese pusă cu nerăbdare în practică 
de către amândouă. Rezultatul fusese buticul exclusivist din 
apropiere de Warwick pe care-l conduceau acum pe rând, câte o 
jumătate de an fiecare, obţinând cantitatea perfectă de 
competitivitate ca lucrurile să rămână interesante. 

La asta se gândea Regan în seara aceea, pe drumul spre 
apartamentul Fionei. în mai puţin de două săptămâni, era rândul 
ei să preia frâiele afacerii şi în momentul acela, abia dacă putea 
vedea clar drumul. Dacă mariajul ei ar fi fost o relaţie normală, ar 
fi putut lua foarte bine în considerare posibilitatea de a-i vinde 
Fionei partea ei, ca să se poată concentra la punerea bazelor 
familiei pe care o promisese cândva pentru Cottam. Dar în 
circumstanţele de faţă, şi asta trebuia să mai aştepte. 

Privind pe furiş la profilul ferm din faţa volanului, încercă să-şi 
imagineze un viitor dincolo de prezent, însă nu reuşi să treacă 
peste un fapt incontestabil. Keir era acum soţul ei, măcar legal, 
dacă în alt sens nu. Nu avea să fie uşor să schimbe asta fără 
cooperarea lui. 

„Aşadar, nu schimba nimic“, veni gândul nepoftit. 
„Mulţumeşte-te cu ce ai. Se poate şi mai rău.“ 

Cu cât mai rău? se întrebă ea sec, forțând răspunsul pur 
sentimental către un loc de unde-l putea controla. Keir o 
dispreţuia la fel de mult pentru ceea ce era, ca şi pentru ceea ce 
fusese, cu toate că poate o mai dorea încă. Fără respect reciproc, 
o relaţie nu avea nici o şansă să se maturizeze în ceva care să 
merite, ceea ce însemna că între ei totul se sfârşise înainte să 
înceapă. Intrebarea era cum avea să scape de el. 

In faţa casei graţioase şi vechi erau deja câteva maşini 

parcate, printre care şi cea a lui Robin Sayers. Le deschise uşa 
însăşi Fiona, radiind într-un costum din mătase bleu care-i punea 
foarte bine în valoare ochii. 

- Aţi ajuns! exclamă ea, cu aerul că ştiuse foarte bine că 
veneau. Interesul ei se concentră asupra lui Keir, măsurându-l din 
priviri cu neascunsă aprobare. Bună! Iți aminteşti de mine? 

- De departe, răspunse el, absolut detaşat. Nu cred că ni s-au 
făcut vreodată prezentările cum se cuvine. 

Fiona râse. 

- Soţia ta e de vină. A vrut să te aibă numai pentru ea. Se 
strecură între ei, luându-l pe fiecare de braţ. Toată lumea 
aşteaptă să toasteze în cinstea fericitului cuplu. Nu sunt atât de 
mulţi cum am sperat, dar sunt îndeajuns încât să sune bine. 
Sunteţi pregătiţi? 

Regan nu era, dar nu avea rost s-o spună. Fie că-i plăcea, fie 
că nu, trebuia să îndure. Incăperea spațioasă din spate părea 
plină până la refuz, în ciuda plângerii Fionei. Conversaţia de 
domoli brusc în clipa în care trioul apăru în pragul uşii dinspre hol 
şi toţi ochii se rotiră spre ei. Vizavi, Regan îl zări pe Robin care se 
uita drept la ea, figura lui ţâfnoasă fiind mai mult decât grăitoare. 
Incercă să-i zâmbească şi descoperi că nu poate, pentru că nici o 
scuză mută nu era suficientă pentru ceea ce-i făcuse. Trebuia să-l 
vadă şi să-i vorbească, să încerce să-i explice - deşi numai 
Dumnezeu ştia ce putea să-i spună. 

-lată-i! anunţă Fiona, cumva fără să fie necesar. Mirele şi 
mireasa! 

Animaţia adunării reveni ca la comanda unui buton, paharele 
fură 
ridicate şi se auziră comentarii făcute râzând. In momentele care 
urmară, Regan se trezi despărțită de Keir, care părea destul de 
bucuros că Fiona îl prezenta celor din jur. Işi întâlni proprii 
inchizitori cu un zâmbet slab şi afabil şi cu hotărârea de a nu se 
lăsa atinsă de nimic din ce i se spunea, răspunzând evaziv la toate 
întrebările referitoare la decizia ei bruscă şi secretă, că aşa 

vruseseră amândoi. 

- Teribil de romantic! oftă o tânără al cărei soţ, Gordon, ducea 
lipsă de acea calitate. Să se întoarcă aşa, după atâţia ani ca să-ţi 
fure inima! Cineva spunea că pe vremuri lucra pentru unchiul 
Fionei. 

- A lucrat pentru firmă, confirmă Regan. Mă îndoiesc că 
unchiul Fionei a ştiut vreodată cum îl cheamă. 

- Şi s-a dus în Australia pentru că l-ai refuzat. Femeia nu se 
deranjă să aştepte un răspuns. Trebuie să fi fost nebună. E atât de 
atrăgător! E o minune că australiencele l-au lăsat să scape atâta 
timp! 

- Poate că ele pur şi simplu nu aveau ceea ce ştia că poate 
găsi aici, interveni Robin, îndreptându-se spre Regan de undeva 
din spate. Ar fi trebuit să te căsătoreşti cu el de prima oară, 
Regan. L-ai fi scutit de o călătorie lungă. 

Barbara tuşi, la fel de conştientă ca toţi ceilalţi de aspiraţiile 
lui Robin Sayers în ceea ce-o privea pe Regan. 

-Trebuie să-l găsesc pe Gordon, înainte să bea şampania 
Fionei până când cade sub masă. Se presupune că în seara asta e 
rândul lui să conducă până acasă. 

Regan se sili să întâlnească ochii de culoarea alunei, 
recunoscând durerea din ei şi ştiind că era responsabilă pentru ea. 
Dacă i-ar fi dat un răspuns definitiv, Robin ar fi avut toate şansele 
ca până acum să se fi îndrăgostit deja de altcineva. Cel puţin, 
acum nu ar fi avut nici un motiv să se uite la ea şi s-o acuze cu 
atâta înverşunare. 

- îmi pare rău, Robin, şopti ea. N-am fost tocmai onestă cu 
tine, nu? 

- Nu, n-ai fost. Zâmbetul lui altminteri fermecător lipsea, iar 
trăsăturile îi împrumutaseră un aer melancolic. Cineva spusese 
odată că Robin semăna cu tânărul Byron. Uitându-se acum la 
buzele sensibile, Regan înţelegea la ce se referise. Doar că Robin 
n-avea să se elibereze stând şi scriind versuri despre ce-l apăsa. 

- îmi pare rău, repetă ea, neştiind ce altceva să-i spună. S-a 

întâmplat pur şi simplu, asta-i tot. 

El o studie o clipă, înainte să formuleze întrebarea. 

-El e cel pe care l-ai aşteptat toţi anii aceştia? 

Regan simţi un hohot de râs clocotindu-i în gât şi trebui să se 
lupte să-l sugrume. 

- Cred că aşa trebuie să fi fost, spuse ea. In subconştient. 

- Nu e îndeajuns de bun pentru tine! răbufni el fioros, 
surprinzând-o puţin. Locul lui nu e la Cottam. 

Regan fusese şi ea de aceeaşi părere, aşadar indignarea 
născută instantaneu la auzul ultimei replici nu avea nici o scuză. 

- E soţul meu, răspunse glacial. Asta îi dă dreptul să se afle 
acolo. Va trebui pur şi simplu să accepţi asta, Robin. 

Fiona sosi în grabă, întrerupând răspunsul lui. 

-Vom ţine un toast, anuţă ea vesel. Asta înseamnă că voi doi 
ar trebui să fiţi împreună. Imi pare rău, Robin dragă, dar va trebui 
să ţi-o răpesc. 

Pe jumătate conducând-o, pe jumătate trăgând-o pe Regan în 
urma ei spre locul unde se afla Keir, împreună cu un grup de 
persoane, mormăi în colţul gurii: 

- Ai face bine să ai grijă cu văpăile din trecut, scumpo. Am 
sentimentul că s-ar putea să ai acolo un bărbat foarte posesiv. 

- Incetează, Fi, răspunse Regan pe un ton nerăbdător şi 
aruncă o privire speculativă. 

- Am atins o coardă sensibilă, nu-i aşa? Ei bine, vei face aceste 
lucruri impulsive! Sper că n-ai început deja să regreţi. Cu o 
expresie curtenitoare, Fiona atinse braţul lui Keir. Soţia 
dumneavoastră, domnule. Ţine-o de mână, până când strig 
adunarea, vrei? 

Ascultând ordinul, ochii cenușii întâmpinară strălucitori 
provocarea, trăgând-o pe Regan mai aproape. 

- Zâmbeşte, îi şopti la ureche. Se presupune că e un 
eveniment fericit. 

Privind în jur la cei care se adunaseră, Regan îşi imagină 
trecător reacţia lor, dacă le-ar fi spus tot adevărul despre 

căsătoria ei pripită şi ştiu că nu avea curajul. Keir avea dreptate. 
Trebuia să afişeze o faţă fericită şi să-şi salveze mândria. Dar asta 
nu însemna că trebuia să cedeze. 

Petrecerea se sparse abia după miezul nopţii. Regan şi Keir se 
aflau printre ultimii rămaşi, mirele ajutând-o pe Barbara Davis să- 
şi strunească soţul în stare de ebrietate până la maşina care-i 
aştepta. Comparând cei doi bărbaţi, în timp ce Keir îl suia pe 
celălalt pe locul pasagerului, Regan nu putea decât să se simtă 
recunoscătoare că Gordon nu era soţul ei. în stadiul acela, nu 
numai că era total neatrăgător, dar era de-a dreptul ridicol. Şi nici 
nu era prima oară. Nu-şi imagina de ce Barbara continua să-l 
suporte. 

însăşi Barbara părea să împărtăşească acelaşi sentiment, 
mulţumindu-i stânjenită lui Keir pentru ajutor. 

- Regan nu ştie cât de norocoasă e să aibă un bărbat care să- 
şi cunoască limitele, spuse ea. O să-şi petreacă următoarele 
douăzeci şi patru de ore ţinându-se cu mâinile de cap şi jurându- 
se că n-o să se mai atingă niciodată de băutură, iar în următoarele 
douăzeci şi patru, o să uite că s-a întâmplat vreodată. Uneori, e 
convenabil să ai memorie scurtă. îşi întoarse privirea spre Regan, 
care aştepta, apoi reveni la bărbatul cu trăsături puternice care 
ţinea portiera deschisă. Sper să fiţi amândoi foarte fericiţi. 

- Mulţumesc. Zâmbi în timp ce-i răspunse, însă zâmbetul nu-i 
ajunse şi-n priviri. închise portiera apoi, ca să întrerupă 
continuarea discuţiei şi făcu un pas înapoi, să ridice mâna într-un 
scurt salut. Ai grijă cum conduci! 

- Biata Barbara, comentă Regan când se întoarseră spre Audi. 
Realmente are o problemă! 

-Da. Tonul lui Keir era glacial. Mă întreb de ce are nevoie deo 
astfel de corvoadă. 

-Trebuie neapărat să aibă un motiv? dădu Regan din umeri. 
Credeam că oamenii beau din plăcere. 

- Aşa ai face tu, răspunse el fără vreo cenzură. N-ai avut 
niciodată în viaţa ta o problemă care să nu poată fi rezolvată într- 

un fel sau altul. 

Dar nu întotdeauna spre satisfacția ei totală, se gândi cu 
tristeţe Regan, urcând în maşină. Era destul de simplu să-şi spună 
că n-avea să-i cedeze lui Keir, acolo, în mijlocul atâtor oameni. Dar 
acum, din nou singuri, era deja mult prea conştientă de efectul pe 
care îl avea asupra simţurilor ei - un impact care, judecând după 
reacţiile altor câteva fete din seara aceea, nu se limita numai 
asupra ei. Ca să se exprime în inimitabilul fel al prietenei ei, Fiona, 
„fusese făcută praf“. 

- Nu te învinuiesc că ai pus mâna pe el, îi mărturisise la un 
moment dat, în timpul petrecerii, când se găsiseră izolate de 
ceilalţi. E cel mai fatal bărbat pe care l-am întâlnit de câţiva ani 
buni! Ochii ei albaştri sclipiseră malefic. Oricând te hotărăşti să-l 
arunci, vreau să fiu prima care află. Dacă ar fi ştiut adevărul, 
Fiona ar fi râs până la epuizare. 

Făcuseră deja jumătate din drum, când Regan reuşi să 
vorbească, şi când o făcu, fu pe un ton supus. 

- Keir, trebuie să stăm de vorbă. Toată situaţia asta este de-a 
dreptul ridicolă! 

Profilul uscăţiv nu lăsa să se citească nimic. 

- Şi? Dă-i drumul, o invită el. 

Trase adânc aer în piept înainte să înceapă, ştiind că trebuia 
să depună un adevărat efort. 

- De acord, am încercat să te cumpăr, recunosc asta. Nu te 
învinuiesc pentru ce simţi în legătură cu asta. Indrăznesc să spun 
că şi eu m-aş fi simţit la fel dacă lucrurile ar fi stat invers - doar că 
mi-aş fi luat altfel revanşa. 

- N-ai fi acceptat să te căsătoreşti, adică. Părea destul de 
calm. Sunt de acord că existau metode mai simple să-ţi dau o 
lecţie, dar am vrut mai mult decât pură satisfacţie. Poate că ai 
avut dreptate de dimineaţă. Poate Cottam şi tot ce reprezintă el 
au jucat un rol. Am petrecut douăzeci şi patru de ani în oraşul 
acesta, urmărind de la distanţă cum trăieşte cealaltă jumătate a 

populaţiei. Se poate ca oportunitatea de a intra în peisaj să fi fost 
prea mult ca să pot rezista. 

- Şi acum că eşti? întrebă în şoaptă Regan. In peisaj, vreau să 
spun. 

Trecură câteva clipe înainte ca el să răspundă, linia vagă 
creată între 
sprâncenele lui fiind singurul indiciu al gândurilor lui. 

-Nu e atât de diferit. Oamenii sunt oameni. 

-Te-ai integrat foarte bine în seara asta, recunoscu ea învinsă 
şi zâmbi uşor. De fapt, ai zice că te-ai născut în înalta societate. 

- Mulţumesc. Ironia era apăsătoare. Trebuie să fi fost o 
uşurare. 

Regan se înroşi. 

- N-am vrut să sune atât de autoritar. 

- Nu? Intrebarea dezvăluia scepticism. Ai avea multe de 
învăţat de la prietena ta, Fiona. Ea nu are valori false. 

Pauza se prelungi. Când reluă, o făcu pe un ton diferit: 

- O găseşti atrăgătoare? 

- Foarte. Majoritatea bărbaţilor o găsesc. 

- Mai mult decât mine? 

Keir se uită la ea nedumerit. 

- Păreţi la fel de atrăgătoare. 

- Nu asta te-am întrebat. 

- Ştiu. Gura lui era curbată într-un zâmbet slab. Sunteţi două 
tipuri diferite. Fiona ştie exact ce vrea. 

Şi de obicei obținea, îşi aminti Regan şi simţi cum se 
încordează. Nu şi de data asta, oricum. Keir nu mai era pe piaţă. 
Soţul ei încă nu-i părea aievea. Totuşi, era un fapt. Gândul la 
destinaţia lor îi aduse un nou fior de anticipare. Dacă Keir mai 
avea încă nevoie de acea satisfacţie, de ce să nu i-o ofere, să 
termine odată? Dacă spunea că-l dorea, nu era decât adevărul. 
După seara trecută, nu avea cum să nege. Şi apoi? Ei bine, asta 
rămânea de văzut. Poate că reuşeau totuşi să realizeze ceva prin 

mariajul acela. 

Sullivan lăsase luminile din hol şi din casa scărilor aprinse şi 
căldura pornită în dormitor. Keir nu făcu nici o încercare imediată 
de a o atinge, dezbrăcând sacoul şi slăbindu-şi nodul de la 
cravată, în timp ce se duse să deschidă uşa de la dulap. 

Incercând să adopte aceeaşi atitudine nepăsătoare, Regan îşi 
lăsă neglijentă haina pe un scaun şi intră în baie, simțind cum 
muşchii stomacului i se relaxează puţin de îndată ce închise uşor 
uşa în urma ei. Se comporta asemenea unei mirese, se gândi ea 
cu un umor amar; orice proaspătă mireasă se confrunta pentru 
prima oară cu invazia masculină în timpul rutinei ei dinainte de 
culcare. Noaptea trecută fusese diferită, fiindcă nici o rutină nu se 
ceruse începută. Dorindu-şi un cu totul altfel tratament în seara 
aceea, trebuia să recunoască faptul că lipsa timpului în care să te 
gândeşti la acţiunile tale avea avantajele ei. Avea nevoie de 
atingerea supremă, care să nu-i lase să aleagă. Era singura cale 
prin care se putea lăsa purtată de val şi să răspundă emoţiilor de 
care era realmente jenată. 

Privindu-şi imaginea pe pereţii din oglindă, ştiu în inima ei că 
nu avea sens să se mai mintă singură. Ceea ce examina atât nu 
era altceva decât o tachinare calculată a simţurilor pe care Keir o 
trezise cu deliberare în ea. Dacă ar avea vreun pic de tărie de 
caracter, ar refuza să cedeze acelor simţuri. 

Rămase mult timp sub duş, fixând robinetul la debit maxim, 
într-un ultim efort de a-şi elibera mintea şi trupul de îndoielile care 
se încăpăţânau să persiste. Cu spatele la uşa cabinei şi cu urechile 
înfundate de zgomotul apei, nu sesiză prezenţa lui Keir decât în 
clipa în care el întinse mâna şi închise robinetul. 

- Nu poţi să scapi de mine aşa, spuse el. Şi m-am săturat să 
aştept. 

Prosopul pe care îl aşeză peste ea era gros, moale şi cald, 
mâinile care 
o ridicară aveau o forţă care nu slăbea în faţa nici unei rezistenţe. 

- Nu, şopti ea când el începu s-o usuce. Keir. te rog! 

- Nu vrei cu adevărat asta, spuse el aproape de urechea ei. 
Crezi că nu simt ceea ce-mi spune corpul tău? Vrei ce vreau şi eu, 
Regan. Nu-i aşa? 

- Da. Cuvântul îi fusese smuls, un geamăt mic, precipitat, pe 
care nu-l putu opri. Nu avea cum să plece de lângă el, pentru că o 
ţinea prea strâns, nu avea cum să scape de intimitatea acelor 
mâini prin moliciunea prosopului, fusese invadată de sentimente. 
Acea tărie de caracter pe care o căutase cu atâta disperare îi 
aluneca, lăsând loc unei voci lăuntrice, mult mai insistente, care 
cerea ceea ce conta cu adevărat. îi datora asta lui Keir. l-o datora 
de ani buni. Nu era oare timpul să-şi plătească datoriile, ca s-o 
poată lua de la început? 

Prosopul alunecă de pe ea, lăsând-o tremurând sub atingerea 
lui. Şi el era dezbrăcat, realiză Regan pentru prima dată, şi atunci 
ştiu că era pierdută. 

- Spune-mi, o îndemnă el în acelaşi murmur gutural. Spune- 
mi, Regan. 

Abia conştieniză c-o spuse; nu ştia decât ce simţea. 

-Te doresc, Keir. Oh, Dumnezeule, te doresc! 

O răsuci în braţele lui înainte ca vorbele să fi fost rostite 
complet, buzele lui reducându-le pe ale ei la tăcere. Timpul se 
dizolvă când o luă în braţe şi traversă dormitorul; o vâltoare 
ameţitoare o purtă spre profunzimi lipsite de rațiune, pe care 


Regan nu vroia să le mai părăsească vreodată. 
XXX 


Soarele strălucea pe fereastra laterală, când Regan se trezi. O 
clipă, rămase acolo privind în tavan şi întrebându-se de ce simţea 
fericirea aceea absolută şi desăvârşită, înainte ca amintirea să-i 
dezvăluie cauza cu o meticulozitate care făcu să-i tresară inima. 

Intorcând capul, se uită la perna de lângă ea, văzând 
scobitura în care se odihnise celălalt cap şi simțind un torent de 
emoţii pe care-i era greu să-l controleze. Noaptea trecută fusese 
sedusă în adevăratul sens al cuvântului - fusese dusă în rai şi 
adusă înapoi de către un bărbat care odată o iubise atât cu 

sufletul, cât şi cu trupul. Oare mai tânărul Keir ar fi putut face 
dragoste cu ea aşa? Nu credea. Bărbatul care o ţinuse în braţe 
noaptea trecută ştia mai multe despre femei decât ar fi avut timp 
să afle orice tânăr de douăzeci şi patru de ani. 

Durerea bruscă pe care o simţi nu era greu de identificat. Era 
gelozia pe toate celelalte femei care se aflaseră în braţele lui şi 
care simţiseră aceeaşi plăcere care-ţi lua minţile pe care o 
experimentase şi ea. Totuşi, ele nu fuseseră căsătorite cu el, iar 
ea era soţia lui. Asta trebuia să facă o diferenţă. Dacă noaptea 
trecută fusese atât de bine pentru ea, trebuia să fi fost şi pentru 
el. Asta însemna că aveau o bază pe care să înceapă să 
construiască, ceva vital oricărei căsătorii între doi oameni ca ei. 
Nu avea să fie atât de dificil să înveţe să iubească un om ca el, nu 
acum când îi câştigase respectul. Ar fi trebuit s-o facă să-l 
respecte cu mult timp în urmă, înainte să plece. Poate că nu pe 
calea asta; dacă i-ar fi spus exact ce credea despre ea, i-ar fi făcut 
tot binele din lume. 

Acum, şi-l amintea, atât de neclintit şi tăcut, cu fălcile 
încleştate în timp ce ea râdea în hohote. Privind înapoi de la 
depărtarea aceea, cu greu îi venea să creadă că nu se întinsese s- 
o plesnească peste chipul tânăr şi crud. Numai un autocontrol de 
fier sau o durere prea profundă pentru o astfel de revanşă îl 
putuseră face să se întoarcă la o sută optzeci de grade şi să plece 
în mijlocul nopţii. Următoarea dată când îl văzuse fusese într-o 
cafenea, în urmă cu câteva zile. 

Doar câteva zile. Nu părea posibil să se fi întâmplat atâtea 
într-o perioadă atât de scurtă de timp. Poate că, acum că 
principalul subiect al disputei dintre ei fusese tratat, puteau 
merge undeva, într-un fel de lună de miere târzie. O perioadă în 
totalitate singuri putea fi începutul clarificării lucrurilor între ei. 
Cabana de la Ambleside, de exemplu. Era destul de departe de 
cărările bătute. Regan putea chiar să se descurce să gătească din 
când în când, mai ales că el nu se aştepta la prea multe din 
partea ei. 

Se răsuci neliniştită, dorindu-şi ca el să se grăbească înapoi. 
Probabil că se dusese la jogging. Erau oameni dedicați, aceşti 
împătimiţi ai formei fizice. Şi-l imagină intrând pe uşă aşa cum 
făcuse ieri dimineaţă, zvelt şi bronzat, cu părul negru răvăşit din 
cauza vântului. 

„Te doresc“, se gândi ea, închizând ochii în faţa imaginii lui. 
„Te doresc!“. 

Bătaia uşoară din uşă o ridică în picioare, regretând că nu 
profitase de ocazie să se aranjeze puţin înainte de întoarcerea lui 
Keir. Dar el n-ar fi bătut, realiză ea imediat, zâmbind. Decât dacă 
s-ar fi schimbat radical faţă de bărbatul cu care se căsătorise. Se 
strecură la loc în pat, trăgând plapuma până sub umerii goi. 

- Intră, strigă. 

Sullivan aducea obişnuita tavă, pregătită, ca şi ieri, pentru 
două persoane. Evident, Keir nu găsise încă de cuvinţă să discute 
cu majordomul despre micul dejun, aşa cum promisese. Era 
realmente de competenţa ei, nu a lui. Poate că trebuia să-i spună 
acum. 

- Pune-o, te rog, pe masă, Sullivan, spuse ea. Domnul 
Anderson a ieşit să alerge, dar trebuie să se întoarcă din clipă în 
clipă. 

- Nu cred că s-a dus să alerge, domnişoară Regan, veni 
răspunsul ciudat de ezitant. Maşina lui a dispărut. Ridică un plic 
de pe tavă, evitând cu grijă să se uite la el sau la ea, în timp ce îl 
aşeză la îndemâna ei, pe plapumă. Cred că ăsta poate fi din 
partea domnului Anderson. L-am găsit pe masa din hol. 

Regan întinse degetele care i se răciseră dintr-o dată să ia 
plicul, uitând de goliciunea umerilor provocată de mişcare. 
Numele ei stătea scris cu litere îngroşate pe velinul crem, de 
aceeaşi mână sigură care în urmă cu două zile semnase 
certificatul lor de căsătorie. Premoniţia striga undeva înlăuntrul ei, 
durând mai mult decât orice o duruse vreodată. li trebuiră toate 
forţele ca să poată vorbi pe un ton obişnuit. 

- Mulţumesc, Sullivan. 

Rămasă din nou singură, se forţă să se ridice în capul oaselor, 
strângând aşternutul în jurul sânilor dintr-un motiv nepământean, 
şi desfăcu plicul. Foaia de hârtie împăturită, dintr-un blocnotes, 
găzduia câteva paragrafe scrise mărunt. Regan îşi disciplină 
mintea să le citească, crestând cu degetele marginea hârtiei, 
acolo unde o strângea. 

„Din moment ce am obţinut ce vroiam, se pare că n-au mai 
rămas prea multe de spus, scrisese Keir. Dacă te consolează în 
vreun fel, răzbunarea nu e atât de dulce, pe cât e lăudată să fie la 
sfârşit. Ţi-am spus adevărul când am spus că nu m-am întors la 
Cottam cu intenţia vădită de a te căuta, deşi, poate ideea exista 
undeva în străfundul minţii mele, dacă se ivea oportunitatea. Ei 
bine, oportunitatea s-a ivit şi am profitat de ea, cred că atât din 
cauza prezentului, cât şi a trecutului. Eşti la fel de nepăsătoare 
faţă de sentimentele celorlaţi cum ai fost întotdeauna, Regan, dar 
cel puţin după asta, poate că te vei gândi de două ori înainte să te 
pui în calea unei răzbunări. 

N-ai să mă mai vezi niciodată. Mă întorc acasă. Cum nu poate 
fi vorba de o anulare, se pare că vom aştepta cei doi ani statutari 
necesari pentru un divorţ curat sau, dacă va fi nevoie, vom folosi 
alte mijloace. Dacă dintr-un motiv oarecare, nu vei vrea să 
aştepţi, am să te sprijin cu fapte ca să intentezi divorţul. Vei găsi 
adresa mea poştală completă pe spatele hârtiei. 

Ai grijă de tine, şi nu uita ce-ai învăţat. dacă ai învăţat ceva. 

Keir.“ 

Cât timp stătuse acolo, privind în gol la scrisoare, Regan nu 
putea spune. Ar fi putut fi ore, la fel cum ar fi putut fi zile. Când 
reuşi să se mişte, o făcu încet, scăpând foaia de hârtie pe 
cuvertură şi coborându-şi picioarele pe podea, să se deplaseze la 
dulap. 

Golul pe care-l găsi fu un ecou al pustietăţii din ea. Plecase şi 
nu avea să se mai întoarcă. Cum putuse să-i facă una ca asta? 
Cum putea cineva să plece şi să lase ceea ce experimentaseră 
împreună noaptea trecută? Nu fusese doar un act fizic: fuseseră 

momente de tandreţe, de apropiere care mergea dincolo de 
satisfacția sexuală. Işi amintea sunetul numelui ei pe buzele lui în 
momentul împlinirii supreme, ca smuls din adâncimile fiinţei lui, 
greutatea corpului lui prăbuşindu-se peste ea. Fusese al ei atunci, 
trup şi suflet, i se dedicase pe de-a-ntregul, aşa cum făcuse şi ea. 
Sau îşi imaginase totul? Oare propriile sentimente o trădaseră? Nu 
putea fi sigură, acum nu mai putea. Nu era sigură de nimic, în 
afară de faptul că el plecase. 

Fiona telefonă după-amiaza următoare. 

-M-am gândit să vă las să vă bucuraţi de sfârşitul de 
săptămână, spuse ea vesel. Te-ai gândit vreo clipă la magazin, 
sau e o întrebare stupidă? 

- M-am gândit, răspunse Regan. Am să preiau conducerea 
săptămâna viitoare, aşa cum am programat. 

- Adevărat? Cealaltă voce scăzu uşor. Ştii, eram destul de 
sigură că soţul tău o să vrea să renunţi la el. La urma urmelor, 
dacă nu plănuieşte să rămână în Anglia, va trebui să renunti 
oricum, nu? 

- Când ţi-a spus asta? întrebă atent Regan, ea însăşi surprinsă 
de calmul din vocea ei. 

- Ei bine, nu mi-a spus în cuvinte, cred. E doar o impresie pe 
care mi-am format-o din puţinul pe care l-a spus. Nu e tipul care 
face confidenţe, nu? Dar nu-i port pică. Trebuie să fie minunat să 
ai un bărbat cu un asemenea autocontrol, cum e Keir. Aproape că 
i se putea vedea zâmbetul. Pun pariu că e fantastic în pat! 

- Fi, spuse Regan uluită, trebuie să vorbesc cu tine. 

- Dar vorbeşti cu mine. 

-Nu aşa. Am ceva să-ţi spun. 

Pauza fu scurtă, dar grăitoare. Când Fiona vorbi din nou, o 
făcu pe un altton. 

- Am să vin imediat. 

Ajunse într-o jumătate de oră şi Sullivan o conduse în 
bibliotecă, unde Regan stătea ghemuită într-un scaun, lângă foc. 
- Aşadar, ce s-a întâmplat? întrebă ea fără preambul, de 
îndată ce rămaseră singure. Ochii albaştri păreau îngrjioraţi. Pari 

zdorbită. 

- Aşa mă şi simt, mărturisi Regan. Şi-mi este ruşine. Ar trebui 
să fiu mai rezistentă. Se uită la prietena ei, ştiind câtă atenţie 
plină de căldură ascundea acea atitudine veselă şi nepăsătoare. 
Chiar şi acum o durea s-o spună. Keir m-a părăsit. 

- Ce-a făcut?! Nu prevăzuse vidul acela absolut. Fiona scutură 
din cap. Uite, lasă-mă să înţeleg bine. Vrei să spui că a plecat într- 
o călătorie de afaceri? 

- Vreau să spun că s-a întors la Sydney. Râsul fu sacadat. 
Sună ca o situaţie triunghiulară de ultimă modă, nu? Sydney, 
Australia. 

- Ştiu unde e locul ăsta blestemat. Fiona se opri, evident 
căutându-şi cuvintele. De ce? întrebă fără ocolişuri. De ce ar face 
asta atât de curând? Ai refuzat să mergi cu el? 

- Nu mi-a cerut. Regan se ridică în picioare cu o mişcare 
zdruncinătoare şi se duse să toarne ceva de băut pentru 
amândouă. Se întoarse cu paharele lângă cămin, strâmbând ironic 
din buze. Cea mai scurtă căsătorie înregistrată vreodată, din câte 
ştiu, cel puţin. 

Fiona se întinse şi luă paharele din mâna ei, punându-le pe 
cea mai apropiată masă. 

- Aş spune că ăsta e ultimul lucru de care aveai nevoie, acum. 
Spune-mi toată povestea, de la început. Keir s-a întors aici să te 
caute, sau nu? 

- Da şi nu. Regan întinse mâinile în semn de scuze, la figura 
pe care o făcu prietena ei. îmi pare rău, dar aşa a fost. Dacă nu 
ne-am fi întâlnit din întâmplare la Old House, lunea trecută, nu 
ştiu sincer dacă m-ar fi căutat sau nu. Din câte mi-a spus, probabil 
că nu. 

- V-aţi reîntâlnit luni şi te-ai căsătorit cu el joi? Fiona se arătă 
curioasă. Mai repede chiar decât mi-am imaginat. Când te-a cerut, 
de fapt? 

- Nu m-a cerut. Eu l-am cerut. Regan se aşeză din nou, având 
nevoie de sprijin. îţi aminteşti că ţi-am spus despre o clauză din 

testamentul tatei? 

- Te referi la cea care spunea că vinde locul ăsta, dacă nu te 
căsătoreşti înainte să împlineşti douăzeci şi cinci de ani? 
încuviinţă Fiona, începând să înţeleagă. îmi amintesc. Doar că nu 
fac legătura. Vrei să spui că i-ai cerut lui Keir să se căsătorească 
cu tine doar ca să păstrezi conacul? 

-La momentul acela, da. 

- Şi el a ştiut? 

- Da. Regan înghiţi în sec. Nu te uita aşa la mine! Eram destul 
de disperată. S-a întâmplat ca el să apară în momentul în care 
aveam nevoie de cineva care să mă ajute, asta-i tot. Trebuia să fie 
o chestiune la fel de simplă ca o propunere de afaceri - numele lui 
în schimbul unei anumite sume de bani. 

- Doar că s-a dovedit că el avea alte idei? 

Ochii verzi căzură pe mâinile încleştate din poala ei. 

-M-a păcălit, Fi. A rupt cecul în bucăţi, a spus că nu vrea nici 
un ban. 

- Dar vroia ceva. Vocea Fionei era blândă. Nu trebuie să-mi 
spui ce, pot să ghicesc. Dar nu poţi să-l învinuieşti, scumpo, mai 
ales luând în considerare circumstanţele. l-ai făcut zile fripte acum 
şase ani şi a profitat de ocazie să recupereze puţin. 

Regan îşi ridică privirea. 

-Vorbeşti de parcă i-ai da dreptate! 

- Nu, nu-i dau dreptate, dar într-o oarecare măsură pot să-i 
înţeleg sentimentele. Când vrei ceva, se poate să nu mai vezi 
altceva. Nu că aş fi cea mai indicată persoană să-i bat pe alţii la 
jocul ăsta. Cu capul într-o parte, Fiona studie chipul din faţa ei. 
Oricum, dacă doar asta a însemnat el pentru tine, aş fi crezut că 
te bucuri că a plecat. Făcu intenţionat o pauză. Doar asta a 
însemnat el pentru tine? 

- Iniţial, spuse Regan şi văzu înţelegerea în ceilalţi ochi. 

- Aşadar, am avut dreptate, chiar este fantastic în pat! 

Mânia fu bruscă şi plină de amărăciune, izvorând din ea într- 
un val de resentimente. 

- Taci din gură, vrei? Sunt sătulă să aud lucrul ăsta de la tine! 
Chiar nu ai alt interes în viaţă? 

-Nu prea, veni replica răguşită, aprinzând o scânteie în ochii 
Fionei. Doctorul Kinsey ar avea o zi plină cu mine! Scânteia muri 
la fel de repede cum apăruse, gura destinzându-i-se într-un 
zâmbet slab şi crispat. Cine pe cine păcăleşte? E mai multă 
vorbăraie. Eu o ştiu, tu o ştii. Dacă par nestatornică, e pentru că 
nu ştiu cum să fiu altfel. 

- Imi pare rău. Regan vorbea serios. Făcu un gest plin de 
căinţă. Nu ştiu de ce am răbufnit aşa. 

- Eu ştiu, veni replica în şoaptă. Eşti îndrăgostită de el, nu-i 
aşa? De asta stai aici şi-ţi îneci amarul. 

Capul arămiu tresări. 

- In două zile? Nu fi ridicolă! 

- Nu e nimic ridicol în asta. M-aş putea îndrăgosti de un astfel 
de bărbat în câteva minute. Şi n-au fost numai două zile, nu? Aţi 
mai fost împreună câteva săptămâni, prima oară. Trebuie să fi 
fost un început. 

- Nu eram îndrăgostită de el acum şase ani, protestă Regan. 

- Doar pentru că nu ţi-ai permis să te îndrăgosteşti. Pur şi 
simplu, nu era îndeajuns de bun pentru tine. In afirmaţia Fionei nu 
fusese nici o urmă de maliţiozitate. Imi amintesc cum obişnuiai să 
vorbeşti despre el - aşa cum nu mai vorbeai despre nimeni 
altcineva. Poate că te-ai convins singură că te jucai, dar ţi-a făcut 
o impresie puternică. Greşeala lui a fost că te-a lăsat să vezi ce 
simţea pentru tine. Ţi-a conferit o armă prea prețioasă. Amândouă 
eram destul de arogante la vârsta aceea, prea obişnuite ca toată 
lumea să facă aşa cum vroiam noi. Presupun că părinţii noştri 
poartă cea mai mare parte a vinei. Ştiu că ai mei mi-ar fi dat orice, 
doar să fiu fericită. Am jurat că nu voi face aceeaşi greşeală cu 
propriii mei copii, dacă am să am vreodată. Prea mult poate fi la 
fel de dăunător ca prea puţin, când vine vorba să construieşti un 
caracter. 

Regan se uita la prietena ei de parcă n-o mai văzuse niciodată 

înainte. 

- Nu mi-am dat seama că te-ai putea gândi vreodată serios să 
te stabileşti la casa ta şi să-ţi întemeiezi o familie, mărturisi ea. 
Intotdeauna ai spus că mariajul iese din calcul, cel puţin până la 
treizeci de ani. 

- Doar pentru că n-am întâlnit niciodată omul fără de care să 
nu pot trăi. Vreau acea relaţie unică în viaţă, care-ţi taie suflarea. 
Cea care are o nuntă de aur la sfârşit. Tonul Fionei se schimbă, 
devenind mai vioi. Ajunge despre asta. Nu despre mine discutăm. 
Ce ai de gând să faci? 

Regan dădu din umeri. 

- Nu pot face prea multe, în afară să pun pe roate divorţul pe 
baza abandonului conjugal. Presupun că Matt Swain ar aranja asta 
pentru mine. 

- Vrei să divorţezi de el? 

Regan rămase tăcută câteva clipe, cu faţa împietrită. 

- Nu aşa, recunoscu ea în cele din urmă. 

- Atunci, du-te şi spune-i. 

- în Australia! 

- De ce nu? Ce înseamnă câteva mii de kilometri pentru o 
femeie îndrăgostită? Tonul era vesel, însă ochii albaştri păreau 
serioşi. Dacă merită să-l ai, merită şi să lupţi pentru el. Poate că 
asta şi speră, să-i dovedeşti că-ţi pasă de el. Ceea ce trebuie să te 
întrebi, este dacă ţii îndeajuns de mult la el. 

Tinea? Regan se gândi înapoi, la săptămâna care trecuse, 
vizualizându-l pe bărbatul care-i schimbase viaţa, amintindu-şi 
lucrurile pe care i le spusese şi pe care i le făcuse; senzaţia 
mâinilor lui pe pielea ei, sunetul vocii lui, emoţiile pe care le 
trezea în ea. Dar era mai mult decât atât, nu era aşa? Să-l urmeze 
acum ar fi fost ca şi cum ar fi cerşit firimituri. Keir făcuse clare 
adevăratele lui sentimente pentru ea, iar ea trebuia să accepte. 
Cel puţin, îi rămăsese Cottam. Acum, nimeni nu i-l mai putea lua. 

- N-ar funcţiona, spuse ea. Trebuie să înţelegi asta. Dacă i-ar 
fi păsat vreun pic de mine, n-ar fi plecat aşa de grăbit. Opri în mod 

intenţionat replica Fionei, cu o scurtă mişcare din mână. Nu, 
ajunge. Nu vreau să mai discut despre asta. Zâmbetul ei era 
deliberat sclipitor. în legătură cu magazinul, vrei să preiau 
conducerea de acum? Să-ţi dau mai mult timp să-ţi împachetezi 
lucrurile. 

- Pot zbura în California în orice zi a săptămânii, spuse Fiona 
pe un ton ciudat. Eşti sigură că n-ai să te răzgândeşti? 

Regan clătină din cap. 

- Nici o şansă. Am casa, şi doar de asta îmi pasă cu adevărat. 

în următoarele două zile, continuă să-şi repete asta, silindu-se 
să creadă. Vizita lui Matt Swain de miercuri fu surprinzătoare, căci 
el apreciase că nu va fi nevoie să se mai întâlnească. Văzându-l 
mai bine la o cafea în bibliotecă, Regan găsi că arăta aproape 
bolnav. Ca un om care era pe cale să facă ceva ce nu-i plăcea, dar 
care era totuşi imperios necesar. 

- Ce este, Matt? întrebă ea mai târziu, când epuizară 
flecăreala. Ce n-a mers? 

- S-a dus impasibilitatea mea profesională! zâmbi el strâmb. 
Credeam c-o s-o construiesc treptat. Ezită înainte să continue, 
evitând să se uite la Regan. Am auzit că noul tău soţ s-a dus 
înapoi în Australia. E adevărat că n-o să se mai întoarcă la 
Cottam? 

Regan se întrebă scurt cine fusese. Sullivanii? Fiona? Dădu în 
sinea ei din umeri. Conta oare? 

- Nu. Nu se mai întoarce. 

- Oh, draga mea! Părea deopotrivă nefericit şi îngrijorat. Asta 
face ca lucrurile să fie mai dificile. 

- Te referi la Cottam? Alarma se declanşă înlăuntrul ei, 
aducând-o la marginea scaunului. Matt, mi-am făcut datoria de a 
mă căsători. Testamentul nu spunea nimic, cum că el ar trebui să 
locuiască aici! 

- Ştiu, răspunse el. Nu despre asta e vorba. Ezită iar, atât de 
impropriu obişnuitului lui stil energic de a lucra. Vezi, e vorba de 
semnătura lui pe câteva hârtii esenţiale. Mă tem că trebuie s-o 


MAI BINE MAI TÂRZIU 79 


avem înainte ca procedura să poată continua. 

- Semnătura lui? Regan se uită la el cu un amestec crescând 
de nedumerire şi dispreţ. Nu poţi fi serios! 

- Dar sunt. De data asta, semăna mai mult cu Matt pe care-l 
cunoştea, rostind fiecare cuvânt cu intenţie precisă. Fără ea, te-ai 
întors de unde ai pornit. Imi pare rău, Regan, dar niciodată nu mi- 
a trecut prin gând să te avertizez să nu-l laşi să plece prea curând 
pe bărbatul cu care te-ai căsătorit. 

Imputarea o făcu să se îmbujoreze, mai ales că ştia foarte 
bine că o merita. 

- Am trişat, nu-i aşa? spuse ea cu tristeţe. Presupun că asta e 
o critică la adresa mea. 

Incuviinţarea lui din cap păru să semnifice că era de acord, 
dar în ochii lui se citea afecțiunea. 

- Te cunosc de când te-ai născut, spuse el pe neaşteptate. Ştii 
că aş face tot ce-mi stă în putinţă ca să fii fericită. Trebuie să te 
duci la el, Regan, să-l convingi să se întoarcă. 

- De ce? De ce trebuie să mă duc la el? Dacă nu e nevoie 
decât de semnătura lui, i-am putea trimite documentele. 

- Mă tem că nu. Trebuie să semneze cu martori. îşi întinse 
mâinile. Aş vrea să existe o altă cale, dar nu este. James a 
încercat să acopere orice posibilitate, inclusiv să se asigure că 
bărbatul cu care te-ai căsătorit nu s-a implicat doar pentru bani. Ai 
aproximativ o lună la dispoziţie s-o faci, aşa că nu-ţi poţi permite 
să te gândeşti prea mult înainte să iei o decizie. 

- Nu pot. O spusese aproape în şoaptă. Nu pot să mă duc 
după el! 

- Atunci, vei pierde casa, răspunse Matt sec. Eşti dispusă să 
accepţia asta? 

- Nu! Regan făcu brusc un gest mărunt de neajutorare, 
prăbuşindu-se la loc în scaunul ei. Oh, Matt, am creat un adevărat 
dezastru! Ce mă fac? 

Matt se înăspri vizibil. 

- Ţi-am spus ce trebuie să faci. Adu-l înapoi pe Keir Anderson. 

Nu există altă modalitate. 

Regan închise ochii, văzând trăsăturile uscăţive la fel de 
limpede, ca şi cum în momentul acela s-ar fi aflat în faţa ei. Cum 
să-l aducă înapoi? 

- Bine, spuse ea răguşit. Am să mă duc. 


Capitolul 6 


Căldura umedă o copleşi din clipa în care cobori din avion, 
făcând-o să fie recunoscătoare că avusese prezenţa de spirit să 
împacheteze rochia din in în geanta de mână. După douăzeci de 
minute în toaleta bine dotată, de primă clasă, înainte de micul 
dejun, se aranjase şi se revitalizase după lunga călătorie şi era 
pregătită să înfrunte ce urma. Acum, nu mai era atât de sigură pe 
ea. Era atât de departe de casă. 

li trebuise aproape o săptămână să se pregătească pentru 
călătorie, din cauza actelor necesare. li mai rămăseseră doar trei 
săptămâni în care să-şi atingă scopul. Ajungând aici, hotărâse că o 
abordare directă era singura posibilă. Trebuia să se lase pe mâna 
carităţii lui Keir şi să spere că răzbunarea îl domolise îndeajuns 
încât s-o ajute. Nu avea să fie uşor să-şi pună astfel mândria la 
picioarele lui, dar dacă asta făcea diferenţa între a avea Cottam 
sau nu, atunci, avea să se silească s-o facă. Desigur, avea să-i 
plătească drumul de întoarcere, şi de data asta, poate că avea să 
accepte o sumă care să compesenseze timpul şi deranjul lui. 
Singurul preţ pe care nu era pregătită să-l plătească era cel pe 
care i-l luase deja. Regan îşi spuse amorţită că mai degrabă 
prefera să piardă casa decât să îndure din nou acea umilinţă. 

Aşezându-se la coadă ca să treacă prin formalităţile de după 
aterizare, observă vitalitatea care părea să iradieze din nativii 
acelui pământ sărutat de soare, o încredere la bărbaţii şi femeile 
din partea locului care-i făcea să iasă în evidenţă faţă de celelalte 
naţionalităţi prezente. Pretutindeni era strălucirea sănătoasă a 
pielii bronzate, făcând ca paloarea de iarnă a vizitatorilor ca ea să 
fie un dezavantaj şi făcând-o să-şi dorească să găsească o plajă şi 
să stea până când obținea şi ea acea superbă nuanţă maron- 
aurie. Era greu să-şi dea seama că acasă era încă miezul iernii. 
Când părăsise Londra, temperetura ajunsese la unsprezece grade. 
Aici, trebuia să fie treizeci şi cinci, probabil mult mai mare în 
bătaia aprigă a soarelui de dimineaţă. Umiditatea era mai mult 
decât insuportabilă, dar fără îndoială, în timp te obişnuiai şi cu 


82 SUSAN DOYLE 


asta. Era doar o chestiune de a şti cu ce te confrunţi şi dea te 
îmbrăca în consecinţă, aşa cum tinerii aceia purtau pantaloni 
scurţi şi maieuri din bumbac. Din fericire, Regan luase cu ea 
foarte puţine lucruri din materiale sintetice. Poate că era mai uşor 
să le păstrezi ca scoase din cutie, dar reţineau prea multă căldură 
ca să fie confortabile. 

încărcându-şi bagajul într-un cărucior, părăsi terminalul în 
căutarea unui taxi. în primul rând, trebuia să găsească un hotel, 
apoi putea să-şi facă şi un plan de atac. Suburbia în care se afla 
adresa lui Keir era pe malul nordic, numele de „Beach Drive“ 
sugerând vecinătatea apropiată a mării. Ce fel de locuinţă putea 
fi, Regan n-avea idee. Pentru un bărbat care locuia singur, nu 
credea să fie una mare. Oricum, nu era treaba ei. Spera să nu 
zăbovească prea mult încât s-o vadă prea des. 

Primul val de nou-sosiţi se potolise, slavă Domnului! lăsând 
câteva taxiuri stând în şir şi aşteptând să primească noi comenzi. 
Şoferul-şef se sprijinea nonşalant de capota vehiculului său şi 
citea un ziar. Un bărbat slab şi musculos, în jur de cincizeci de ani, 
nu făcea prea multe concesii faţă de formalităţile care ţineau de 
îmbrăcăminte: cămaşa îi atârna scoasă din pantaloni, pentru mai 
multă răcoare. 

- Bine, spuse el fără prea mult entuziasm, răspunzând cererii 
lui Regan. Puneţi-vă lucrurile în portbagaj, e deschis. 

- Nu faceţi dumneavoastră asta? întrebă ea indignată, în timp 
ce el urcase deja la volan, şi primi o privire de o indiferenţă 
amabilă. 

- Eu sunt şofer, nu cărăuş de bagaje, doamnă. Dacă vreţi 
ajutor cu astea, duceţi-vă şi găsiţi-vă un hamal. 

Nu văzuse nici un hamal, vru să riposteze, dar se opri. Nu 
avea nici un sens să se ambaleze, mai ales ţinând cont de ce 
auzise. Australienii aveau o idee fixă cu egalitatea, nu între sexe, 
ci între clase sociale. Ridicatul valizelor în portbagaj mustea de 
servilism, prin urmare, ieşea din calcul. La fel şi curtoazia, se 
părea, reflectă ea furioasă. 

- Lăsaţi-mă pe mine, spuse o altă voce pe un ton de 
amuzament laconic, şi şoferul următorului taxi din rând făcu un 
pas înainte cu un zâmbet larg, ridicându-i fără prea mare efort 
bagajele. Era mai tânăr decât celălalt şi avea o statură atletică, 
deşi era la fel de lejer îmbrăcat. Englezoaică, nu-i aşa? adăugă el, 
închizând portbagajul. O măsura fără ocolişuri din priviri. Prima 
oară în străinătate? 

Regan încuviinţă, întrebându-se dacă să-i ofere bacşiş, dar o 
anumită expresie din ochii albaştri o hotărî împotrivă. In schimb, îi 
zâmbi călduros. 

- Mulţumesc. Tocmai mi-aţi înclinat din nou favorabil balanţa. 

- De câte ori treceţi pe aici. Ridică o mână într-un salut 
prietenos. Ne mai vedem pe aici. 

- Aveţi în minte vreo gamă de preţuri? o întrebă şoferul când 
urcă în locul pasagerului. Părea să nu-l fi afectat nimic din ce 
auzise, probabil; cu siguranţă, nu era în nici un fel stânjenit. Medii, 
mari? 

- Cel mai bun, declară ea. Şi preferabil cu vedere la port. Dacă 
n-avea să aibă timp să viziteze oraşul, măcar atât putea să aibă. 
Se afla la Sydeny, în Australia, în celălalt capăt al lumii. Oricare 
erau motivele pentru care era aici, nu putea rămâne indiferentă. 

Oraşul n-o dezamăgi: era un New York în miniatură, un labirint 
de străzi, un hazard, şi totuşi un amestec fascinant de vechi şi 
nou. Văzută de la fereastra camerei ei de hotel, frumuseţea 
portului depăşea orice aşteptări. Puteai să-ţi imaginezi spectacolul 
desăvârşit al acelei apropieri a mării, intrând până în velele albe 
ale Opera House, pe bancul din stânga, deschiderea înaltă a 
podului Harbour; lumina soarelui strălucea dintr-o mie de ferestre, 
sclipind pe suprafaţa mării, la fel de albastră ca cerul. Poate că 
dacă totul mergea bine, avea timp câteva zile să exploreze, să 
descopere mai multe despre avanpostul acestei civilizaţii. Dacă 
totul mergea bine. 

Era puţin după zece treizeci. Un duş şi o schimbare de haine 
nu aveau să-i ia mai mult de un sfert de oră. De ce să aştepte ziua 

de mâine, se gândi fermă, când avea toată ziua înainte? Trebuia 
să atace acum, până când curajul n-o părăsea definitiv. 

La unsprezece, se afla într-un alt taxi, gonind pe pod şi 
urmând Pacific Highway spre suburbiile rezidenţiale, în care 
casele erau de la cele mai mici la uriaşe, de la vechi la noi. Unele 
din cele vechi fuseseră probabi acolo dinainte ca oraşul să se 
întindă atât de departe. Asta explica aparenta inegalitate dintre 
bungalourile cu acoperişuri subţiri care stăteau perete-n perete cu 
palate. Cu siguranţă, dădeau un plus de contrast. 

Când opriră în cele din urmă, fu lângă mare, pe un drum 
nepietruit, identificat printr-o tablă fixată pe un stâlp bătut în 
pământul nisipos. Casa se afla după o cotitură, în mijlocul unei 
mici plantaţii de pini, astfel că era pe jumătate la umbră. Marea 
din spatele ei era o revărsare infinită de albastru, a cărei singură 
legătură cu malul era o limbă îngustă şi joasă de pământ. O casă 
mare, lungă, graţioasă, fără etaj, cu ferestre care porneau din 
podea şi se întindeau până sub acoperişul din ţiglă maronie. 
Fusese construită în ultimii doi ani, credea Regan, şi cheltuielile 
fuseseră considerabile, judecând după standardele locuinţei. 
Peluza care ajungea până la perimetrul pereţilor avea o 
perfecţiune verde pe care numai o rezervă constantă de apă o 
putea conferi. Chiar în timp ce se uita, aspersoare ascunse ieşeau 
să se joace, aruncând picături sclipitoare de apă peste întinderea 
de verdeață. 

- Trebuie să fie o greşeală, îi spuse ea şoferului. Nu se poate 
să fie ăsta locul pe care-l caut. 

- Aici nu e decât casa aceasta, sublinie omul cu o logică 
indiscutabilă. Aţi spus Beach Drive: ăsta este Beach Drive. 

- Atunci, trebuie să mai fie unul. 

El se uită la Regan în oglinda din faţă, cu o privire suferindă. 

- Ce nume? 

- Nume? Oh. Anderson. 

Un deget aruncat îi indică direcţia în care să-şi îndrepte ochii. 
Tăbliţa cu numele de pe cutia poştală de la câţiva metri de locul în 

care opriseră era mai mult decât vizibilă. Nu era nici o greşeală. 

Simţindu-se confuză, Regan cobori din maşină şi-i plăti 
şoferului, apoi se întoarse din nou să privească nesigură vila, în 
timp ce taxiul plecă. Keir nu minţise când spusese că nu avea 
nevoie de banii ei, cuiva care locuia într-o astfel de casă nu-i 
lipseau asemenea comodităţi. Schimba totul, şi nu în bine. Dacă 
banii nu reprezentau un stimulent, nu-i rămânea decât să apeleze 
la firea lui generoasă şi, în momentul acela, părea o speranţă mai 
mult decât îndrăzneață. Dar trebuia să încerce. Nu bătuse atâta 
drum ca să renunţe atât de uşor. 

Nu-i trecuse prin minte că se putea să nu fie nimeni acasă, 
dar când sună a doua oară, fără să primească vreun răspuns, fu 
nevoită să tragă concluzia asta. Işi dădu seama că ar fi trebuit să 
roage s-o aştepte cu taxiul, până când se asigura, dar acum era 
prea târziu. Pur şi simplu, nu avea de ales şi trebuia să aştepte 
până când se întorcea Keir. 

Primul lucru pe care trebuia să-l facă era să se adăpostească 
de soarele acela, înainte să se prăjească definitiv. Fără îndoială, în 
spatele casei trebuia să fie un loc unde să stea, asta, desigur, 
dacă reuşea să intre. Infierbântată cu fiecare minut mai mult, găsi 
drumul pe lângă ferestrele acoperite cu jaluzele, traversând 
peretele gros printr-o arcadă din piatră, ca să ajungă în faţa mării. 
Inălţimea punţii din lemn construită din spatele casei umbrea 
pământul din imediata apropiere. Numai când urcă treptele care 
duceau spre ea, Regan văzu piscina care se întindea dedesubt şi 
pe lateral, umbrelele vesel colorate şi şezlongurile. 

Keir stătea lângă balustradă, privind piscina, cu spatele la 
Regan. Purta un slip alb, cu talie joasă; restul corpului lui superb 
avea un bronz de culoarea mahonului, strălucind uşor din pricina 
uleiului. 

Uitându-se la el, Regan simţi cum i se usucă dintr-o dată gâtul 
şi cum o durere se naşte undeva în adâncul ei şi se luptă să se 
controleze. Acea parte a relaţiei lor se sfârşise o dată pentru 
totdeauna. Era aici să-i câştige cooperarea, nimic mai mult. 

El se întoarse destul de brusc, ca şi cum i-ar fi simţit privirea, 

şi rămase împietrit când o văzu stând acolo, deasupra lui. Păru un 
secol înainte să se mişte, îndreptându-se spre trepte. Când ajunse 
la ea, expresia lui era greu de descifrat, însă nu părea aproape 
deloc surprins. Aproape că se putea s-o fi aşteptat. 

Regan vorbi prima, cu vocea sacadată: 

- Nu trebuie să-ţi faci griji, n-am venit să-ţi fac probleme. N-aş 
fi venit deloc, dacă n-aş fi avut nevoie să-ţi îndeplineşti partea din 
afacere. 

Keir nu spuse nimic, dar ea simţi cum se încordează. Când 
vorbi, o făcu măsurându-şi tonul. 

- Nu te schimbi niciodată, Regan, nu-i aşa? 

- Nu uşor, fu ea de acord. Cu siguranţă, nu atât de uşor. 
Urmări cum ochii lui se micşorează critic, ştiind că alesese cea 
mai proastă cale să-l abordeze, însă fără să se poată abţine. Ai 
avut tot ce ai vrut, dar n-ai zăbovit prea mult, încât să-ţi plăteşti 
poliţele. 

Keir ridică ironic din sprânceană. 

- Am avut impresia că nu aveai nevoie decât de semnătura 
mea pe certificatul de căsătorie. Am uitat să-l semnez? 

- Nu, dar de semnătura ta mai am încă nevoie. încercă să se 
liniştească, dându-şi seama că se comporta prosteşte. Trebuia să-l 
abordeze treptat. E vorba de câteva acte, adăugă ea, de data asta 
alegându-şi cuvintele cu grijă. Nici eu nu ştiam despre ele până 
când nu mi-a spus avocatul. Este esenţial să le semnezi, Keir. 
Altfel, nu pot păstra Cottam. 

- Şi nu-ţi pasă decât de asta. Modul în care ridică din umeri 
dezvăluia o anume oboseală. De ce ai mai făcut călătoria? Ai fi 
putut să mi le trimiţi prin poştă. 

- Şi să risc să se piardă? Scutură din cap. Trebuia să vin 
personal. 

-Toate astea pentru o casă. 

- Nu e o casă oarecare, răspunse ea scurt. E căminul meu. 
Aparține de trei generaţii familiei mele. Nu intenţionez s-o pierd 

acum. 

- Nu, spuse el, văd asta. Nu părea deloc emoţionat de 
motivele ei. Ai face bine să mă laşi să văd pe ce urmează să-mi 
pun numele. 

- Nu le-am adus cu mine. îi lipsea curajul să adauge restul. Nu 
eram sigură că ai să fii aici. întoarse repede capul, auzind 
zgomotul unui motor de maşină. Aştepţi musafiri? 

- La un grătar, o lămuri succint. De acum, trebuie să 
sosească. Va trebui să aştepţi până când voi găsi timp să te 
conduc înapoi în oraş. 

Sesizând întrebarea care se născuse în ochii ei, clătină din cap. Nu 
ştie nimeni că mi-am luat o soţie, cât timp am fost plecat în 
Anglia. Nu trebuie să afle acum. Te voi prezenta drept o prietenă 
care a venit să mă salute. Muşcătura ironică. Doar o vizită scurtă. 

Nu avu timp să-i răspundă sau să-l contrazică, pentru că 
lumea începuse deja să sosescă prin arcada din faţa casei, tineri 
între vârsta ei şi a lui Keir. Toţi erau îmbrăcaţi lejer, în pantaloni 
scurţi sau în blugi, făcând-o pe Regan să se simtă înfofolită în 
bumbacul de culoarea nisipului. In câteva clipe, puntea fu 
invadată de trupuri bronzate sănătos, liniştea dimineţii tulburată 
de o mulţime de voci care-şi cereau dreptul de a fi auzite. 

Regan descoperi că prezentările se făceau de la sine, iar 
prezenţa ei fu acceptată cu o bunăvoință prietenească, făcând-o 
să se simtă mai bine. Sosiră şi mai mulţi oameni, revărsându-se 
pe malul mării şi pe iarba din împrejurimi. Rămăseseră acum în 
costume de baie şi păreau să nu conştientizeze asta. 

- Mă tem că n-am adus cu mine un costum, recunoscu Regan, 
răspunzând sugestiei unei tinere femei de a se face mai comodă. 
- Nici o problemă, îi spuse cealaltă, scoțând din geanta ei 
câteva fâşii galbene de material. Am întotdeauna unul de rezervă. 

S-ar putea să fie nevoie să strângi puţin şnururile de la slip, 
adăugă ea, studiind-o pe Regan. Cred că sunt puţin mai lată în 
şolduri. La sutien, avem totuşi aceeaşi măsură. Zâmbetul ei era 

molipsitor. Intotdeauna am crezut că voi, englezii, aveţi pieptul 
plat. 

- Doar bărbaţii, răspunse Regan, copiindu-i dispoziţia. Aruncă 
o privire împrejur, însă nu găsi ceea ce căuta. Ştii unde aş putea 
să mă schimb? N-am mai fost niciodată aici. 

- Am să te conduc, se oferi cealaltă fată. 

Alese o uşă albă, colţ cu puntea, în spatele căreia se 
deschidea un coridor, la jumătatea căruia o pofti pe Regan într-un 
dormitor impresionant. 

- Camera de oaspeţi, spuse ea. Aici, n-o să intre nimeni peste 
tine. Se aşeză confortabil pe un colţar improvizat, legănându-şi 
picioarele lungi, frumos sculptate, în timp ce Regan începu să-şi 
descheie nasturii de la corset. L-ai întâlnit pe Keir acum, când a 
fost în Anglia, sau vă cunoşteaţi dinainte? 

Neavând cum să ghicească ce povestise Keir, Regan fu 
nevoită să rişte şi să răspundă. 

- Ne cunoşteam dinainte. Nu puteam să trec prin Sydney fără 
să-i fac o vizită. 

- Atunci, nu stai mult aici? 

- Doar câteva zile. Regan îşi încrucişă în minte degetele. E 
doar o vizită scurtă. 

- Aşa a spus şi Keir. Pauza ascundea o anume aluzie. E un tip 
minunat, nu-i aşa? 

Regan se sili să râdă. 

- Pentru un englez, vrei să spui? 

- Oh, asta e doar o vorbă. Acum, e unul dintre noi. S-ar putea 
să călătorească mai mult peste hotare, acum că a fost în Europa, 
dar întotdeauna se va întoarce aici la sfârşit. Australia i-a dat 
începutul, şi nu e genul care uită. 

- Mai exact, cu ce se ocupă? întrebă Regan, înainte să aibă 
timp să se gândească. Văzu schimbarea de expresie a celeilalte 
fete şi dădu din umeri cu toată nepăsarea de care fu în stare. N- 
am apucat niciodată să discutăm despre asta. 

Ochii albaştri se întunecară puţin, deşi zâmbetul îi rămase 

constant. 

-Probabil că aveaţi altceva de discutat. Ai auzit vreodată de 
Airflow? 

- Nu, recunoscu Regan. Asta e compania pentru care lucrează? 

- Asta e compania lui. Declaraţia avea o oarecare mândrie 
posesivă. A creat un sistem revoluţionar de aer condiţionat care 
este mai mic, mai ieftin de instalat, iar costurile de funcţionare 
sunt de două ori mai mici în comparaţie cu oricare alt sistem de 
aceeaşi natură. Au trecut trei ani de când a intrat pe piaţă şi nu s- 
a mai uitat niciodată în urmă. Şi cred că n-o va face vreodată, cât 
timp soarele e încă acolo, sus. Săptămâna trecută a refuzat o 
ofertă colosală de preluare a companiei. 

Nu era de mirare că nu fusese interesat de amărâtele ei de 
zece mii de lire, se gândi confuz Regan. Aceasta era povestea de 
succes a secolului, dacă fata aceea spunea adevărul. Fără 
îndoială, părea să fie foarte în temă. Cu pretextul de a verifica în 
oglinda înaltă montată în perete felul în care-i stăteau bikinii, 
Regan aruncă o privire cercetătoare asupra amazoanei blonde 
care mai stătea încă în spatele ei. Australiencele erau printre cele 
ai frumoase femei din lume, citise undeva, iar aceasta cu 
siguranţă părea să-i susţină ipoteza. Era, fără îndoială, tipul lui 
Keir. Se întreba cât de apropiaţi erau realmente. 

- Ştii, nu cred că mi-ai spus cum te numeşti, spuse ea pe un 
ton nepăsător, care nu-i ascundea în totalitate emoţiile. Sunt 
atâţia oameni care sosesc în acelaşi timp. 

- Jane. Jane Denver. Ochii albaştri nu fuseseră păcăliţi. II 
cunosc de câţiva ani pe Keir, dar nu suntem amanți, dacă asta 
vrei să ştii. lubitului meu nu i-ar plăcea deloc. Se ridică în picioare, 
cu acelaşi zâmbet prietenos. Dacă eşti gata, hai să ne întoarcem. 
Sunt lihnită! 

Regan o urmă încet, conştientă că trădase mai mult decât 
intenţionase. Era posesivă în privinţa lui Keir, n-avea cum să 
scape de asta. Totuşi, nu avea nici un drept să fie. Era propriul lui 
stăpân; făcuse asta foarte clar. 

Mirosul de mâncare gătită umpluse aerul de afară. Lăsată 
temporar singură, Regan îngenunchease pe băncuţa care se 
întindea de-a lungul punţii şi urmărea bucătarii la treabă, în jurul 
grătarului. Keir era unul din ei, pe deplin acasă printre oamenii 
aceia, arătând chiar ca unul din ei. Avea darul de a se integra 
oriunde se întâmpla să fie, îşi dădu ea seama, amintindu-şi de 
petrecerea pe care Fiona o dăduse pentru ei, deşi, dintre cele 
două ocazii, fără îndoială, el o prefera pe aceasta. Şi ea la fel, 
dacă era vorba. Aer curat, soare, companie plăcută. nu erau decât 
plusuri. 

- Ai face bine să ai grijă cu soarele, o sfătui tânărul blond în 
slip albastru, care se sprijinea de gardul din apropiere. Poate fi 
letal chiar şi atunci când eşti obişnuit cu el. 

Regan întoarse capul să se uite la el, plăcându-i ce vedea. 
Aproximativ cu doi ani mai mare decât ea, credea, şi cu aceeaşi 
construcţie ca a tuturor celorlalţi bărbaţi de acolo. Fără îndoială, 
erau şi australieni supraponderali şi lipsiţi de vlagă, dar nu şi în 
grupul acesta. Se gândi capricioasă că poate aceea era o condiţie 
să intri în clubul lor exclusivist. 

- Mă bronzez uşor, în ciuda tenului meu, spuse ea zâmbindu-i. 
Şi e atât de minunat, având în vedere că vin direct de la iarna 
engleză! Don, nu? Nu-mi amintesc şi numele de familie. 

- Nu-l folosi niciodată, spuse el. Don e foarte bine. Se aşeză 
lângă ea, relaxat şi prietenos. îl ştii de mult pe Keir? 

- îndeajuns. Ştia că faţa îi devenise serioasă. Prefăcătoria asta 
începea s-o demoralizeze; totuşi, ce alternativă avea? Era prea 
târziu pentru adevăr, şi oricum, ar fi fost prea dificil de explicat. 
Era condamnată la rolul în care o distribuise Keir. 

- Pe aici, e aproape un cult pentru el, continuă Don, aparent 
fără să observe vreo tensiune. S-a pus foarte repede pe picioare. 

-îți displace asta? întrebă în şoaptă şi primi o privire directă. 

- Pentru că nu e australian? Nu, face o treabă pe cinste. A 
adus aerul la îndemâna mult mai multor oameni. în felul în care 
merg lucrurile, o să ajungă milionar înainte să împlinească cinci 

ani în lumea afacerilor. O să-i fie greu să rămână burlac, crede- 
mă! 

-Un bărbat înseamnă mai mult decât bani, răspunse ea 
controlat. Eşti însurat? 

Don ezită înainte să răspundă. 

- Ne-am despărţit, recunoscu el. De comun acord, aşa că nu 
te deranja să mă compătimeşti. 

- Nici nu aveam de gând. Regan făcu o pauză scurtă. Aţi fost 
mult timp căsătoriţi? 

- Trei ani. Anul acesta, intentăm divorţul. Părea foarte realist 
în privinţa asta. O să trecă mult timp înainte să-mi mai vâr capul 
în ştreang. 

Era un sentiment cu care Regan se simţea în deplin acord, 
doar că libertatea ei era încă departe. 

-Vino să faci o baie înainte să mâncăm, o invită Don, 
ridicându-se în picioare. E al naibii de cald aici. 

Nu era cu mult mai rece în apă, deşi umezeala era plăcută. 
Regan ieşi râzând, storcându-şi vârfurile părului şi lăsându-l să se 
usuce la soare, aşa cum făceau toate celelalte fete. întinzându-şi 
farfuria, Regan se opri să întâlnească ochii cenușii, care alunecau 
pe trupul ei. 

- Mie pune-mi mai puţin, te rog, îi ceru ea, cu cel mai 
nonşalant ton de care fu în stare. Nu mi-e prea foame. 

-Ai început să te arzi, spuse el. Găseşte ceva cu care să-ţi 
acoperi umerii. 

Incepuse s-o simtă, dar bruscheţea lui o făcu să se 
încăpăţâneze. 

- Mă simt foarte bine, mulţumesc. Nu mă ard niciodată. 

- N-ai decât, ridică el din umeri, renunțând la responsabilitate. 

-Voi doi aveaţi ceva de împărţit, înainte să apărem noi? 
întrebă Don cu interes, în timp ce se îndepărtau de masă. E prima 
dată când îl aud pe Keir atât de scurt. 

- Probabil că l-a copleşit căldura, spuse ea cu un aer inocent. 
Eu însămi abia am ajuns. 

Căldura continuă s-o asalteze în timpul orei care urmă. 
Simţind strânsoarea crescândă pe umeri şi pe spate, ştia că se 
comporta prosteşte, însă refuză să se dea bătută şi să se retragă 
la umbră. Fu aproape o uşurare când oaspeţii începură să plece la 
surf, părând că aceasta era următoarea activitate din programul 
zilei. Scutură fără regret din cap când Don o întrebă dacă i-ar face 
plăcere să li se alăture. 

- Nu am timp, minţi ea, cu toate că sunt sigură că trebuie să 
fie foarte distractiv. Oricum, trebuie să mă duc să mă schimb. Am 
împrumutat costumul de baie de la Jane Denver. 

- A plecat deja, spuse Don. Lasă-l aici. O să-l ia data viitoare. 
Eşti sigură că n-o să te răzgândeşti? Am un loc liber în maşină. 
Având în vedere că eşti o înotătoare grozavă, sunt convins că te- 
ai descurca de minune. 

- Nu într-o singură după-amiază, interveni Keir, alăturându-li- 
se de nicăieri. Oricum, avem nişte lucruri de discutat. 

- Asta înseamnă că nici tu nu vii? Don se arătă dezamăgit. Ştii 
că-mi eşti dator cu o întrecere! 

- Săptămâna viitoare, veni răspunsul degajat. Plec abia luni. 

- S-a făcut. Adăugă pentru Regan: vino cu el, dacă mai eşti 
aici, şi ai să vezi surf adevărat. E pe cale să câştige acum doar 
pentru că mi-am răsucit un muşchi săpătămâna trecută. 

- Sper ca până atunci să fiu deja acasă, spuse ea şi-şi dori să 
poată adăuga acelaşi lucru şi în cazul lui Keir. La ce se referise 
când spusese că pleacă luni? Unde pleca luni? 

Trecu o altă jumătate de oră până când toată lumea plecă, nu 
către plaja adiacentă, care părea să nu fie propice pentru surf, ci 
mai departe, pe coastă, într-un loc numit Curl Curl. Resturile de la 
grătar fuseseră curățate de o mulţime de mâini doritoare, lăsând 
puntea şi zonele vecine la fel de curate ca atunci când sosise 
Regan. 

Hainele ei erau în camera de oaspeţi, unde le lăsase, dar nu 
făcu nici o tentativă imediată de a se schimba, rotindu-şi delicat 
umerii în timp ce încerca să evalueze daunele în oglindă. în seara 

aceea, avea să sufere pentru nesăbuinţa ei, căldura care radia 
acum din ea asigurând-o de asta. 

Keir vorbi din pragul uşii, din spatele ei. 

- Ţi-am pregătit o baie rece şi am pus în ea puţin bicarbonat. 
O să scoată afară fierbinţeala. Să stai cel puţin douăzeci de 
minute. 

- Sunt bine, spuse ea fără să se întoarcă şi auzi cum dinţii lui 
se împreunează. 

-Fă ce-ţi spun! Două uşi mai jos. 

Regan aşteptă până când paşii lui se estompară, înainte să se 
mişte şi să se supună, ştiind că avea dreptate. Baia era mare şi 
luxoasă, cu o cabină de duş adițională pe lângă cada uriaşă. 
Scoţându-şi bikinii, se cufundă uşor în apă, întinzându-şi picioarele 
ca umerii să-i poată aluneca dedesubt. Se simţea mult mai bine. 
Cu puţin noroc, n-avea să piardă decât câteva straturi de piele, 
care aveau să se recupereze până când ajungea acasă. 

Se întrebă pesimistă când avea să fie asta. încă nu-i spusese 
tot adevărul lui Keir. Nimic din ce spusese sau făcuse azi nu 
fusese de vreun ajutor pentru planurile ei. Dacă vroia ca el să se 
supună, trebuia să fie puţin mai circumspectă în tratativele cu el. 
La urma urmelor, nu-i cerea un lucru minor. 

Keir stătea la fereastra dormitorului, când ea se întoarse 
acolo, înfăşurată în siguranţă într-unul din prosoapele groase şi 
albe. Privirea pe care o roti spre ea era rece. 

- Ţi-am adus o cremă pentru după plajă, spuse el. Ar fi mai 
bine să mă laşi pe mine să te dau pe spate. 

- Nu! Refuzul îi scăpă înainte să-l poată opri. îşi adună 
cumpătul şi adăugă arţăgoasă: mă descurc. 

- Poate doar dacă eşti acrobată. El avansă spre ea, luând în 
trecere o sticlă din plastic de pe toaletă; buzele i se strânseră 
când ea făcu involuntar un pas înapoi. Incetează să te mai 
comporţi prosteşte, Regan. Fără asta, n-o să te poţi mişca până 
mâine dimineaţă. 

- Nu vreau să mă atingi, pufni ea. Nu pentru asta am venit 

aici! 

- Deja ai făcut asta destul de evident. Cu ochi sclipitori, o 
prinse de cot şi o forţă să se aşeze pe marginea patului. Dă-i 
drumul prosopului, sau ţi-l smulg eu cu totul. N-ai să sfârşeşti 
operându-te din cauza prostiei tale! 

Muşcându-şi buza, Regan urmă instrucţiunile lui, luptându-se 
cu impulsul de a-şi acoperi sânii cu mâinile. Nu-i arăta nimic din 
ce nu mai văzuse înainte, şi încă în circumstanţe mult mai 
stânjenitoare. Trebuie să fi fost cea mai uşoară cucerire pe care o 
făcuse vreodată, se gândi ea cu amărăciune. 

Cu toate că era în continuare pornită împotriva lui, atingerea 
mâinii lui îi tăia răsuflarea. Era foarte blând, netezind loţiunea 
peste pielea ei înroşită, din capul umerilor şi până la baza taliei, 
destinzâdu-i cu fiecare mişcare muşchii încordaţi. Conştientă că, 
dacă-şi ridica privirea, Keir îi putea vedea faţa în oglinda de vizavi, 
făcu toate eforturile să rămână pasivă, dar fiorii care-i alergau 
prin tot trupul nu-i putea deghiza. 

- Ajunge, spuse ea după o vreme, printre dinţi. Cu restul, pot 
să mă descurc şi singură. 

Keir îi încredinţă peste umăr loţiunea şi faţa nu-i dezvălui 
nimic. 

- Ne vedem afară, spuse el şi plecă. 

Loţiunea o ajutase, dar tot îi fu greu să se îmbrace. Renunţă la 
sutien, împăturindu-l şi vârându-l în geantă. 

Momentul în care trebuia să părăsească încăperea şi să-l 
caute pe Keir era inevitabil. Nu avea sens s-o conducă înapoi la 
hotel ca să vadă nişte acte care pur şi simplu nu erau acolo. 
Trebuia să-i spună exact ce vroia de la el, şi trebuia s-o facă 
acum. 

II găsi aşteptând-o pe punte, pregătit să intre înăuntru, în 
pantaloni şi cămaşă de culoare deschisă. Când o văzu, se 
îndepărtă de balustradă. 

- Nu mai rămânem aici, spuse el. Unde stai? 

li era greu să-şi găsească frazele. 

- Nu e atât de simplu cum sună, reuşi ea să spună. Actele pe 
care trebuie să le semnezi nu sunt la hotel. 

Keir se uită câteva clipe la ea fără să se mişte, o lumină de 
înţelegere coborând încet în ochii lui. 

- Spune-o aşa cum e, sugeră el glacial. O să scutim mult timp. 

- Bine, nu le am deloc la mine. Trebuie să fie martori. 

- Cine? 

- Matt Swain, avocatul meu. Nu le-ar lăsa să-i scape din mână. 

- Lasă-mă să înţeleg mai bine, spuse Keir. Ai bătut atâta drum 
ca să mă convingi să mă întorc cu tine doar ca să semnez ceva ce 
ar fi trebuit să semnez cât timp am fost acolo. Ai fost cam 
neprevăzătoare, nu-i aşa? 

- Ţi-am spus. N-am ştiut nici eu până săptămâna trecută, când 
mi-a spus Matt. Regan încerca din greu să-şi păstreze calmul şi 
abia dacă reuşea. De unde era să ştie c-o să pleci într-un minut, 
aşa cum ai făcut? 

- Nici măcar un minut, îi aminti el brutal. N-ai meritat atunci 
nici un fel de consideraţie, şi nici acum nu meriţi. 

Regan se uită la el cu inima frântă. 

-Ăsta este un refuz? 

- inseamnă că nu văd nici un motiv bun pentru care să străbat 
iar jumătate de glob. 

- Am făcut o afacere! 

- Ai cărei termeni i-am respectat. Mi-ai cerut să mă căsătoresc 
cu tine, şi am făcut-o. Certificatul acela e singura dovadă de care 
ai nevoie. 

- Nu mă crezi, nu-i aşa? Tonul ei era scăzut. Crezi că inventez 
totul. De ce? Ce-aş putea spera să câştig? 

-Nu, nu cred că inventezi. Dintr-o dată, Keir păru plictisit de 
subiect. Nu-mi pot imagina de ce ar fi nevoie să semnez ceva, dar 
dacă tu spui că e aşa, atunci, aşa e. Doar că-mi ceri prea mult, 
asta-i tot. 

- Mă lupt pentru casa mea, răspunse Regan disperată. Dacă 
nu reuşesc să semnez actele acelea înainte de ziua mea, în decurs 

de trei săptămâni, tot ce am făcut va fi în zadar. 

- Nu e adevărat, spuse el. Nici un tribunal din lume n-ar 
susţine testamentul tatălui tău. 

- Doar că nu sunt dispusă să târăsc întreaga familie în 
instanţe judecătoreşti. 

Keir o studie câteva clipe cu o expresie greu de definit, apoi 
făcu o mişcare bruscă: 

- Hai să plecăm din soarele ăsta. 

Mobilată în verde pal, alb şi cu detalii de culoarea caisei, 
sufrageria imensă în formă de L crea impresia de răcoare, chiar şi 
fără beneficiul sunetului în surdină al aerului condiţionat. Invitată 
să ia loc, Regan refuză, conştientă că dacă se aşeza, era foarte 
probabil să nu mai vrea să se ridice. Trupul îi ardea sub haine, 
capul o durea şi-i vâjâia surd, iar senzaţia de greață devenea din 
ce în ce mai puternică. Trebuia să rezolve cât mai repede şi să se 
întoarcă la hotel, înainte ca el să-şi dea seama că nu se simţea 
bine. Nu putea să i se facă rău aici! 

- Realizez că e mult să-ţi cer să faci călătoria aceasta din nou, 
atât de curând, spuse ea, încercând să îndepărteze orice urmă de 
umilinţă din vocea ei. Dar am putea lua un zbor Concorde de la 
Singapore. Am mai economisi ceva timp. 

- Nu îndeajuns încât să fac faţă obligaţiilor mele. Scutură din 
cap. Nu are sens, Regan. Lunea viitoare, sunt aşteptat la 
Brisbane, iar miercuri la Cairns, ca să nu mai vorbim de celelalte 
angajamente de aici, din Sydney, de săptămâna asta. Sub nici o 
formă, n-am să încep să-mi ameţesc iar programul. 

Regan îl credea; când vorbea aşa, nu avea cum să nu-l 
creadă. Nu mai avea decât o şansă. 

- Dar săptămâna de după? întrebă ea. Voi împlini douăzeci şi 
cinci de ani pe 22 martie. Asta înseamnă că ne mai rămâne ziua 
de 21. Greaţa devenea din ce în ce mai acută, străbătând-o în 
valuri. Strânse din dinţi. Apoi am să dispar din viaţa ta, definitiv. 
Putem depune actele pentru o separare legală, ca lucrurile să 
decurgă mai repede. 

Mişcarea lui să-i pună mâna pe fruntea care-i fremăta o luă 

prin surprindere. Mâna lui se simţea rece faţă de pielea ei, iar 
atingerea lui era blândă. 

- Ai febră, spuse el. Cel mai bun loc pentru tine e în pat, într-o 
cameră răcoroasă şi întunecoasă, până când începi să te simţi mai 
bine. 

Să-şi nege condiţia ar fi fost o pierdere de timp. Spuse fără 
vlagă: 

-Trebuie să mă întorc la hotel. 

- Nu în starea asta. Cu mâna fermă pe braţul ei, o întoarse, 
grăbind-o spre uşă. Terminăm de vorbit mai târziu. 

Camera în care o duse era aceeaşi în care se schimbase. Keir 
fu cel care dădu la o parte cuvertura şi stinse lumina, privind-o în 
întunericul care rezultă. 

-Ţi-ar fi mai bine fără rochie, observă el obiectiv. Te descurci? 

Regan depăşise faza în care să-i pese, fiind nerăbdătoare doar 
să-şi 
pună capul pe o pernă rece şi să închidă ochii. 

-Dacă mă ajuţi puţin cu fermoarul. 

Keir făcu mai mult de atât, coborând-o sub şolduri, ca să 
poată ieşi din ea, apoi lăsând-o să se strecoare în pat şi să-şi tragă 
aşternutul peste ea, în timp ce el îi aşeză rochia în dulap. 

- Am să-ţi aduc nişte codeină. O să-ţi calmeze măcar durerea 
de cap. 

- De unde ştii că mă doare capul? murmură Regan, în timp ce 
el se îndreptă spre uşă. 

-Pentru că aşa afectează soarele oamenii. Li se întâmplă 
multor nou- veniţi în ţară. 

- Mai ales acelor care nu ascultă sfaturile. Regan dădu din 
mână, scuzându-se. N-am intenţionat să-ţi fac atâtea probleme. 

- Sunt sigur că nu, spuse el cu ironie. 

Intr-o jumătate de minut, se întoarse în cameră cu un pahar 
cu apă şi cu două tablete albe, ridicând-o cu un braţ să le poată 
lua. Regan văzu cum ochii lui se odihnesc o clipă pe panta sânilor 
ei care presau aşternutul subţire, în timp ce se întinse din nou, 

apoi văzu zâmbetul uşor ironic care-i încolţi pe buze. Apoi Keir 
dispăru, lăsând-o singură cu gândurile ei în camera întunecoasă. 


Capitolul 1 


Probabil că până la urmă adormise, căci atunci când deschise 
ochii, camera era invadată de o strălucire aurie care transpărea 
chiar şi prin jaluzelele trase. Durerea de cap dispăruse, realiză ea 
recunoscătoare în timp ce-şi roti capul pe pernă, la fel şi greaţa. 
Fuseseră probabil doar repercusiunile călătoriei obositoare. Nu 
avusese nevoie decât de câteva ore de somn. 

Doar când încercă să se ridice îşi aminti de arsurile provocate 
de soare. în ciuda tratamentului pe care i-l administrase Keir, 
umerii şi spatele i se întăriseră, făcând ca orice mişcare să fie 
dureroasă. Avea să fie dificil să se îmbrace, mai ales să-şi întoarcă 
braţele ca să-şi poată închidă fermoarul. Luând în considerare 
faptul că-i permisese lui Keir s-o ajute să-şi scoată rochia, 
presupunea că era firesc să-l roage s-o ajute din nou, doar că de 
data asta, mişcarea se executa în sens invers. înainte să-l vadă, 
trebuia să-şi recâştige autocontrolul fizic şi emoţional. Era singurul 
mod în care putea să coopereze cu el. 

Bătaia din uşă nu alertă decât acea parte din ea care se 
trezise deja. Nepregătită pentru confruntare, Regan se prefăcu a 
nu auzi, închizând în grabă ochii în clipa în care uşa se deschise. 

Mişcarea lui Keir către pat nu făcu aproape nici un zgomot, 
popasul lui alături părând aproape nesfârşit. Putea simţi cum se 
uită la ea şi luptă din greu să-şi reţină mişcarea pleoapelor, 
dorindu-şi ca el să plece şi s-o mai lase puţin singură. Vroia să fie 
în picioare şi complet îmbrăcată când avea să-i vorbească din 
nou, nu să zacă acolo pe jumătate goală şi neajutorată. 

Atingerea degetelor lui pe pielea ei era îndeajuns de blândă, 
încât putea fi imaginată. Doar atunci când aşternutul începu să 
alunece uşor îşi dădu seama de intenţia lui şi mâinile i se mişcară 
involuntar să tragă materialul spre ea. 

- M-am gândit că asta o să te trezească, spuse el pe un ton 
sec. Contrar opiniei generale, în timpul somnului, ritmul respirației 
este mai alert şi mai uşor decât al tău. Ce-ţi face capul? 

- Bine, răspunse ea aspru. Presupun că dacă într-adevăr 
dormeam, ai fi continuat ce făceai! 

- Mă îndoiesc. Nu sunt chiar atât de disperat să văd anatomia 
feminină. Făcu o pauză scurtă, stând încă prea aproape de pat, 
pentru confort. Te simţi îndeajuns de bine încât să te ridici, sau îţi 
aduc supa aici? 

- Mă ridic. Işi trecu limba peste dinţi şi făcu o grimasă de 
dezgust. Nu se întâmplă să ai o periuţă de dinţi în plus, nu? 

- O poţi folosi oricând pe a mea, spuse el ironic. Nu mă 
deranjează. Dacă ai de gând să faci plimbări până la baie, am să-ţi 
găsesc un halat. 

Cel pe care-l scoase din dulap era dintr-un prosop alb, de o 
măsură suficient de mică încât să creeze speculaţii. Regan nu făcu 
nici un comentariu când i-l aruncă pe pat, însă muşchii pieptului i 
se contractară. Şi ce? se întrebă ea, străduindu-se să-şi controleze 
emoţiile. Aceea era camera pentru oaspeţi. Fără îndoială, se mai 
dormise acolo înaintea ei. Mama vitregă a lui Keir, de exemplu. Ar 
fi putut foarte uşor să lase halatul acolo, poate chiar îl păstra 
permanent acolo, pentru viitorii musafiri. Cu siguranţă, Regan n- 
avea să întrebe cui îi aparţinea. 

- Dacă ai nevoie de ajutor, strigă, spuse Keir din pragul uşii. 
Voi fi la bucătărie. 

Regan ajunse la baie fără să bâjbâie, flexându-şi umerii din 
mers. Nu mai era atât de rău, acum că începuse din nou să se 
mişte. Cu puţin noroc şi cu încă puţină loţiune după plajă, poate 
reuşea să scape de cea mai rea parte a procesului de cojire. 

Vederea unei valize mici, din piele roşiatică, stând pe un 
taburet, o aduse repede în pragul uşii. Ultima dată când o văzuse 
fusese în camera ei de la hotel. Desigur, Keir ar fi avut când s-o 
aducă în timp ce ea dormise, dar de ce s-ar fi deranjat? Ea nu 
avea să fie aici îndeajuns de mult încât să aibă vreo nevoie acută 
de haine de schimb. 

Deja suspicioasă, Regan se retrase în dormitor, deschise 
dulapul şi zări cea de-a doua valiză mai mare, ţinându-şi 

respiraţia. Keir fusese ocupat de-a binelea! 

Găsi bucătăria prin procesul de eliminare, uitându-se la masa 
pregătită prin fereastra largă şi proeminentă, fără s-o vadă 
realmente. Keir stătea lângă masă, amestecând o salată într-un 
bol mare din lemn cu o dexteritate care trăda practică 
îndelungată. Vorbi fără să se întoarcă. 

- M-am gândit că e mai convenabil să mâncăm aici. Sper că-ţi 
place salata cu sos. 

- Ce joc vrei să faci, Keir? Cuvintele îi ieşiră scurt şi tăios. 

Tipic, el nu recurse la nici un subterfugiu. 

- N-am văzut nici un sens să aşteptăm până se înnoptează. 
Am găsit numele hotelului în geanta ta, alături de paşaport. Odată 
ce am dovedit cine sunt, n-am întâmpinat nici o dificultate în a-ţi 
aduce lucrurile. Apoi se uită la ea cu o expresie total lipsită de 
scuze. Puţină companie nu e un preţ mare, să-l plăteşti pentru ce- 
mi ceri. 

- Companie? în vocea ei se simţi un tremur brusc. Doar asta 
vrei? 

Zâmbetul lui se deschise lent. 

-E de-ajuns, până când treci peste arsurile alea, apoi o să 
vedem. Nu te poţi aştepta să primeşti totul fără să dai nimic. Vrei 
să mâncăm acum, sau preferi să te îmbraci? Totul e rece, aşa că 
n-are cum să se strice. 

- Nu rămân, spuse Regan pe un ton scăzut. Nu în condiţiile 
astea. 

-Nu ai de ales, sublinie Keir. Dacă vrei ca în două săptămâni 
să fiu în avion. Majoritatea timpului, ai să fii singură, oricum. Luni 
plec la Brisbane, îţi aminteşti? 

Regan se uită la el neajutorată, simțind intransigenţa lui. 
Bănuia că o căutase, venind aici aşa, şi totuşi, ce alternativă 
avusese? Dacă vroia să păstreze Cottam, trebuia să-i facă pe plac, 
sau cel puţin să pară c-o face. 

- Bine, spuse ea resemnată. Ai câştigat. Dă-mi doar zece 
minute să mă aranjez. 

Desigur, dură mai mult de atât, datorită strânsorii dureroase 
de pe braţe şi de pe spate. Ajungând în dormitor, îşi deschise 
valiza şi găsi o rochie subţire care se lega de gât, lăsându-i 
neatinse cele mai sensibile părţi ale pielii. Nemachiată în afara 
rujului roz pal, faţa ei din oglindă părea ciudat de vulnerabilă. 
Evită să se privească şi încălţă sandalele cu toc, concentrându-se 
să-şi calmeze nervii. In ceea ce-i cerea Keir nu era nimic de care 
să se teamă; nimic din ce nu mai experimentase înainte. lar ea 
tocmai de asta se temea, îşi dădu seama într-un atac neaşteptat 
de onestitate. Vroia ca el să facă din nou dragoste cu ea - vrusese 
din prima clipă în care-l văzuse, dimineaţă. Totuşi, n-ar face decât 
să-i frângă inima, pentru că nu putea să iasă nimic bun. Erau 
incompatibili din toate puncete de vedere, cu excepţia unuia. 

El o aştepta în bucătărie, stând la masă şi privind pe fereasta 
cu panoramă la mare. Din cauza felului în care era aşezată casa, 
majoritatea ferestrelor aveau vedere la mare din unghiuri diferite, 
realiză Regan. Era o locaţie perfectă, numai locul în sine trebuia 
să fi costat o mică avere. Pentru Keir, Australia fusese realmente 
ţara oportunităţilor. 

-E mai bine, comentă el îndeajuns de vesel, în timp ce ea se 
aşeză pe scaunul din faţa lui. Aproape că eşti din nou tu însăţi. Te 
dor umerii? 

- Puțin, recunoscu ea. N-am putut să suport nici un material pe 
ei. 

- Nu mă surprinde. Simt căldura de aici. li întinse o farfurie cu 
răcituri din care să se servească. Am să-ţi mai dau cu cremă mai 
târziu, înainte să te duci la culcare. Mă tem că ai să te cojeşti, 
totuşi. Ai două sau trei locuri pe spate în care s-ar putea să-ţi iasă 
băşici. 

- Presupun că mi-am făcut-o cu mâna mea, spuse ea, 
evitându-i privirea. N-ai fost singurul care mi-a spus să mă acopăr. 
Ce face Don ca să-şi câştige existenţa? 

-E jurnalist, veni scurt răspunsul. 

-Unul bun? 

- Suficient de bun. Apropo, şi el e căsătorit. 

- Despărţit. Mi-a spus. 

- Se pare că v-aţi împrietenit destul de repede. Tu ce i-ai spus? 

- Nimic important. De data aceasta, se uită drept în ochii lui. 
îţi dai seama ce vor crede, dacă stau aici, cu tine? 

El dădu indiferent din umeri. 

- Putem oricând să le spunem adevărul. 

- Şi să dăm naştere mai multor speculaţii? Regan scutură din 
cap, amărâtă. E prea târziu pentru asta. 

- Atunci, va trebui să te resemnezi cu alternativa. Keir urmări 
cu cinism reacţia ei. Am crezut realmente că n-o să te mai văd 
după ce am plecat de la Cottam. Mândria ta trebuie să fi suferit 
cumplit în ultimele două săptămâni, dar tot n-ai renunţat la ea. 
Nici măcar problema asta n-ai putut-o aborda cu vreun pic de 
delicateţe. 

- Vrei să spui cu umilinţa de rigoare, pregătită să implor 
favoare? Ochii ei erau furtunoşi. Vrei prea mult, Keir. 

- Este diferenţă între a implora şi a cere, dar n-ai de unde să 
ştii. Aşadar, plăteşte celălalt preţ. Poţi oricând să-ţi spui c-o faci 
pentru că eşti obligată. 

îi stătea pe limbă să-i spună că sub nici o formă n-avea să-i 
mai permită să se apropie de ea, dar se abţinu. Avea timp destul 
să înfrunte aspectul acela, când era cazul. Acum, fără îndoială, 
avea o anumită imunitate. Schimbă intenţionat subiectul, 
calmându-şi tonul. 

- Pare o casă prea mare pentru o singură persoană. N-ar fi 
fost mai convenabil un apartament? 

Dacă era tulburat, n-o arăta. Vocea lui era la fel de detaşată 
caaei. 

- îmi place senzaţia de spaţiu. Probabil, pentru că n-am avut 
prea mult când eram mai mic. 

- Dar n-ai angajat nici un personal? 

- în Sydeny? Aş avea de furcă să găsesc un alt Sullivan aici. 
Am o femeie care vine de trei ori pe săptămână să curețe, de 

restul mă ocup personal. 

- Inclusiv de gătit? 

- Când nu mănânc în oraş, da. Nimic elaborat, nu sunt un 
pretenţios. La prânz e singura dată când ies în oarş. 

- îmi amintesc. Regan o spuse fără să se gândească şi simţi 
cum obrajii i se colorează când el ridică din sprâncene. 

-Ce altceva îţi mai aminteşti? întrebă el în şoaptă. 

Dacă exista un moment în care să lase garda jos, era acum, 
se gândi Regan tânjind. Care ar fi reacţia lui dacă i-ar spune cât 
de multe îşi amintea - cât de mult o rănise? Ştia că n-avea curajul 
acesta. Nu atâta timp cât exista şansa ca el să găsească astfel de 
revelații aproape amuzante. 

-Nu prea multe. Ai stat prea puţin cu mine ca să-mi laşi vreo 
impresie stăruitoare. 

în ochii cenuşii se aprinse scurt o scânteie. Regan era 
recunoscătoare să termine, refuzând desertul. Fără să i se fi cerut, 
strânse vasele folosite, le puse în maşina de spălat şi o porni. Apoi 
se întoarse să descopere că el strânsese deja restul lucrurilor pe 
care le folosiseră. 

-les afară, anunţă ea. Vreo obiecţie? 

-Nici una. Tonul lui era la fel de rece ca al ei. O să ai nevoie 
de ceva cu care să-ţi acoperi umerii. Temperatura scade 
considerabil când se lasă noaptea. 

Ea se duse fără să-l contrazică şi găsi o eşarfă care se 
potrivea cu rochia ei, închizând valiza şi ştiind că odată trebuia să 
despacheteze. Când ieşi pe punte, era deja întuneric; stelele erau 
mai strălucitoare şi mai mari decât cele vizibile în teritoriile 
nordice. Briza care venea dinspre mare era puternică, dar nu 
răcoroasă. 

Strânse mai tare eşarfa, sprijinindu-se de balustradă ca să 
privească mohorâtă apa întunecată. Nimic nu mergea bine, şi era 
în principal vina ei. Keir nu era omul care să poată fi cooptat în 
ceva. „Aşadar, mai încearcă o dată“, îşi spuse. „Fă-l să vadă 
lucrurile într-o altă lumină“. Da, dar cum? Ce putea să spună încât 

el să privească situaţia, sau pe ea, cu înţelegere? Lui Regan îi 
rămase în minte doar propria imagine. 

Abia după o oră, Keir veni s-o caute, deschizând uşa glisantă 
de la sufragerie şi vorbindu-i prin rama cu plasă. 

- După supradoza de soare de azi, e foarte probabil să îngheţi 
dacă stai acolo. De ce nu te duci la culcare mai deverme? 

-N-o să pot să adorm. Ceasul meu intern e tulburat. Nu-şi 
întorsese capul, dar vocea ei se auzea destul de clar în noapte. îţi 
dai seama că probabil trebuie să-mi mulţumeşti pentru toate 
astea? 

După o pauză, veni răspunsul. 

- Da? 

- Da. Se roti uşor, odinhindu-şi coatele pe balustradă; părul i 
se ridică împrejurul feţei din cauza brizei. Dacă m-aş fi căsătorit 
de la început cu tine, n-ai fi venit niciodată aici şi n-ai fi făcut 
avere. Asta înseamnă că ţi-am făcut o favoare. 

- E un fel de a vedea problema, încuviinţă el glacial. Pe de altă 
parte, cine spune că n-ai fi venit cu mine? 

- O O'Neil să emigreze? Râse scurt. Nici o şansă! 

- N-ai mai fi fost o O'Neil, sublinie Keir. Ai fi fost o Anderson. 
Oricum, nu mi-ai spus că străbunicul tău era irlandez? Dacă 
bunicul tău n-ar fi primit cetăţenie engleză, şi tu ai fi fost 
irlandeză. După sânge, eşti încă. Asta face ca toată afacerea asta 
cu nicăieri-nu-i-ca-acasă să nu prea însemne nimic, nu-i aşa? 

- Pentru mine contează. N-am fost niciodată în Irlanda. Regan 
se sili să ridice din umeri, lăsând la o parte subiectul. Nu e prea 
important, aşa cum e foarte puţin probabil să se işte întrebarea. 
Există un singur loc în care vreau să fiu, şi acela e Cottam! 

Keir ieşise din casă şi faţa îi era umbrită de acoperiş. 

- Presupunând că te îndrăgosteşti într-una din zilele astea, 
spuse el ironic, şi trebuie să alegi? 

- N-o să mă îndrăgostesc, spuse ea sec. N-am să las niciodată 
să mă implic sentimental. Intreruperea fu bruscă; aproape că 
adăugase „din nou“, şi nu vroia să-şi imagineze cum ar fi 

reacţionat Keir. Alese intenţionat un ton mai vesel: dacă nu pot 
găsi un bărbat cu care să vreau să am un copil, am să adopt. In 
felul ăsta, toată lumea e fericită. Cred că am să intru acum. 

- Vino pe aici, spuse el şi-i deschise uşa, lăsând-o pe ea să 
intre prima. Regan simţi disprețul din privirea lui şi-şi spuse că nu- 
i pasă. Ăsta era felul în care o vedea, aşadar, aşa trebuia să fie. 
Era un soi de apărare. 

- Bei ceva? întrebă el când fură înăuntru. Te-ar putea ajuta să 
te relaxezi. 

Ezitarea ei fu scurtă. Era prea devreme să se culce. Dacă nu 
cumva vroia să petreacă o oră-două stând şi jucându-se cu 
degetele. 

- Mulţumesc. Aş vrea o votcă tonică şi o picătură de lămâie, 
dacă ai. 

Avea. Urmărindu-l cum toarnă băuturile, Regan se gândi că 
probabil 
avea orice i-ar fi cerut. Keir spusese odată că se şlefuise la 
suprafaţă, dar era mai mult de atât. Insuşi omul se schimbase 
dincolo de recunoaştere. Ai fi putut jura că aşa trăise toată viaţa. 

- Dacă ai vreun aranjament pentru seara asta, simte-te liber, îl 
invită ea, evitându-i ochii, în timp ce el îi înmână paharul. E foarte 
puţin probabil să fug. 

- Nu cât timp există ceva ce vrei, încuviinţă el. N-am aranjat 
nimic special, deşi întotdeauna e o şansă să primesc o vizită-două. 
Viaţa e destul de neoficială prin părţile acestea. Dacă stai să 
aştepţi o invitaţie, s-ar putea să aştepţi o veşnicie. 

- Vrei să spui că toţi oamenii de după-amiază au trecut pe la 
tine întâmplător? 

- Intr-un fel, deşi am avut o idee cam câţi vor fi. Surferii 
pasionaţi mănâncă pe plajă. Duminica, toată lumea se duce la 
plajă. Dacă vrei să înoţi mâine, foloseşte piscina. De când sunt 
aici, n-am văzut decât o singură dată rechini, dar fără un avion de 
recunoaştere care să supravegheze, există întotdeauna un 
pericol. 

Regan îşi ascunse tremurul. 

- Inţeleg că n-o să fii aici. 

- Am nişte afaceri de care trebuie să mă ocup. Tocmai am 
primit un contract pentru un complex de birouri şi un hotel. Asta 
înseamnă ceva bătaie de cap. 

- Ăsta e un fel de a spune că ai muşcat mai mult decât poţi 
mesteca? 

- E un fel de a spune că am foarte mult de lucru. dar am să vin 
acasă nopţile, spuse el cu ochi mici. 

Regan îşi muşcă buza, ştiind prea bine la ce făcuse referire. 
N-avea nici un sens să-şi spună că discreţia era cel mai valoros 
atu, când gura o lua mereu pe dinainte: 

- Aş fi dat orice să nu fi trebuit să vin aici, spuse ea vehement. 

- Nu-ţi ţinea nimeni pistolul la tâmplă. 

Răsunând din cauza cuburilor de gheaţă, paharul din mâna ei 
se simţea rece şi greu. Il puse pe cea mai apropiată suprafaţă şi 
se ridică în picioare, încercând să nu pară că fuge. 

- M-am răzgândit. Până la urmă, am să mă culc devreme. îmi 
pare rău pentru băutură. 

- Nu-ţi face griji. Keir nu părea deloc afectat. Am să vin în zece 
minute cu loţiunea după plajă. 

N-avea sens să protesteze, n-ar fi avut nici un rezultat. Dădu 
din umeri, ca şi cum n-ar fi contat oricum şi plecă. 

Când veni Keir, o găsi stând întinsă pe burtă în pat, cu 
cearşaful uşor coborât încât să-i lase la vedere spatele şi umerii. 
Simţind cum greutatea lui se lasă pe marginea saltelei, strânse 
din dinţi şi aşteptă ca îngrijirile lui să înceapă, dorindu-şi doar să 
se termine cât mai repede. 

Răceala loţiunii întinse pe pielea ei arzândă îi aduse o uşurare 
instantanee. în ciuda încăpăţânării ei, simţi cum corpul începe să i 
se relaxeze datorită masajului blând al mâinilor care în mod 
obişnuit erau atât de puternice. Acum se mişcau delicat dinspre 
umeri spre ceafă, apoi în jos şi în sus, în mişcări concentrice. 
Oboseala o copleşi, golindu-i mintea de orice senzaţie în afara 
celei provocate de degetele lungi, masculine, întinzându-şi 
membrele cu inconştientă senzualitate. Vroia ca acele degete să- 

şi întindă masajul mai departe, să-i alinte fiecare parte a corpului. 
Atingerea lui Keir o excitase mereu, chiar înainte să atingă pragul 
acela de sensibilitate. în trecut, nu-l tachinase niciodată deliberat, 
pur şi simplu fusese incapabilă să spună nu mângâierilor lui. El 
trebuia să fi ştiut asta atunci, totuşi, nu încercase nici măcar o 
dată să împingă lucrurile prea departe. O iubise şi o dorise în 
acelaşi timp, o iubise îndeajuns încât să reziste tentaţiei. Dacă ar 
fi putut să dea timpul înapoi! 

Abia dacă-şi dădu seama că-i şoptea numele şi simţi o 
senzaţie bruscă de deposedare când el îşi luă mâinile. 

- Ar trebui să te ajute, spuse el. Până dimineaţă, căldura va fi 
ieşit. O să dormi aşa? 

- Da. Stătea cu faţa ascunsă în pernă, luptându-se cu impulsul 
de a se rostogoli pe spate şi de a-l trage spre ea. Mulţumesc. M-ai 
făcut să mă simt foarte confortabil. 

-Mă bucur, râse el. Noapte bună. Dacă plec până te trezeşti, 
simte-te ca acasă. Mă întorc pe la cinci. 

- Bine. Se prefăcu pe cale să adoarmă, vocea sunându-i 
îndepărtată şi fără vlagă: noapte bună. 

Keir plecă fără să mai spună nimic, dar trecu mult până când 
Regan adormi. 

Aşa cum îi promisese, fierbinţeala dispăruse din pielea ei când 
se trezi a doua zi, la nouă; tensiunea coborâse şi acum se putea 
mişca mult mai uşor. Restul casei era cufundat în tăcere, tentativa 
ei de chemare nu primi nici un răspuns. Imbrăcă un costum de 
baie dintr-o singură piesă din propria garderobă şi se duse la 
piscină, dar din cauza condiţiei ei, nu reuşi decât o lungime de 
bazin. Având în vedere căldura lipicioasă care se lăsase deja, apa 
stătătoare nu aducea cine ştie ce împrospătare. Marea reprezenta 
o tentaţie până când îţi aminteai de rechini. Ar fi fost o prostie din 
partea ei să nu asculte sfatul acela. 

In frigider era suficientă mâncare. Fiindu-i neobişnuit de 
foame, Regan scoase două ouă, îşi prăji pâine şi-şi făcu cafea, 
urmărind cum valurile se sparg pe plaja de la trei sute de metri şi 

întrebându-se cum era vremea în Anglia. Stătea încă acolo, când 
uşa din spate se deschise să primească o femeie corpolentă, într-o 
pereche de bermude şi într-un tricou roşu, care o privi fără cea 
mai mică urmă de mirare. 

-E atât de cald! spuse ea vesel. 

- Sunteţi doamna Anderson? întrebă Regan pe un ton precaut 
şi văzu cum expresia celeilalte se schimbă. 

-A trebuit să se ducă şi să-şi aducă o englezoaică, nu? 
Remarca fusese mai mult ironică decât cenzurată. Intotdeauna 
am ştiut că n-o să-i facă bine să se întoarcă acolo. Rămâneţi o 
perioadă mai lungă, nu? 

- Incă nu mi-aţi răspuns la întrebare, spuse amabil Regan. 
Sunteţi mama vitregă a lui Keir? 

- Sunt Betty, veni chicotitul profund. Nu v-a spus că vin în 
fiecare luni? 

- Nu tocmai. Mi-a spus totuşi că vine cineva să păstreze 
ordinea. 

-Asta sunt eu. Ochii i se aţintiră asupra mesei. Cafeaua aceea 
e încă fierbinte? 

- Ar trebui. Am făcut-o abia acum câteva minute. Ezită, nefiind 
prea sigură de situaţia în care se afla. Betty şi mai cum? întrebă 
ea în timp ce femeia îşi scoase o ceaşcă din bufet şi-şi turnă 
cafea. 

- Poftim? Oh, Milligan. Dumneavoastră? 

O tenta să-i spună exact cine era şi s-o vadă schimbându-şi 
atitudinea, dar Regan se abţinu. 

- O'Neil. Regan O'Neil. 

- Se pare că dumneavoastră şi tatăl meu aveţi ceva în comun. 
Tatăl lui a venit din Irlanda în anii treizeci. Ştiţi vreun Milligan 
acolo? 

- Sunt din Midlands, spuse Regan. N-am fost niciodată în 
Irlanda. 

- E un nume irlandez. 

- Ştiu. Familia mea s-a mutat în Anglia pe vremea când 

străbunicul era copil. Am paşaport britanic. 

- Ăsta nu e un motiv să fii atât de al naibii de mândră. 
Cuvintele fuseseră temperate de blândeţea tonului. După câte am 
auzit, voi, englezii, o duceţi destul de rău. 

- Am fost şi mai rău de atât, răspunse Regan, refuzând să se 
lase provocată. Şi sunt al naibii de mânară de asta! Zări nota de 
bună dispoziţie din ceilalţi ochi şi zâmbi şi ea. Lucraţi de mult 
pentru domnul Anderson? 

- De aproape trei ani, îi răspunse simplu. Şi nu suntem adepţii 
stilului din afaceri. El e Keir, eu sunt Betty. înţelegeţi? 

- Am înţeles. Regan se ridică în picioare, trăgându-şi halatul 
de baie peste ea. E timpul să mă îmbrac. Presupun că veţi fi aici 
cea mai mare parte a zilei. 

- Până la douăsprezece. Mă întorc miercuri. 

- Oh. Bine, ne vedem mai târziu, atunci. 

înapoi în camera ei, Regan decise ca mai înainte de toate să 
despacheteze. Nu că ar fi avut prea multe de făcut. Nu anticipase 
să stea mai mult de câteva zile, cel mult. Fusese optimistă, 
reflectă ea cu tristeţe. în ceea ce-l privea pe Keir, ar fi trebuit să-şi 
dea seama dinaninte. 

Noaptea trecută fusese modul lui de a-i arăta mai exact cine 
deţinea controlul situaţiei. Şi-i demonstrase că el avea puterea 
decisivă. Doar cinci minute, şi fusese în mâinile lui. Desigur, o 
lăsase deliberat, aşa cum făcuse şi la Cottam, folosind aceeaşi 
tehnică pentru maximum de efect. Doar că de data asta nu avea 
să-i meargă, era hotărâtă asupra acestui aspect. De data asta, nu 
avea să-i mai cedeze. 

Tot restul dimineţii se feri din calea lui Betty, nedorind să 
înfrunte vreo curiozitate în privinţa şederii ei acolo. Când plecă la 
douăsprezece, australianca îi strigă vesel rămas-bun de pe puntea 
sub care Regan stătea într-un şezlong, adăpostită sub o umbrelă. 

Ziua de miercuri avea să-i aducă mai multe probleme, dacă 
nu aranja să fie plecată dimineaţa. Asta nu trebuia să fie prea 
dificil. Putea să meargă în oraş, să arunce poate o privire prin 

magazine. Indiferent de cum funcţiona mintea lui, Keir nu putea 
să se aştepte să rămână în vecinătatea casei două săptămâni 
întregi. Săptămâna viitoare, el pleca la Brisbane şi avea să fie 
liberă. Indiferent ce trebuia să înfrunte până atunci, avea gândul 
acesta de care să se agaţe. 

Era prea cald să stai afară, chiar şi la umbră. Regan făcu o 
baie în apa călduţă şi se duse să găsească ceva de mâncare, 
binecuvântând aerul condiţionat care păstra casa minunat de 
răcoroasă şi de confortabilă. Din impuls, aruncă o privire prin 
restul locuinţei în timp ce-şi mâncă sanavişul, deschizând uşile 
către o cameră de luat masa lungă şi joasă, un birou căptuşit cu 
cărţi, o boxă care conţinea o spălătorie şi nenumărate dulapuri. 

In afară de dormitorul pe care-l folosea ea, mai erau încă trei. 
Decorat în bleumarinul masculin şi cu detalii albe şi aurii, al lui 
Keir era destul de uşor. Un pat dublu, observă ea cinic şi pe 
noptiera de la cap nu se găsea cumva o staţie audio? Tipic genului 
celibatar, presupunea ea, doar că el nu mai era unul. Inchise uşa 
repede, încercând să nu se gândească la femeile care ar fi putut 
să împartă patul acela cu el. Dacă seara trecută vorbise serios, 
înainte de sfârşitul săptămânii avea s-o facă şi ea. 

In clipa aceea, ştiu că n-avea să poată face asta. Nici pentru 
Cottam, nici pentru nimic altceva. Dacă ăsta era preţul pe care 
Keir i-l cerea ca să coopereze, atunci avea să-l trimită la naiba şi 
să suporte pierderea conacului. Ce era oricum o casă, în 
comparaţie cu respectul ei de sine? Trebuia să renunţe, s-o ia din 
nou de la început. Ar fi aproape o uşurare. 

Se îmbrăca după ce făcuse un duş, când auzi o maşină, în jur 
de patru şi jumătate. Pânza de in albastră se simţea rece şi 
proaspătă în timp ce o strecură peste umeri, refuzând să se 
grăbească. Keir n-avea decât să intre şi s-o găsească aşa, dacă 
vroia. Altfel, avea să iasă când vroia ea. Indiferent cum mergeau 
lucrurile, în seara asta se muta la hotel şi el n-avea s-o oprească. 

Chipul din oglindă arăta cumva diferit - sau era prima oară 
când se vedea clar, după mult timp? Fusese obsedată să găsească 

o cale să îndeplinească termenii tatălui ei şi exclusese orice alte 
preocupări. înfruntând faptul că era posibil să piardă Cottamul, îşi 
recăpătase puţin din integritate şi asta se vedea. Se întreba dacă 
şi Keir avea să observe. 

Părea să-i ia mult până să intre în casă. Regan ieşi impulsiv pe 
coridor, îndreptându-se spre fereastra care avea vedere spre 
rondul de la intrare. Maşina era acolo, parcată lateral. Văzu că el 
era încă la volan, cu capul întors dinspre ea. Doar atunci când se 
mişcă să deschidă portiera, Regan văzu că în maşină mai era 
cineva. 

O femeie, realiză ea, în timp ce cealaltă persoană cobori la 
rândul ei din maşină. O femeie înaltă, suplă, cu părul auriu-închis 
strâns într-o coadă de cal, lăsând liber un chip parcă sculptat de 
un maestru. între douăzeci şi cinci şi treizeci de ani şi nu era o 
cunoştinţă nouă, judecând după felul în care-i zâmbea lui Keir pe 
deasupra capotei. Privind, Regan simţi cum se încordează. Cine 
era? Şi de ce o adusese Keir aici? Cumva, ştia că răspunsul la 
întrebarea aceea nu era unul pe care să vrea să-l audă. 


Capitolul 8 


Regan era pe punte când sosiră; ochelarii de soare îi 
ascundeau ochii. 

- N-am auzit maşina, spuse ea ridicându-şi privirea din revista 
pe care o citea ostentativ, prefăcându-se surprinsă. Ai spus că nu 
te întorci înainte de cinci. 

- E destul de aproape de cinci, spuse Keir. Aş fi crezut că ţi-a 
ajuns statul la soare. 

- Nu stau de mult, spuse ea adevărul. Oricum, la ora asta nu e 
atât de puternic. îşi mută privirea spre femeia de lângă el, 
străduindu-se să zâmbească. Bună. 

- Bună, îi răspunse aceasta cu un zâmbet care denota 
curiozitate. 

- Ea e Leonie Holt, spuse Keir. Pauza fu scurtă, dar plină de 
înţeles. Va sta o vreme cu noi. 

- Adevărat? Pentru nimic în lume, Regan n-ar fi scos la iveală 
adevăratele ei sentimente din clipa aceea. Ce drăguţ. 

- Ştie toată povestea, continuă el inflexibil, aşa că nu trebuie 
să te prefaci. Se uită de la una la cealaltă, schiţând un zâmbet 
slab. Vreţi ceva de băut? 

- Eu aş bea o bere, spuse Leonie, dacă ai rece. Ultima oară 
când am venit la tine, aveai probleme cu frigiderul. 

- S-a stricat, recunoscu el. L-am schimbat. Regan? 

- Votcă, ceru ea într-adins. 

In timp ce el întră înăuntru, Leonie se duse lângă balustradă, 
sprijinindu-şi coatele şi privind spre piscină. In blugii negri mulaţi 
şi în cămaşa de mătase, arăta la fel de slabă ca o trestie, însă 
lipsa formelor o prindea bine. 

- Un loc pe cinste, nu-i aşa? observă ea. Desigur, ştii că l-a 
proiectat chiar Keir. 

- Nu, nu ştiam, recunoscu Regan. Dar nu e de mirare. Dacă ştii 
toată povestea, poţi să-ţi dai seama că relaţia nostră nu se 
extinde asupra detaliilor obişnuite. Se opri, strângând din dinţi. 

Vorbind de relaţii, te deranjează să-mi spui care e a ta? 

- Deloc. Tonul fetei părea netulburat. Sunt o prietenă. 

-O bună prietenă? 

- Aşa îmi place să cred. Leonie îşi întoarse capul. Una 
înţelegătoare, oricum. O relaţie poate exista la mai mult de un 
nivel, să ştii. 

Regan simţi asprimea ca şi cum ar fi fost lovită cu un fier în 
piept. Poate că pentru unii, aşa era, dar nu şi pentru ea. 

- Şi de ce te afli aici? întrebă şi văzu zâmbetul care atinse 
buzele mari. 

- Cred că va trebui să discuţi cu Keir despre asta. Am să mă 
asigur că vei avea oportunitatea să fii singură cu el îndeajuns de 
mult pentru asta. 

- Nu trebuie să fie o discuţie între patru ochi, spuse el din 
pragul uşii. Dacă următoarele două săptămâni vom locui 
împreună în armonie, vom vorbi deschis, aşa cum trebuie. 

- Nu sunt de acord cu tine, interveni amabil, dar ferm, Leonie. 
In plus, trebuie să-mi despachetez lucrurile. Se deplasă spre el, 
luându-şi paharul de pe tava pe care Keir o ţinea în mână, 
zâmbindu-i. lau ăsta cu mine. Incearcă să nu fii prea brutal. 

In ciuda ochelarilor de soare pe care-i mai purta încă, Regan 
nu se putu hotărî să înfrunte ochii cenușii în timp ce el îi aduse 
băutura acolo unde stătea. Pentru el adusese tot o bere; paharul 
devenise opac din cauza răcelii. Keir nu se aşeză, oprindu-se în 
locul unde mai devreme stătuse Leonie, cu spatele la balustradă. 
Faţa lui părea oarecum aspră. 

- După ce te-am lăsat aseară, am gândit puţin la rece, începu 
el, şi am ajuns la concluzia că dacă ne facem pe plac, nici unul 
dintre noi n-o să rezolve nimic. De aceea se află Leonie aici. Să ne 
împiedice să ne abatem de la drum, până când te pot duce acasă. 
O privea cu atenţie, anticipând replica pe care o văzu născându-i- 
se pe buze. Nu te deranja să încerci să negi. Aseară mă vroiai în 
patul tău, cu sau fără arsurile acelea. Ai fost al naibii de aproape 
să mă convingi. N-am de gând să mă prefac. Pur şi simplu, e 

vorba despre chimia dintre noi - întotdeauna a fost. Doar că de 
data asta nu mă joc cu focul, şi nici tu n-o vei face. 

- N-am cerut să stau aici, spuse Regan. A fost în totalitate 
ideea ta. 

- Ştiu. Instinctele primare au pus stăpânire pe mine. Dar de 
acum s-a terminat. Am să mă întorc cu tine să semnez hârtiile 
acelea şi atât. De acord? 

- Perfect. Mândria îi dădu controlul de care avea nevoie. Am 
să mă mut în seara asta înapoi la hotel şi poţi să-ţi păstrezi 
prietena doar pentru tine. în felul ăsta, toată lumea e fericită. 

- Rămâi aici. Tonul lui era aspru. Asta, dacă mai vrei să fac 
călătoria aceea. 

- Cu alte cuvinte, ai să te asiguri că-mi dau seama că nu sunt 
singura femeie pe care ai dorit-o vreodată. Nu se întâmplă prea 
des ca un bărbat să-şi ţină soţia şi amanta în aceeaşi casă! 

- Există o şansă destul de mare să sfârşesc dându-ţi o bătaie 
soră cu moartea, înainte să pleci de aici! spuse el după o lungă 
pauză. Leonie nu e amanta mea. 

- E inocenţa întruchipată, desigur. Autocontrolul îi scăpa 
încetul cu încetul, dar se agăța cu înverşunare de el. Nu te aştepta 
să stau liniştită şi să îndur, Keir. Nu sunt făcută pentru asta. 

- Venind din partea cuiva care preţuieşte mai mult un morman 
de cărămizi vechi decât propriul respect de sine, e aproape 
ciudat. Dacă te pui în astfel de situaţii, ai face bine să înveţi să 
înduri. Bău paharul de bere şi veni brusc lângă ea. Mă duc să mă 
schimb. leşim să luăm cina, apropo. 

- Nu merg cu voi. 

Nici măcar nu se opri din drumul spre uşă. 

- Asta depinde în totalitate de tine. 

Trecură câteva clipe înainte ca Regan să reuşească să se 
mişte. Simţea o durere uscată în gât, care nu cedă nici după ce 
înghiţi de mai multe ori. 

Ce spusese Keir fusese puţin mai mult decât ce-şi spusese singură 
în după-amiaza aceea, aşa că de ce o durea sufletul? Nu punea 

preţ pe buna lui părere despre ea, niciodată nu pusese. Nu făcuse 
decât să-i uşureze munca în privinţa păstrării conacului. Ar fi 
trebuit să se bucure, nu să-i pară rău. 

In adâncul sufletului, ştia că asta nu era decât o mică parte. 
Ceea ce o supăra cu adevărat era mult prea simplu ca să poată fi 
definit. Leonie Holt nu numai că era frumoasă, dar era şi o 
companie plăcută. Era ciudat că acceptase o astfel de situaţie. 
Spusese că era o prietenă, dar zâmbetul care însoţise acea 
declaraţie demonstrase o cunoaştere mai intimă. Ca să facă ceea 
ce făcea, trebuia să fie îndrăgostită de Keir. Nu exista o altă 
explicaţie. 

Dar Keir? Ce simţea el? In momentul în care se căsătorise cu 
ea, în mintea lui nu fusese nimic altceva şi cu siguranţă nu 
avusese nici un plan pentru viitor. Dacă avusese deja o legătură 
cu Leonie, o tratase cu superficialitate. Totuşi, ea fusese cea la 
care apelase pentru ajutor în cazul acesta. Pentru că realizase ce 
însemna cu adevărat pentru el? Pentru că ştiuse că era capabilă 
să-l ierte, în dragostea ei pentru el? Un bărbat putea fi foarte uşor 
atras de o asemenea femeie, nu numai fizic, cum era faţă de ea 
însăşi, ci şi emoţional. 

Regan puse punct speculațiilor. Incepeau s-o doară prea mult. 

Stătea în sufragerie, lângă votca neatinsă încă, în momentul 
când Keir apăru din nou, pe la şapte. Purta o pereche de pantaloni 
şi o jachetă de culoare deschisă, iar cămaşa îi era descheiată la 
gât. 

- Te-ai răzgândit? 

Regan scutură din cap, afişând un zâmbet cinic. 

- De ce să ne mai deranjăm să ne minţim? spuse ea. In afara 
unui anumit loc, nu suportăm nici măcar să stăm unul lângă altul. 
Du-te şi distrează-te. Voi fi aici când te întorci. Trebuie să fiu, nu-i 
aşa, dacă vreau să cooperezi. 

- Exact. Chipul lui deveni din nou dur. O să trebuiască să 
câştigi semnătura aceea! 

Deja o făcea, se gândi ea plictisită, urmărindu-l cum 

părăseşte camera. Şi plătea un preţ mai mare decât avea să ştie 
el vreodată. 

Leonie nu-şi făcu apariţia decât înainte de plecare. O clipă 
mai târziu, uşa de la intrare se închise şi Regan auzi motorul 
maşinii pornind. Tăcerea care se instală după ce plecară părea să- 
şi aibă ecoul în sufletul ei. 

Dacă avea să facă o alegere, acum era momentul potrivit, 
conştientiză ea. Nu trebuia decât să-şi strângă lucrurile şi să 
cheme un taxi care s-o ducă în oraş. Mâine, pe vremea aceasta, 
putea fi în avion, zburând spre casă. Dar, dar spre ce? veni 
răspunsul imediat. Dacă pleca acum, Keir câştiga. Nu putea să 
renunţe atât de uşor. Venise aici să salveze Cottamul şi avea să-şi 
ducă sarcina la îndeplinire, indiferent de preţul pe care trebuia să- 
| plătească. Era tot ce avea. 

Orele treceau greu. Când telefonul sună puţin după ora nouă, 
era ocupată să-şi pregătească o gustare pe care n-o vroia, doar ca 
să-şi facă de lucru. Receptorul fu în mâna ei înainte să aibă timp 
să se gândească prea mult, dar odată ridicat, trebui să răspundă. 
Tentativa ei de „alo“ aduse o scurtă pauză, ca şi cum cel de la 
celălalt capăt al firului, indiferent cine era, fusese luat prin 
surprindere, apoi o voce vag familiară îi întoarse salutul cu o 
inflexiune total diferită. 

-Aveam de gând să-l întreb pe Keir unde stai, continuă 
barbatul pe care acum îl recunoscuse ca fiind jurnalistul din după- 
amiaza trecută. Râse încurcat. Se pare că mi-a luat-o înainte. îmi 
pare rău că deranjez, dar pot să vorbesc cu el? Sunt câteva lucruri 
pe care vroiam să le ştiu. 

- îmi pare rău, Don, răspunse ea monoton. A ieşit să ia cina cu 
cealaltă musafiră. Pot să-i transmit vreun measj? 

- Cealaltă musafiră? Părea uşor nedumerit. Vrei să spui că 
staţi amândouă cu el? 

- Exact. Numele ei e Leonie Holt. Poate că o ştii. 

- Nu, nu cred. oh, stai o clipă! Vine de la Melbourne? 

- Nu sunt sigură. N-am cunoscut-o decât în seara asta. N-am 

avut prea mult timp să stăm de vorbă înainte să plece. 

-Tu n-ai fost invitată? 

- Oh, ba da. Doar că n-am avut chef să merg. Ezită înainte să 
continue, încercând să pară indiferentă. Atunci, o cunoşti. 

- Am auzit de ea, o corectă el. Dacă e aceeaşi. E actriţă de 
teatru. Keir merge din când în când să vadă spectacolele lor. 
Pauza lăsă loc speculațiilor. Eşti acolo pe post de doamna ei de 
companie sau cum? 

-In ziua de azi, ar fi cam greu. Işi auzi râsul fals, sperând că 
telefonul îl putea deghiza. 

-Oh, nu ştiu. Acolo, la Melbourne, au idei destul de ciudate. E 
un loc unde înşelăciunea e la ea acasă. Oricum, nu poate să se 
aştepte să vă păstreze pe amândouă doar pentru el. Ce zici dacă 
ieşim toţi patru mâine seară? 

- Nu sunt sigură care e programul, răspunse Regan fără 
ocolişuri. 

-E în regulă. Am să-l sun pe Keir dimineaţă, la birou, şi am să 
aranjez ceva. De-abia aştept. La revedere. 

Ea lăsă încet receptorul în furcă, nu prea sigură că se 
descurcase bine. Totuşi, ce altceva i-ar fi putut spune, cu excepţia 
adevărului? Ce altceva s-ar fi aşteptat să spună? Dacă Don îşi 
respecta promisiunea şi-i telefona lui Keir, trebuia să înfrunte el 
situaţia cum putea mai bine. Cu siguranţă, n-avea de gând să-şi 
facă probleme în privinţa asta. Avea şi aşa destule pe cap. 

Stătea deja de aproape o oră în pat, când auzi maşina, în jurul 
orei unsprezece; nu dormea, stătea doar şi aştepta. Fură foarte 
tăcuţi când intrară în casă, vocile erau reduse la un murmur. 
Regan şi-i imagină treversând sufrageria, uşuraţi să descopere că 
se retrăsese în camera ei, oferta lui Keir de a bea un ultim pahar 
şi acceptul zâmbitor al lui Leonie. El avea să ducă ambele pahare 
spre locul în care stătea ea şi să se aşeze lângă ea, fie pe braţul 
fotoliului, fie pe canapea. Poate că avea să permită să ia câteva 
înghiţituri simbolice din băuturi, înainte să se întindă să-i ia 
paharul şi să-l pună împreună cu al lui undeva. Apoi avea s-o ia în 

braţe şi s-o sărute, mai întâi lent, cu buzele uşoare şi 
mângâietoare, ca apoi să-i ceară mai mult până când ea nu-şi mai 
putea reţine nici un element al răspunsului. Mâinile lui aveau să 
alunece tandru, nu nemilos, aşa cum fuseseră adesea cu Regan, 
alergând subtil peste trupul subţire. Leonie avea să se topească în 
braţele lui, înălţată pe o culme unde nu mai conta nimic altceva 
decât ca el să continue. 

Pe coridor se auziră din nou vocile lor, atât de încet încât abia 
dacă puteau fi distinse, apoi o uşă se închise - una singură, 
remarcă Regan. Se întoarse tremurând pe cealaltă parte şi-şi 
trase aşternutul peste cap. 

Când se trezi, ploua, dar deşi aversele fuseseră abundente, 
nu durară mult. Soarele ieşise din nou şi pământul ardea deja, 
până când termină de îmbrăcat. 

Leonie era la bucătărie; lângă cotul ei era o ceaşcă de cafea 
aproape goală. Purta pantaloni scurţi şi o bustieră care-i scotea în 
evidenţă sânii mici, dar frumos conturaţi. Ochelarii de soare erau 
ridicaţi pe creştetul capului, dându-i părul pe spate într-un fel care 
avantaja o fizionomie perfectă. 

- Bună, spuse ea nepăsătoare, ridicându-şi privirea din revista 
pe care o răsfoia. Trebuie că mai suferi încă din cauza insolaţiei. 

Regan i-ar fi putut spune că toaleta ei stridentă atât de 
devreme nu făcea decât să scoată şi mai mult în evidenţă faptul 
că nu dormise până la orele mici ale dimineţii, dar se abţinu. S-ar 
fi trădat prea mult. 

- N-a trebuit să-mi cultiv niciodată obiceiul de a mă trezi atât 
de devreme, spuse ea vesel. Nu ţi-a spus Keir? Sunt una dintre 
bogătaşele leneşe. 

- Mi-a spus că eşti acţionară la un butic de succes şi că lucrezi 
acolo, spuse direct fata cu ochi albaştri. Asta nu sună a persoană 
leneşă. 

- Dumnezeule, chiar te-a introdus în peisajul complet, nu-i 
aşa? Regan se întoarse dinspre frigider cu paharul cu suc de 
portocale pe care tocmai şi-l turnase şi se sprijini de bufetul din 

apropiere ca s-o privească pe cealaltă fată cu ceea ce spera să fie 
indiferența potrivită. Presupun că a considerat că ai dreptul să ştii 
cu ce fel de persoană s-a căsătorit. Trebuie să fi fost un adevărat 

Şoc. 

- A fost, dar acum înţeleg cum s-a întâmplat. 

- Ce uşor te acomodezi! 

- Nu-i aşa? Leonie refuză să se lase păcălită. Nu e chiar atât 
de greu, dacă te gândeşti la persoană. 

- Dacă îl iubeşti atât de mult, înghiţi în sec Regan, de ce nu 
te-ai căsătorit tu cu el? Sau nu te-a cerut niciodată de soţie? 

Zâmbetul care încolţi pe chipul celeilalte păru să iasă ciudat 
din context. 

- l-am spus odată că ar trebui să-şi culce la pământ stafiile. Nu 
că m-aş fi aşteptat s-o ia atât de literalmente! 

Regan nu putea controla valul de căldură care-i alerga pe sub 
piele. 

-Ţi-a plăcut să auzi toate detaliile? 

-Dacă te referi la ceea ce cred eu, veni replica liniştită, atunci, 
află că n-am auzit nimic. Nu-l cunoşti prea bine, nu? Dacă l-ai fi 
cunoscut, ar fi fost ultima persoană pe care ai fi abordat-o cu o 
astfel de propunere. Ar fi trebuit să fie oricum ultimul, date fiind 
circumstanţele, dar probabil că ai fost prea arogantă să priveşti 
lucrurile din perspectiva asta. 

Avea dreptate, conştientiză Regan. Aroganţă era cuvântul 
potrivit. Işi controlă atent expresia feţei. Singura ei apărare era 
să-şi păstreze imaginea. 

- Oricum, e un fapt consumat. Având în vedere că în final obţin 
ceea ce vreau de la el, pentru mine nu contează nici cât o ceapă 
degerată. Poţi să-i spui asta. 

-Orice vrei să ştie, spune-i singură, răspunse fără ranchiună 
Leonie. Nu vreau să fiu pusă la mijloc. 

- Bine, am să-i spun. Care e planul? Fiecare îşi vede de treaba 
ei? 

- Numai dacă vrei în mod special. M-am gândit că mai târziu 

am putea merge în oraş, poate să luăm şi prânzul înainte să ne 
întoarcem. Keir a spus că ar trebui să te fereşti câteva zile de 
soare, dacă nu vrei să dai de bucluc. 

- Drăguţ din partea lui că se preocupă! 

Leonie oftă. 

- Uite, ne confruntăm cu o situaţie dificilă, şi tu n-o uşurezi cu 
nimic. Nu putem cădea pur şi simplu de acord să-l vedem într-o 
altă lumină şi să lăsăm lucrurile aşa? 

-De ce aş uşura-o? Nu există nici un motiv fondat pentru care 
să fiu aici. Nu vrea decât să mă umilescă! 

-Poate că meriţi. Zâmbetul apăru din senin, îndulcind uşor 
veninul cuvintelor. Doar puţin. 

O merita, punct, fu nevoită să conştientizeze Regan, dar să 
recunoască era altceva. Ridică din umeri, sugerând că toată 
tărăşenia o făcea să-şi piardă răbdarea. 

- Nu merită să discutăm. N-o să reuşească. Bine, hai să 
mergem în oraş. Mi-ar plăcea să fac câteva cumpărături cât timp 
sunt aici. 

- Double Bay ar trebui să răspundă cerinţelor tale - Sydney e 
un mic Paris! Puțin cam scump, dar primeşti ceea ce plăteşti. 
Dacă plecăm pe la zece şi jumătate, avem câteva ore înainte de 
prânz. Am să telefonez să rezerv o masă la Summit, dacă pot. Ai 
fost la Tower? 

- N-am fost nicăieri încă, recunoscu Regan. N-am avut timp. 
Incercă să adune puţin entuziasm. Odată ce părăsea Australia, era 
foarte puţin probabil să se mai întoarcă vreodată, aşa că era bine 
să profite. Voi fi gata, spuse ea şi-şi bău sucul. Mă duc să fac 
puţină pâine prăjită. Vrei şi tu? 

- Am mâncat deja, clătină din cap Leonie. Doar atât mănânci? 

- Cam atât mănânc de obicei, plus cafeaua, desigur. 

- Nu e cine ştie ce combinaţie. Ce zici de o friptură şi ouă 
prăjite? 

-La micul dejun? 

- De ce nu? Ochii albaştri ai lui Leonie păreau amuzaţi. Nu te 

sfii! Ar mai fi o alternativă: în frigider e nişte şuncă. Keir a servit 
câteva felii înainte să plece. 

Regan aşeză pâine în prăjitor fără să se uite în jur. 

-l-ai gătit-o tu? 

-Da. Merită să fie răsfăţat din când în când. Tu găteşti? 

-La ocazii, când am dispoziţia necesară, dădu din umeri 
Regan. Nu e modul meu preferat de a-mi petrece timpul liber. 

- Dar care e? 

- Să mă simt bine. Ce altceva? 

- Nu cred că eşti atât de simplă pe cât vrei să pari. Nimeni n- 
ar putea fi. De ce joci teatru? 

-Tu eşti cea care-şi petrece timpul pe scenă, râse Regan. 

Intre ele se lăsă o scurtă tăcere, înainte ca Leonie să 
vorbească. 

- Cine ţi-a spus asta? 

-Un prieten de-al lui Keir - Don-nu-ştiu-cum. N-am aflat 
numele lui de familie. A telefonat aseară, când eraţi plecaţi. 

- Oh? Tonul ciudat era încă acolo. Nu ştiam că vreunul din 
prietenii lui Keir mă cunoaşte. 

-Nu te cunoaşte. A spus că l-a auzit pe Keir menţionând 
numele tău. Regan făcu o pauză. Totuşi, ai mai fost aici, nu-i aşa? 

- Doar o singură dată, spuse sec. N-am apucat să întâlnesc pe 
nimeni. Tonul lui Leonie se învioră intenţionat. Poate că de data 
asta, Keir o să ia măsuri. 

-Asta s-ar putea să creeze unele dificultăţi, considerând 
aranjamentul? 

- Nu văd de ce. în ceea ce-i priveşte pe ceilalţi, suntem doar 
musafirele lui. Probabil, vor crede că şi-a ameţit partenerele. 

Regan se îndoia. Nimeni care-l cunoştea pe Keir nu l-ar fi 
considerat capabil de o asemenea greşeală. Şi oare conta în vreun 
fel ce credeau ceilalţi? N-aveau decât să speculeze. în câteva 
săptămâni, avea să plece de aici. 

Pentru prima oară, se trezi gândindu-se la acea lungă 
călătorie spre casă, alături de Keir şi simţi că i se usucă gâtul. 


MAI BINE MAI TÂRZIU 123 


Dacă ar fi realizat la timp prin ce avea să treacă astfel încât să-l 
convingă să se întoarcă împreună, n-ar mai fi venit. Aşa, avea să 
fie părăsită de către bărbatul cu care se căsătorise nu o dată, ci 
de două ori. 

Vocea i se auzi mai neîndurătoare decât intenţionase. 

- Realizezi că vor trebui să treacă cel puţin doi ani înainte să 
fie liber pentru a se căsători cu tine? Eşti dispusă să-l aştepţi atât 
de mult? 

Leonie întârzie cu răspunsul, chipul ei reflectând o anumită 
incertitudine. 

- Sentimentele mele pentru Keir nu implică nici o obligaţie, 
spuse ea în cele din urmă. Dacă are nevoie de mine, îi stau la 
dispoziţie. Asta e tot. îşi împinse scaunul înapoi şi se ridică într-o 
mişcare fluidă. Mă duc să mă schimb. Eşti sigură că ai destul timp 
până la zece treizeci? 

- Da. Regan muşcă din felia de pâine prăjită pe care n-avea 
nici un chef s-o mănânce, înghiţi sec şi adăugă: nu-mi trebuie 
decât câteva minute să mă schimb. Du-te. 

Rămasă în sfârşit singură, se gândi la ce-i spusese Leonie. 
Toate probabilitățile indicau că australianca avea să se mute 
acolo permanent, de îndată ce ea avea să plece. La timpul 
potrivit, puteau să se căsătorească sau nu. Nu părea să aibă o 
importanţă majoră pentru Leonie. Pentru că iubirea ei era 
îndeajuns. 

Leonie se doveni un ghid excelent când venea vorba de 
cumpărături, ducând-o de la buticurile din Double Bay până la 
supermarketurile ca Myers and Grace Brothers, unde erau expuse 
toate bunătăţile din lume. Regan cumpără unul sau două obiecte 
mai mici, plus o pereche foarte scumpă de sandale cu cureluşe 
care-i plăcuse foarte mult, deşi nu prea se potriveau cu nimic din 
ce conţinea garderoba ei. Orice articol cumpărat de aici nu servea 
decât ca amintire, de fiecare dată când era purtat, şi asta era 
ceva ce n-avea să-i trebuiască. 

Panorama din restaurantul din turnul rotitor era magnifică: 

portul ocupat cu tot soiul de ambarcaţiuni, de la şalupe până la 
bacuri, întinderea verde a Grădinii Botanice la cotitura Farm Cove, 
marea deschisă în spatele Heads pentru mii de kilometri 
neîntrerupţi. Văzut de la înălţime, Sydney avea canioane de străzi, 
traficul se desfăşura ca şi cum ar fi fost controlat dintr-o sursă 
centrală, asemenea unui gigantic oraş de jucărie. 

- Data viitoare când venim, am putea face o plimbare cu 
vaporul prin port, sugeră Leonie când se dezlipiră de fereastra de 
lângă masă. Cei din Sydney spun întotdeauna că dacă n-ai văzut 
oraşul de pe apă, n-ai văzut nimic. 

- Avem destul timp. De ce nu acum? 

- Trebuie să mergem şi să ne întâlnim cu Keir la birou. Să 
luăm cheile de la maşină. 

- Maşină? 

- S-a gândit că avem nevoie de transport, blocate acolo, pe 
coasta nordică. l-am spus că trecem s-o luăm cât timp suntem în 
oraş. Nu sunt decât câteva blocuri până acolo. Zâmbi uşor. Şi vreo 
şaptesprezece etaje! Trebuie să-l convingem să ne ducă odată la 
fabrică. Tocmai s-a extins din nou. In felul în care merg lucrurile, 
în curând o să aibă nevoie de noi premise. Toată lumea e 
interesată să păstreze o temperatură agreabilă, mai ales dacă o 
poate face la preţ mic. In Europa, vânzările au depăşit deja 
aşteptările. 

- Pari să ştii foarte multe despre asta, şopti Regan. 

- Doar atât cât îmi spune Keir din când în când. In privinţa 
asta, se înscrie perfect în tiparul australianului: când nu e la 
muncă, uită de tot de ea. Noi preţuim timpul liber mai mult decât 
orice. Leonie o luă înainte când liftul se opri. Inapoi pe pământ! 
Hai. 

Regan o urmă confuză, curioasă să vadă locul de afaceri al lui 
Keir şi în acelaşi timp nefiind prea doritoare să-l înfrunte înainte să 
fie absolut nevoită. Noaptea trecută dormise cu Leonie, ştiind că 
ea nu era decât la câteva uşi depărtare. Dacă o făcuse 
intenţionat, să-i arate cât de puţin însemnaseră pentru el 

experienţele lor, atunci reuşise. Regan, însă, se îndoia de 
abilitatea ei de a-l privi în ochi şi de a se preface că nici pentru ea 
nu contaseră. 

Blocată între clădirile din jur, căldura de afară era o forţă 
tangibilă; cerul senin de deasupra nu era decât o oglindă pentru 
soarele neîndurător. Regan fu recunoscătoare să ajungă la 
destinaţie, urmând-o pe Leonie într-un alt lift obscur şi răcoros. 

Biroul lui Keir se dovedi a fi la etajul şaisprezece, nu la al 
şaptesprezecelea. Secretara lui era o femeie în jur de treizeci de 
ani, veselă şi eficientă; era evident că le aştepta. 

- Are o întâlnire la trei, le sfătui ea. Asta înseamnă că aveţi 
douăzeci de minute, nu mai mult. 

- Vom ieşi în zece, promise Leonie. Putem intra acum? 

- Ar fi bine să-l anunţ că sunteţi aici, spuse cealaltă femeie. A 
fost plecat cea mai mare parte a zilei, dintr-un motiv oarecare. Nu 
e el azi. Apăsă butonul interfonului şi vorbi tare. Vizitatoarele tale 
sunt aici. Să le trimit înăuntru? 

- Da. Cuvântul sună retezat. Şi unde e scrisoarea pe care ți- 
am cerut-o? 

- O caut încă. Trebuie să fi fost prost îndosariată. Ridică din 
sprâncene într-un apel comic către cele două fete din faţa biroului 
ei, în timp ce eliberă butonul. înţelegeţi ce am vrut să zic? Intraţi. 
şi mult noroc! 

Keir stătea la fereastra mare, privind oraşul. Biroul lui era 
aşezat în unghi drept faţă de fereastră, scaunul rotativ împins în 
spate, ca şi cum abia se ridicase în picioare. Azi, purta cravată, 
observă Regan când se întoarse spre ele, dar nodul era slăbit şi 
nasturii de sus descheiaţi. Zâmbetul pe care-l afişă era superficial. 

- N-am mult timp, spuse el, aşa că hai să fim concişi. Maşina e 
un Packard albastru, parcat alături de a mea. Portarul o să vă 
arate unde. Se duse înapoi la birou şi luă un inel cu chei pe care i-l 
încredinţă lui Leonie, fiindcă era mai aproape. Are plinul făcut şi e 
asigurată s-o puteţi conduce amândouă. 

- Dacă suntem împreună, veni remarca usturătoare a lui 

Regan, hotărâtă să joace până la capăt rolul în care se distribuise 
singură. Nu trebuia să te deranjezi. Dacă aş vrea să conduc, mi-aş 
lua singură una. 

- Incă mai poţi să faci asta, răspunse el în aceeaşi dispoziţie 
tensionată. Nu te opreşte nimeni. 

Regan se sili să întâlnească remarca lui aspră fără să se 
clintească. 

-Ar fi mult mai simplu pentru toată lumea dacă m-aş muta 
înapoi în oraş, nu? 

-Ţi-am spus deja că posibilitatea asta nu intră în calcul. 

- Vrei să spui că încă nu m-ai umilit îndeajuns? Zâmbetul ei se 
sincroniză cu mişcarea umerilor. Nu trebuie să-ţi răpesc plăcerea 
asta, nu? 

Leonie se mişcă repede. 

- Cred că ar fi bine să plecăm, înainte ca cineva să spună ceva 
ce o să regrete. 

-Bună idee. Keir era stăpân pe el, dar ochii lui spuneau că nu 
dorea să continue discuţia. Apropo, diseară mergem toţi să luăm 
cina. şi vreau să spun toţi. Suntem invitaţi de Don Crossman. A 
sugerat să cinăm la localul acela nou din Palm Beach, aşa că o să 
vină să ne ia de acasă. Nu are rost să mergem cu două maşini. Se 
uita încă la Regan, sesizând cu un zâmbet răspunsul ei. Desigur, 
nu e nici o surpriză pentru tine. Mi-a spus că a vorbit cu tine 
aseară. Adu-ţi aminte că în primul rând e jurnalist. Dacă poate 
pune mâna pe o poveste, n-o să se sfiască prea mult s-o 
folosească. 

- Probabil crede că ai de gând să-ţi deschizi un harem, spuse 
ea. Am să fac tot posibilul să-l deziluzionez. Romantismul fierbinte 
şi aerul condiţionat nu se prea potrivesc, nu? 

- Plecăm, interveni Leonie grăbită. Ne vedem mai târziu, Keir. 

Regan o acompanie fără să protesteze, conştientă că întindea 
coarda. 

Faptul că-l scotea din sărite pe Keir nu făcea nimănui nici un bine, 
totuşi, nu reuşea să se abţină. Vroia să-l rănească, aşa cum o 


MAI BINE MAI TÂRZIU 127 


rănise şi el - aşa cum o făcea în continuare. Cuvintele erau singura 
ei armă. 

La coborâre, fură singure în lift. Leonie fu prima care deschise 
discuţia: 

- într-una din zilele astea, ai să ajungi prea departe, spuse ea 
fără ocolişuri. Nu l-am văzut niciodată pe Keir să-şi piardă 
cumpătul, dar nu-mi imaginez că e imposibil. De acord, e la fel de 
vinovat, pentru că a accepat oferta ta, la fel cum şi tu eşti, pentru 
că i-ai făcut-o. Dar, cel puţin, e dispus să-şi repare greşeala, 
venind cu tine înapoi în Anglia. 

Regan studia reflecţiile lor gemene în oglinda din perete: 
aceeaşi înălţime, aceeaşi nuanţă de ten, aproape aceeaşi osatură 
a feţei, doar părul era fundamental diferit. 

- Cu un preţ, spuse ea. 

- Aşadar, e om. Nu că aş fi neapărat de părere că are dreptate. 

- Doar că dacă aşa vrea el, eşti dispusă să-l sprijini. 

- Mai mult sau mai puţin. E ce. Ajunseră la parter; Leonie nu 
mai continuă, muşcându-şi buza. Să mergem să găsim maşina 
aceea. 

Erau în ea, îndreptându-se spre pod, când Leonie reluă, pe un 
ton mai dur: 

- Ar trebui, totuşi, să ştii un lucru. Keir şi cu mine n-am făcut 
dragoste. Asta face ca lucrurile să fie mai simple? 

Ar fi putut, dacă Regan n-ar fi ştiut mai bine. Ştia ce încerca 
Leonie să afle şi n-avea nici o intenţie să se trădeze. 

- Sincer, nu-mi pasă câtuşi de puţin. Keir nu-mi aparţine. Nu 
vreau decât să plec din casa aia! 

- Ei bine, mă îndoiesc că o vei face. Cel puţin, dacă vrei ca el 
să facă ce-i ceri. Aşa cum ai spus, a fixat un preţ. După părerea 
mea, e destul de mic, luând în considerare că în joc nu e decât 
mândria ta. 

- Nu te înţeleg, mărturisi Regan după câteva clipe. Ştii de ce 
te-a introdus în peisaj? 

Zâmbetul ei fu în totală neconcordanţă cu răspunsul: 

-Pentru că îi este foarte greu să-ţi reziste chiar şi acum? Da, 
mi-a spus asta. Ar trebui să te consideri norocoasă că n-a inclus în 
preţ şi satisfacerea nevoilor lui. Nu că mi-aş imagina că ar fi fost o 
pedeapsă atât de îngrozitoare. 

Leonie părea foarte convingătoare. Era oare posibil să spună 
adevărul? Regan se gândi la seara trecută, încercând să se 
convingă singură. Auzise o singură uşă închizându-se, adevărat, 
dar cine spunea că nu mai fusese alta, după ce-şi îngropase capul 
sub pernă? Pe de altă parte, ce diferenţă palpabilă era pe o 
perioadă mai lungă? Leonie stătea în casă la invitaţia lui Keir. 
Dacă dormeau sau nu împreună era pur incident. 

- Dacă vrei să vorbim, putem schimba subiectul? spuse ea 
tăios. M-am săturat de ăsta. Lucrezi la un teatru, nu? O dată la 
două săptămâni, sau săptămânal? 

- Săptămânal. Teatrul s-a închis pentru o lună şi jumătate, 
adăugă Leonie, anticipând următoarea întrebare. Se fac 
restaurări. Când deschidem din nou, vom începe o nouă stagiune, 
deşi în faţă vom avea cu un rând mai puţin. 

-Nu pare o politică prea inspirată. 

- N-ar fi, dacă am juca în mod obişnuit cu sala plină. Aşa, vor fi 
mai puţine locuri libere şi sperăm că vom avea un standard mai 
ridicat al producţiilor. Vocea ei era animată. E o competiţie acerbă 
între teatre, aşa că are foarte mare importanţă cine scoate cel 
mai captivant afiş. lţi place să mergi la teatru? 

- Foarte mult, recunoscu Regan. La Cottam nu avem unul 
profesionist, dar avem un excelent grup de amatori. 

- Presupun că te duci la Londra ca să vezi teatru adevărat. 

- Nu atât de des pe cât obişnuiam. Totuşi, în noiembrie am 
văzut toate piesele de pe Broadway care meritau să fie văzute. 

- Adevărat? râse Leonie. Acum, chiar că te invidiez! Spune-mi 
despre New York. Intotdeauna mi-am dorit să vizitez Statele Unite. 
Erau încă pasionate de conversaţie, când ajunseră acasă. 
Doar atunci când Leonie opri în capul drumului, Regan îşi aminti 
fără tragere de inimă de întreaga situaţie, conştientă de confuzia 

din mintea ei. Având în vedere că cealaltă era atât de preocupată 
de teatru, unde mai încăpea Keir în viaţa ei? 

-Dacă ar trebui să renunţi la teatru, ai face-o? 

Răspunsul întârzie să vină. Leonie privea drept înainte, cu 
mâinile încă pe volan, cu faţa lipsită de orice expresie grăitoare. 

- Dacă ar trebui să aleg, răspunse ea în sfârşit, da, aş 
renunţa. Deschise portiera înainte ca Regan să mai spună ceva. 
Mă duc să fac o baie. Vii? 

Regan o urmă mai încet, simțindu-se deprimată. îşi dorea să 
poată comprima zilele acelea de aşteptare. Vroia din tot sufletul 
să se întoarcă acasă. 

Era în camera ei, odihnindu-se de ochii lumii, când auzi 
maşina lui Keir, pe la şase. Leonie îl întâmpină în hol; vocea ei 
abia se auzea prin uşa întredeschisă a dormitorului. 

- Regan doarme, spuse ea şi făcu o pauză înainte să adauge: 
chiar crezi că seara asta e o idee bună? 

îi fu imposibil să audă răspunsul lui din cauza tonului slab şi 
acusticii defectuoase, dar inflexiunea fu tăioasă. 

- Nu cred că Regan ar face asta, replică Leonie. Trebuie să fie 
la fel de reticentă ca şi tine la ideea de a face totul public. Vino să 
bem o bere pe punte. Avem destul timp. 

Regan rămase în pat privind în tavan, în timp ce paşii lor se 
estompară. Aşadar, Keir credea că ea îl pusese pe Don să-i invite 
în seara asta. Cel puţin, aşa sunase. Nu era sigură ce motiv 
credea că ar avea el, dar era unul pe care i-l putea oferi cu 
uşurinţă. 


Capitolul 9 


Regan alese un costum cu pantaloni din satin, de culoarea 
untului, lăsând taiorul descheiat ca să descopere corsetul şi 
încălţă o pereche foarte rafinată de sandale. Pielea îi devenise 
deja maronie, observă ea mulţumită; zona care ameninţa să se 
cojească se redusese considerabil, fiind ascunsă de taior. Ochii 
cenuşii care o priveau din spate în oglindă nu trădau nici unul din 
gândurile de dincolo de ei. Arăta senină şi încrezătoare în ea, 
complet neafectată de curentele emoţionale în mijlocul cărora se 
afla. Nu trebuia decât să-şi menţină acea atitudine. 

Aşteptă intenţionat sosirea lui Don ca să li se alăture în 
sufragerie. Ambii bărbaţi erau îmbrăcaţi comod, în pantaloni, 
jachete şi cămăşi descheiate la gât, dar Leonie optase, ca şi ea, 
pentru un stil intermediar - o rochie de culoarea caisei într-o 
croială italienească ireproşabilă, care-i punea în valoare silueta 
zveltă. 

- Nu mă miră că ai încercat să le păstrezi doar pentru tine, 
amice, comentă sec Don. Şi eu aş fi făcut la fel. 

Seninătatea cu care Keir dădu din umeri contrazicea 
severitatea din ochii cenuşii. 

- Un bărbat nu poate decât să încerce. Vrei ceva de băut 
înainte să mergem, Regan? 

Ea scutură din cap, văzând că ceilalţi aproape le terminaseră 
pe ale lor. 

- Am să aştept până ajungem acolo, mulţumesc. E departe? 

-In jur de treizeci de kilometri, îi spuse Don. O să se întunece 
înainte să ajungem, dar mi s-a spus că nu putem trece fără să-l 
observăm. Sper doar să fie atât de bun pe cât am auzit. 

-Dacă nu e, spuse Regan râzând, va trebui să facem asta din 
nou, ca să te poţi revanşa. Gândeşte-te aşa! 

- Mă gândesc. Don îi zâmbi şi el, aparent inconştient de 
prezenţa celorlalţi în cameră. Dar să nu te aştepţi la standardele 
de la Savoy. 

- Ai fost în Anglia? întrebă ea. 

- De câteva ori. Nu că aş fi stat la Savoy. Holiday Inn a fost 
mai pe măsura buzunarului meu. Işi întoarse privirea spre cei doi 
care asculatu schimbul lor de replici. Ar fi bine să pornim, altfel, s- 
ar putea să nu ne mai reţină masa. Marţea, vine un grup de 
dansatori. 

Aranjamentul în maşină părea stabilit din oficiu: ambele fete 
fură trimise pe locurile din spate. Nu era nici alegerea ei, părea să 
spună privirea tolerantă şi resemnată a lui Leonie, dar ce puteau 
face? Nu vorbiră prea mult între ele în timpul călătoriei, nici cei 
doi bărbaţi nu fură prea vorbăreţi. O dată sau de două ori, Regan 
surprinse privirea lui Don în oglinda din faţă şi ştiu că urma să-i 
adreseze câteva întrebări pertinente, de îndată ce rămâneau 
singuri. Avea să fie interesant să afle ce avea să-i spună când 
venea timpul, pentru că acum, Regan nu avea nici o idee. Nici nu-i 
păsa prea mult. 

Silvers se dovedi o uriaşă casă veche, renovată, aflată în 
partea de sud a Palm Beach. Regan găsi restaurantul de la parter 
foarte aglomerat şi zgomotos, dar mâncarea era bună, vinurile 
excelente, aşa că putu să răspundă cu onestitate când Don îi ceru 
părerea despre local. 

- Azi, la prânz, am testat prima dată vinul australian, mărturisi 
ea. Sper că n-o să înţelegi greşit, dacă-ţi voi spune că nu mă 
aşteptam să fie atât de savuros. 

- Nu eşti singura, răspunse el, dar zvonurile circulă. Făcu un 
semn din cap către micul ring de dans. Ai chef să dansezi până-ţi 
dai suflarea? 

Regan evită să privească în direcţia lui Keir. 

- Am să risc. 

Din necesitate, o trase mai aproape odată ce ajunseră pe 
ring, mâinile strecurându-i-se pe spatele ei. 

- Nu sunt sigur că ideea asta o să funcţioneze, comentă el 
aproape de urechea ei. Nu avem destul loc. Ar face mai bine să 
mai pună câteva mese şi să se rezume la muzică. 

-încă mai pot face asta, spuse vesel Regan, ştiind că amândoi 
vorbeau fleacuri, de dragul conversaţiei. judecând după numărul 

de oameni de aici, cu siguranţă le-ar ocupa. 

- Presupunând, desigur, că ar mai vrea să vină aici, dacă nu s- 
ar mai dansa. Zâmbea în timp ce vorbea, Regan o simţea în vocea 
lui. Următoarele cuvinte îi confirmară bănuiala. Gata cu detaliile 
irelevante. Cred că avem două lucruri de lămurit. 

-în legătură cu ce? 

- Cu motivul pentru care tu şi Leonie staţi amândouă la el 
acasă. Don nu aşteptă nici un comentariu din partea ei. L-ai luat 
prin surprindere când ai apărut din senin şi a avut nevoie deo 
petrecere în trei ca lucrurile să nu se complice prea mult. Sunt 
îndeajuns de aproape? 

Regan vru dintr-o dată să râdă. Atât de aproape şi în acelaşi 
timp atât de departe! 

- Ai spus două lucruri, îi aminti ea, eschivându-se intenţionat. 

- Poate că a fost puţin cam prematur. Cred că ai venit în 
Australia special ca să-l vezi pe Keir, dar nu sunt prea sigur de ce. 

-O inimă frântă? sugeră ea cu ironie şi cu un zâmbet larg. 

- Nu tu! Nu eşti genul. Era mai mult o cerere pe care nu-ţi 
făcea plăcere s-o faci, cel puţin asta e impresia pe care mi-ai 
lăsat-o duminică. 

Era şocată de precipitarea lui, dar nu avea să i-o arate. 

- Nota maximă pentru spiritul de observaţie. 

Don aşteptă câteva clipe, apoi îi şopti: 

-Asta e tot ce o să-mi spui? 

- Nu ţi-am spus nimic. N-ai făcut decât să-ţi dai cu presupusul. 

- Dar n-ai negat. 

- Nu văd necesitatea. 

Don oftă amuzat, în semn de resemnare. 

- Asta nu e o curiozitate profesională. Nu mă ocup de bârfele 
mondene. în momentul ăsta, nici măcar nu sunt angajat 
permanent. îmi iau o pauză de şase luni, în care vreau să-mi 
încerc talentul de scriitor. cartea pe care toată lumea se 
presupune că o are în sufletul ei. 

- Şi eşti în criză de material? Regan vru să-şi înghită imediat 
cuvintele. Ridică spăşită mâna şi o aşeză pe obrazul lui. Imi pare 

rău, nu era cazul. 

- Nu chiar, recunoscu el. Am intuit o poveste din clipa în care 
v-am văzut pe tine şi Keir împreună. Sunteţi departe de a fi 
prieteni şi totuşi e ceva în modul în care vă priviţi. Se opri scurt. 
Doar n-ai probleme, nu? 

- Nu e genul de problemă la care te gândeşti, râse ea 
sacadat. Incetează cu interogatoriul, Don. 

-Vreau să te ajut, asta-i tot. 

- De ce? întrebă ea fără menajamente. De-abia dacă mă 
cunoşti. 

- Şi ce naiba?! O ţinu departe de el ca s-o privească furios. Nu 
poţi lua nimic la valoarea aparentă? 

-Se pare că nu. Il studie o clipă, conştientă că trăsăturile lui 
frumoase şi bronzate nu aveau nici un efect asupra inimii ei. 
Zâmbi cu amărăciune. Nu sunt un copil, Don, pot să-mi rezolv 
singură problemele. Oricum, îţi mulţumesc. 

- Bine, uită. Părea să se fi întristat. Cât stai? 

- O săptămână sau cam aşa ceva. 

-Până când se întoarce Keir de la Brisbane? 

Regan hotărî că era o pierdere de timp să tergiverseze în 
continuare lucrurile. Don avea să afle oricum curând. 

- Da. 

- Atunci, înseamnă că săptămâna viitoare vei rămâne singură. 
Nu vreau să spun decât că nu trebuie să fii. Nimic complicat. Aş 
vrea doar să te văd. 

Era prima oară când Regan îşi permitea să se gândească atât 
de departe. Acum, realiza că ce spusese Don era adevărat. Având 
în vedere că Keir era plecat, nu mai era nici un motiv pentru 
şederea lui Leonie. Nici pentru a ei. Se putea muta în oraş până la 
întoarcerea lui, să petreacă timpul vizitând locurile pe cont 
propriu. Ideea nu era prea atrăgătoare. Nimic complicat, spusese 
Don, iar ea îl credea. Şi el avusese parte de prea multe complicaţii 
sentimentale. Aveau să-şi ţină unul altuia companie, atâta tot. 

- Dacă-mi dai numărul tău de telefon, aş putea să te sun. Nu 
sunt prea sigură care sunt planurile mele. Te superi dacă ne 

aşezăm? Aveai dreptate că rămâi fără suflare. 

Ceilalţi doi nu dansaseră. Keir urmări întoarcerea lor cu o 
expresie enigmatică; mâna lui stătea suficient de aproape de a lui 
Leonie pe şervetul alb, încât să s-o fi ţinut până în urmă cu câteva 
clipe. 

- îmi pare rău că încheiem seara atât de devreme, anunţă el, 
dar Leonie are o migrenă îngrozitoare. Păcat că am venit toţi în 
aceeaşi maşină. 

Probabil că ar fi fost destul de simplu să cheme un taxi, dar 
Don se reţinu să facă propunerea. 

-E în regulă, spuse el. Oricum, nu e cum mă aşteptam. Ne 
vedem la maşină, după ce plătesc nota. 

Keir le conduse pe cele două fete spre ieşise, însă n-o atinse 
pe nici una. Faţa lui părea austeră în lumina lunii, iar gura îi era o 
linie intransigentă. Deschise portiera cu cheile pe care i le dăduse 
Don şi le trimise pe locurile din spate, apoi urcă pe locul 
pasagerului. 

- Cum te simţi acum? întrebă Regan, uitându-se spre Leonie. 
Sper că ţi-e mai bine. 

Keir fu cel care-i răspunse, pe un ton brutal. 

-Nu are nici o migrenă, după cum prea bine ştii. Am vrut să 
plecăm. 

- Şi trebuie neapărat să fie aşa cum vrei tu. 

-Vine Don, interveni în grabă Leonie, în timp ce Keir se 
întoarse pe jumătate. O să se întrebe ce se petrece aici, dacă 
găseşte atmosfera asta! 

- Poate că n-o să fie nevoie să se întrebe, spuse intenţionat 
Regan. Prietenul nostru, Don, e foarte perspicace. Ce nu ştie, 
ghiceşte. 

Nu mai avură timp de alte replici, căci Don deschise portiera 
dinspre volan. Keir se aşeză la loc în scaunul lui, cu chipul rece şi 
încordat. Răfuiala avea să se desfăşoare mai târziu, fără îndoială. 
îl scosese prea mult din sărite. Dar în momentul acela, lui Regan 
nu prea îi păsa. Se simţea obosită şi demoralizată şi mai mult 
decât pregătită să arunce mănuşa. 

în ciuda încheierii timpurii a serii, ajunseră acasă abia pe la 
zece treizeci. Don refuză invitaţia lui Keir de a rămâne cu ei, 
păstrând cheia în contact cât timp coborâră din maşină. 

- Nu uita de duminică, spuse el prin geamul coborât. Am să te 
anunţ ce plajă folosim, după ce aud prognoza meteo pentru surf. 
îmi datorezi şansa de a-mi lua revanşa, amice. 

- O vei avea, îi promise Keir. Mulţumim pentru cină. 

- Da, ei bine, mâncarea n-a fost rea. Ridică o mână în semn 
de rămas-bun. Pe curând! 

Leonie se mişcă prima. 

- Mă duc să mă culc, anunţă ea. Migrena aia m-a copleşit de- 
adevăratelea, pe drumul de întoarcere. Oricum, prefer să nu fiu 
prin preajmă când vă lămuriţi voi problemele. 

- In ceea ce mă priveşte, nu avem nimic de lămurit, spuse 
Regan monoton. De ce nu mergem cu toţii la culcare? 

-Pentru că am câteva lucruri să-ţi spun, indiferent dacă ai sau 
nu chef să le asculţi, interveni cu hotărâre Keir. Leonie, te 
descurci? Vrei să-ţi aduc ceva? 

Capul auriu se mişcă într-un răspuns negativ. 

- Nu e chiar aşa de grav. Ezită puţin şi privirea îi poposi pe 
chipul lui Regan, apoi se întoarse spre Keir. Pot să vorbesc o clipă 
cu tine? 

- Nu-ţi face griji pentru mine, o asigură Regan şi porni înaintea 
lor spre casă. Voi fi în sufragerie, aruncă ea peste umăr. 

Casa era cufundată în întuneric. Aprinse câteva lumini şi 
rămase aşteptând în mijlocul sufrageriei, conştientă că ar fi fost în 
dezavantaj dacă se aşeza. Intreaga situaţie devenea din ce în ce 
mai dificil de suportat, atât pentru ea cât şi pentru Leonie. 
Indiferent ce satisfacţie obținea Keir prin faptul că o făcea să se 
piardă cu firea, cu siguranţă trebuia să realizeze că o umilea şi pe 
Leonie. Probabil, asta îi sugera şi ea acum, cu toate că rămânea 
încă sub semnul îndoielii dacă avea vreun folos. Pe Keir nu-l 
preocupau decât sentimentele lui. 

El intră după câteva minute; atitudinea lui nu era cu mult 

diferită. 

- Ce i-ai spus lui Don? 

- Nimic. N-a fost nevoie. A adunat şi el doi şi cu doi şi a venit 
cu propria lui poveste. Zâmbi cu ironie pe seama amândurora. 
Credea că sunt însărcinată cu copilul tău şi am venit aici să 
pretind anumite drepturi - îmi imaginez că mariajul ar fi fost unul 
dintre ele. Nu trebuie să-ţi faci griji. L-am convins că nu e 
adevărat. Desigur, a trebuit să-i promit că o să petrec ceva timp 
cu el, săptămâna viitoare, ca să-l asigur mai bine. 

- Nu vei fi aici săptămâna viitoare, spuse el glacial. Mi-am 
schimbat programul. Zbor mâine dimineaţă la Brisbane şi mă 
întorc sâmbătă. Luni, plecăm spre Anglia. 

Regan se uită la el câteva clipe fără să vorbească; toate 
emoţiile ei amuţiseră dintr-o dată. 

- De ce? De ce te-ai răzgândit? 

Replica veni concisă, fiecare cuvânt lovind-o asemenea unui 
ciocan metalic. 

- Pentru că vreau să scap cât mai repede de tine. 

Ridicol, dar ochii ei zburară spre părul lui negru şi des, 
amintirea degetelor ei alergând prin el fiind copleşitor de reală. 
Aşadar, până la urmă trebuia să meargă pe drumul ei. Keir 
cedase. Dar ea ştia că nu era în totalitate adevărat. O făcea 
pentru Leonie. 

- Cunosc sentimentul, spuse ea şi nu făcu nici un efort să 
ascundă amărăciunea din glas. O să-mi strâng lucrurile şi voi fi 
pregătită. Acum, te superi dacă mă duc să mă culc? 

Cu ochi sfredelitori şi reci, Keir se deplasă din dreptul uşii. 

- Du-te. 

Singură în camera ei, nu se deranjă să aprindă lumina, 
rămânând nemişcată în întuneric şi privind abătută în viitor. 
Săptămâna care urma, pe vremea asta, avea să fie înapoi la 
Cottam, în deplinătatea drepturilor de proprietate. şi nu însemna 
nimic pentru ea. Il vroia pe Keir, nu mormanul de cărămizi vechi; 
pe Keir îl iubea, în ciuda a tot ce se întâmplase între ei. Existase 
vreun moment în care avusese vreo şansă să retrezească în el 

aceleaşi sentimente? Dacă ar fi venit aici conştientă de nevoia de 
a fi cu el, ar fi găsit oare vreo cale de comunicare? N-avea să ştie 
niciodată. Era prea târziu. mult prea târziu. 

Noaptea fu lungă, iar somnul, când veni în cele din urmă, fu 
zbuciumat şi convulsiv. Trezindu-se la trei, Regan rămase în pat, 
încercând să recupereze acea stare derutantă de uitare, dar fără 
să aibă prea multe speranţe. In câteva ore, Keir avea să plece şi s- 
o lase singură patru zile. Ce avea să facă? Cum avea să şi le 
petreacă? Cu siguranţă, nu cu Don Crossman. Era mult prea 
capabil să vadă prin ea. La fel şi Leonie, dacă era vorba de asta, 
deşi, dacă cealaltă fată avea să rămână, nu avea cum s-o evite. 

Până la urmă, se ridică din pat, nemaiputând îndura vârtejul 
nesfârşit al gândurilor ei. Casa era scufundată în tăcere, doar 
sunetul mării spărgându-se de plajă îi striga în urechi. Pradă 
impulsului, trase pe ea un halat subţire şi ieşi pe punte, mişcându- 
se uşor, ca să nu-i deranjeze pe ceilalţi colocatari. Spre deosebire 
de restul zilei, afară era rece, dar plăcut, vântul nord-vestic 
răsfirându-i şuviţe de păr. în lumina strălucitoare a lunii, plaja 
avea o sclipire argintie, marea de dincolo de ea întinzându-se la 
infinit. Optsprezece mii de kilometri depărtare de casă, dar păreau 
un milion. Ar fi putut foarte bine să fie un milion de kilometri, n-ar 
fi fost nici o diferenţă. 

larba era moale sub tălpile ei desculţe, ca o catifea. Albastru 
de Queensland, îl numise Keir. Un gard nu prea înalt separa 
grădina de plajă, având o gaură care trecea drept poartă. Regan 
păşi pe nisip, simțind cum degetele i se afundă printre granule, 
simțind mirosul sărat al vântului. Se opri aproape de locul unde se 
spărgeau valurile, urmărind rotocoalele de spumă albă care abia 
începeau să se spargă la câţiva metri mai departe. Nu era o plajă 
pentru surf, spuseseră; totuşi, valurile erau mai lungi şi mai înalte 
decât cele pe care le văzuse acasă - avea cumva legătură cu 
distanţa pe care o parcurgeau din locul unde se formau şi până 
acolo unde se spărgeau, îşi imagina. Cu cât cursa era mai lungă, 
cu atât era mai mare distracţia. 

Stând acolo, pierduse noţiunea timpului, apoi îşi dădu seama 

că nu mai era singură. Când îşi întoarse capul, Keir era în spatele 
ei, cu mâinile ascunse în adâncimea buzunarelor de la pantaloni, 
contemplând-o. 

- Te gândeşti să faci o baie? întrebă el ironic. Sau pur şi 
simplu mergeai în somn? 

- N-am putut să dorm. Tonul ei era tăios. De asta sunt aici. îmi 
pare rău dacă te-am trezit, dar nu trebuia să vii după mine. 

- Nici eu nu dormeam. Şi nu eram sigur ce aveai în minte. 

Regan se forţă să râdă scurt şi cu amărăciune. 

- Nu mă gândeam să-mi pun capăt zilelor, dacă asta-ţi 
imaginai. Balanța mea e foarte echilibrată. 

- Da? Ochii lui străluciră brusc şi periculos. Poţi să mă priveşti 
în ochi şi să-mi spui că în clipa asta ai tot ce vrei de la viaţă? 

- Nu, recunoscu ea. Dar voi avea, de îndată ce voi avea 
semnătura ta acolo unde e nevoie de ea. Cu ochii lipsiţi se orice 
expresie, îi întâlni pe ai lui fără să tresară. N-ai cum să înţelegi 
sentimentele mele legate de Cottam. Pentru tine, o casă e doar un 
loc în care trăieşti. Ai proiectat-o pe asta, dar mă îndoiesc că 
înseamnă realmnete ceva pentru tine. 

- E destul de jos pe lista priorităţilor mele, încuviinţă Keir. 
Oamenii care locuiesc într-o casă o fac să fie specială, nu invers. 
Cottam nu va mai fi niciodată ce era pe vremea străbunicului tău, 
indiferent câţi soţi ai să probezi. Nici o familie modernă n-ar 
umple-o aşa cum trebuie. 

întorcându-se spre el, Regan înfruntă direct vântul cald care 
bătea dinspre mare. Ridică o mână să-şi aranjeze la loc părul 
care-i intrase în ochi, nepăsătoare faţă de modul în care halatul 
subţire i se mula pe trup. 

- Şi ce ai sugera? S-o dărâm din temelii ca să fac loc pentru 
aşa-numitul progres? 

- Nicidecum. Aş transforma-o într-un sanatoriu, sau ceva de 
genul ăsta. Sau ce-ai zice de o fermă? O mică investiţie de capital 
şi vei începe să-ţi faci propria avere. Ar fi o slujbă chiar şi pentru 
Sullivan, dacă ar vrea. Imaginează-ţi ce prestigiu ar împrumuta 
locului! 

- Taci! sări furioasă Regan. Nu vreau să te mai aud! 

- Pentru că ştii că am dreptate. Se mişcă fără nici un 
avertisment, prinzând-o de umeri cu o duritate care-o făcu să-şi 
lase capul pe spate şi privi neîndurător faţa ei agitată. Indiferent 
câţi bani ţi-a lăsat tatăl tău, casa aceea o să-ţi mănânce din ce în 
ce mai mulţi! Chiar nu poţi să vezi în perspectivă? 

Pulsul i se accelerase, întregul ei trup trezindu-se la viaţă 
datorită atingerii lui, apropierii lui. Trebuia să plece, se gândi cu 
sălbăticie, înainte să se trădeze. înainte să-şi piardă controlul şi 
să-l implore s-o păstreze acolo, lângă el. Mai degrabă putea să 
suporte să-l piardă, decât să-i îndure compătimirea. 

- N-ar fi mai bine să te întorci, înainte ca amantei tale să i se 
facă dor de tine? îi aruncă ea. O să se răcească patul! 

Flacăra care izbucni în ochii cenușii fu înfricoşătoare. 
Instinctiv, se retrase de lângă el, rotindu-se pe călcâie şi rupând-o 
la fugă pe plajă; teama de el îi împrumutase aripi. Având în 
vedere că nisipul înghiţea orice sunet, nu putea fi sigură cât de 
aproape era în spatele ei, şi nu îndrăzni să se oprească să afle. Nu 
avea nici o îndoială că venea în urma ei. Furia din el trebuia să fi 
ieşit la iveală. 

Plângea cu suspine, când o prinse în sfârşit din urmă, prea 
obosită să lupte cu el când o trase sever spre el. Avea fălcile 
încleştate, pielea din jurul gurii lui strângându-i-se în cute albe din 
cauza tensiunii. Mâinile lui păreau de fier. 

- Te-am avertizat, mârâi el. Blestemată mică. 

In clipa aceea, îl lovi, zguduindu-i obrazul bronzat şi văzu cum 
furia îi preschimbă trăsăturile pe măsură ce intră în contact cu 
degetele ei. Apoi, fu pe nisip, copleşită de toată greutatea lui şi 
gura lui o acoperi pe a ei cu o sălbăticie care n-o cruța cu nimic, 
rănind-o fără s-o rănească totuşi, pentru că şi ea o vroia. Pasiunea 
aceea de temut depăşea orice altă pornire a ei. 

Răspunsul ei veni brusc şi abandonat; mâinile i se încleştară 
pe spatele lui, trăgându-l mai aproape, şi trupul ei se îmblânzi 
senzual sub el. Simţi cum furia se evaporă, cum buzele lui se 
destind şi cum atingerea degetelor lui îi pârjoleşte pielea. Când se 

întâlneau, era ca şi cum nu fuseseră niciodată despărțiți. 

Keir fu primul care-şi veni în fire, îndepărtându-se brusc şi 
ridicându-se să-şi aranjeze hainele. 

- N-am de gând să-mi cer scuze, spuse el fără să se uite la 
Regan. Ştiai că asta o să urmeze. 

- Amândoi ştiam. Vocea îi răsună răguşită în urechi. Nu de 
asta ai chemat-o pe Leonie? 

- Şi la ce a servit? Işi trecu mâna prin păr, într-o mişcare dură. 
Ar fi trebuit să mă mulţumesc cu ce era în ofertă şi s-o las aşa. 
Oricum, acum e neesenţial. 

„Pentru mine nu“, vru să spună Regan, dar cuvintele refuzară 
să-i iasă. Pentru el fusese o chestiune pur fizică, nu putea să-i fi 
explicat mai clar asta. Nu schimbase cu nimic lucrurile. 

Trăgând peste ea halatul subţire din bumbac, se ridică în 
picioare şi sesiză fără surprindere slăbiciunea din membre. Avea 
nisip în păr, în ochi, chiar şi în gură. 

-N-am să-i spun lui Leonie despre seara asta, dacă de asta îţi 
faci griji, spuse ea răguşit. Nici eu nu sunt prea mândră de mine. 
Te deranjează să-mi dai cinci minute înainte să mă urmezi? In 
momentul ăsta, nu sunt sigură că pot îndura să fii lângă mine. 


- Desigur. Părea obosit. O să-ţi treacă. 
XXX 


Când se trezi, Regan auzi zgomotul aspiratorului undeva în 
casă. Amintirea îi dădu o stare instantenee de adâncă depresie. 
Impinse în grabă aşternutul şi se ridică în picioare, nerăbdătoare 
să facă orice activitate care să-i distragă gândurile. Meditaţia 
asupra lucrurilor nu fusese niciodată benefică, dar la procesul de 
uitare mai trebuia să lucreze. Până când se întorcea Keir, trebuia 
să fie capabilă să-l privească în ochi fără să fie copleşită se 
emoție. 

Leonie era în piscină, trupul ei subţire tăind apa ca un cuţit. 
Nedorind să dea din nou ochii cu Betty, Regan cobori să i se 
alăture şi se aşeză într- un şezlong, sub o umbrelă, să urmărească 
celelalte douăsprezece lungimi de bazin. Dacă ar fi reuşit să 
adune suficientă energie, ar fi înotat şi ea. Umiditatea plutea în 
atmosferă, învăluindu-le ca un giulgiu. 

- Şi tu încerci să scapi de inchiziţie? întrebă Leonie când ieşi 
din apă. Şi vorbeam despre curiozitatea care omoară pisica! 
Presupun că ai întâlnit-o luni pe prietena noastră. 

-Da. Regan aşteptă o clipă înainte să-i adreseze întrebarea. 
Ce i-ai spus? 

- Nimic ce a crezut. Zâmbetul apăru vag. Probabil, crede că şi- 
a luat tălpăşiţa pentru că nu mai putea să suporte ritmul ăsta. 

- Atunci, chiar a plecat? 

- La prima oră. După cum arăta, cred că n-a dormit deloc. Ţi-a 
spus că se întoarce până sâmbătă? 

- Da. Regan ezită, nefiind sigură cum să se exprime. 
Plănuieşti să rămâi până atunci? 

- Nu, plec în după-amiaza asta. Leonie se aruncase pe 
şezlongul alăturat şi-şi întinsese picioarele zvelte, cu ochii 
întredeschişi. Mă întâlnesc cu soţul meu înaintea zborului de 
dimineaţă spre Los Angeles, aşa că în seara asta trebuie să fiu la 
Melbourne. 

- Soţul tău? Vocea lui Regan părea să vină de foarte departe. 
Nu înţeleg. 

- E destul de simplu. Keir ştia că Jimmy era plecat într-o 
călătorie de afaceri şi că teatrul e închis. Când mi-a explicat 
situaţia de aici, m-am oferit să-l ajut cu ce pot. 

- Dar am crezut că. Mi-ai spus. Regan se întrerupse, încercând 
să-şi amintească exact ce fusese spus. Era posibil să fi interpretat 
greşit de la bun început? 

- Asta a fost ideea mea, mărturisi Leonie, întorcându-se spre 
ea cu o expresie tristă. Keir ar fi furios dacă ar şti ce-am născocit. 
Vezi, nu l-am crezut cu adevărat, când mi-a spus că ai venit până 
aici doar ca să-l convingi să-ţi semneze nişte hârtii. Am crezut-o şi 
mai puţin când v-am văzut împreună. M-am gândit că dacă-ţi 
trezesc puţin gelozia, poate te hotărăşti să-ţi arăţi sentimentele. 

Regan se uita fix la ea, abia putând să asimileze veştile. 

- Vrei să spui că te-ai prefăcut doar că eşti interesată de Keir? 

- N-a fost nevoie să disimulez interesul. El şi Jimmy sunt 
prieteni de ani de zile şi de când m-am căsătorit cu Jimmy, am 

fost un adevărat trio. Vine în fiecare lună la Melbourne, să 
vizioneze un spectacol. 

- Dar ai spus că-l iubeşti. 

- Şi aşa e. După Jimmy, e cel mai bun bărbat pe care-l cunosc. 
Singurul fel în care am minţit a fost că te-am făcut să crezi că 
aştept să se elibereze, înainte să pun mâna pe el. Chiar şi atunci, 
am subliniat faptul că nu m-am culcat cu el, dacă-ţi aduci aminte. 

- îmi amintesc. Regan vorbea în şoaptă, optimismul iniţial 
începând deja să se spulbere. Nu era prea mare diferenţă pe 
termen lung; noaptea trecută clarificase tot. Putea să trezească în 
Keir pasiunea fizică, dar nu ajungea mai departe de atât. Ei bine, 
mulţumesc pentru efort, spuse ea, dar realmente, ţi-ai irosit 
timpul. Tot ce vreau de la el e semnătura lui, apoi voi fi mai mult 
decât fericită să-l las în pace. 

- Semnătura pe ce, mai exact? întrebă Leonie, curioasă. Keir a 
părut şi el foarte evaziv în privinţa asta. 

- N-am văzut nici un act în alb şi negru, recunoscu Regan. 

Se lăsă o tăcere scurtă, înainte ca Leonie să vorbească din 
nou, cu blândeţe: 

- Eşti sigură că n-ai inventat toată povestea asta, doar ca să-l 
aduci pe Keir înapoi în Anglia? 

- N-am inventat nimic, se încordă Regan. Avocatul meu a fost 
cel care mi-a spus că trebuie să se întoarcă, şi el trebuie să ştie 
despre ce vorbeşte. 

- Presupun că da. Concesia fusese făcută fără tragere de 
inimă. Dar tot mai cred că te amăgeşti singură în ceea ce priveşte 
sentimentele tale pentru Keir. Te-ai oprit vreodată să te întrebi de 
ce ai ales de la bun început un bărbat ca el pentru aşa ceva? 

- S-a întâmplat pur şi simplu să-şi facă apariţia la momentul 
potrivit! 

-Un bărbat pe care odată l-ai refuzat. Nu era tocmai 
candidatul ideal, nu? 

Regan ridică din umeri, luptând să-şi menţină echilibrul. 

-Mă apropiam prea mult de termenul limită ca să-mi fac griji 
pentru astfel de lucruri. 

- Şi asta e partea care nu se leagă. Dacă ai fi fost pe jumătate 
la fel de calculată pe cât vrei să pari, ai fi avut deja un aranjament 
demn de lumea afacerilor, cu toate detaliile legale puse la punct 
înainte de căsătorie, nu după. Cred că probabil ţi-ai pierdut capul 
când l-ai văzut din nou pe Keir şi te-ai aruncat orbește înainte, 
sperând să iasă până la urmă bine. E posibil să se fi întâmplat 
asta, dacă ar fi rămas îndeajuns prin preajmă. 

- Nu te poţi înşela mai mult de atât, sări Regan. Am făcut o 
eroare de judecată, asta-i tot. Acum, putem, te rog, să uităm de 
subiectul ăsta? 

Leonie oftă. 

- Dacă aşa vrei. Dar cred că faci o prostie. Keir ar fi putut să-ţi 
mănânce din palmă, dacă ar fi procedat cum trebuie. Probabil că 
se mai poate încă. 

Apoi, Leonie renunţă, lăsându-i lui Regan libertatea să 
exploreze cu precauţie cele mai profunde ascunzişuri ale sufletului 
ei. Era oare posibil ca ceea ce spusese Leonie să fie adevărat? li 
făcuse oferta aceea lui Keir în speranţa ca, odată ce se 
căsătoreau, să refuze să iasă din nou din viaţa ei? Işi aminti prima 
clipă în care-l revăzuse, emoţiile pe care le trezise în ea. Nici un 
alt bărbat n-o mai făcuse vreodată să simtă aceeaşi conştienţă 
acută, asta era sigur. Lipsa ei fusese principalul motiv pentru care 
tărăgănase atât lucrurile cu Robin. 

Totuşi, presupunând că Leonie avea dreptate, acum nu-i mai 
era de ajutor. Keir nu vroia decât să scape de ea. 


Capitolul 10 


Casa părea atât de tăcută, după ce Leonie plecase în după- 
amiaza aceea. Ascultând scârţâitul grinzilor tavanului care se 
dilatau datorită căldurii, Regan ştia că nu putea îndura ideea de a 
petrece încă trei zile acolo. Fie că lui Keir îi plăcea sau nu, trebuia 
să se mute la un hotel. 

Când sosi taxiul pe care-l chemase, îşi strânsese deja lucrurile 
şi era pregătită de plecare. Lăsă în bucătărie, la vedere, un bilet în 
care-i explica unde se duce şi luă cheile de la casă cu ea, ştiind că 
el le avea pe ale lui. Betty avea să aibă o altă surpriză, dacă 
apărea vineri, dar nu se îndoia că avea să depăşească şocul. 

în drum spre oraş, începu încă una din acele ploi torențiale, 
smulgându-i şoferului ei un blestem când ştergătoarele refuzară 
să funcţioneze. Fură nevoiţi să tragă pe dreapta şi să aştepte să 
se oprească ploaia. Majoritatea timpului şi-l petrecură vorbind 
despre „acasă“. Regan află că omul venise din Wolverhampton cu 
trei ani în urmă şi încă mai suferea din pricina dorului de casă. 
Vroia să ştie tot, începând cu preţul cărbunelui - pe care nu i-l 
putea spune. 

- De câte ori nu m-am gândit să mă întorc, recunoscu el la un 
moment dat. Dar apoi mă uit în jur, la ce am aici şi mă gândesc: la 
ce mi-ar folosi? Ne cumpărăm casa noastră, copiii sunt la o şcoală 
bună, avem ceva bani la bancă şi, având în vedere faptul că plaja 
e doar la câţiva kilometri, nu trebuie să plecăm în concediu. Apoi, 
mai e şi vremea. Ştiţi, pe toată perioada anului, abia dacă eo 
săptămână în care să nu putem ieşi. larna trecută, i-am dus 
câteva zile pe copii la Lake Macquarie. E un loc ca în basme! 
Acum, numai soţia nu ştie să facă schi nautic, şi asta doar pentru 
că îi place să stea la cârma vasului. Acasă, în Anglia, ura apa. 
întotdeauna se plângea că e prea rece. 

-Pare un stil de viaţă ideal, comentă Regan. 

- Da, spuse el gânditor. Cel mai mult contează să te poţi 
adapta repede. Nu e de nici un folos să vii aici şi să te aştepţi să 
fie ca în Anglia. Se uită pe geam, la cerul care se însenina. Se pare 

că se opreşte. Să vă ducem acolo unde doriţi. 

Hotelul era acelaşi pe care-l părăsise cu trei zile în urmă, 
camera ei identică, exceptând numărul. Privind pe fereastră la 
peisajul care-i devenise deja familiar, Regan se întrebă cum se 
simţise Keir atunci când venise prima dată în această lume nouă, 
cât îi luase să se acomodeze cu diferenţele. Poate că lui îi fusese 
destul de uşor. Doar cei ca ea găseau dificile lucrurile. Nu că ar fi 
contat, căci Regan nu plănuia nici să rămână, nici să se întoarcă 
vreodată, dar era interesant să construiască ipoteze despre cum 
ar fi fost, dacă circumstanţele ar fi fost altele. Luând în 
considerare toate aspectele, nu s-ar fi descurcat prea bine. 

Se amăgea singură, şi o ştia. Cu încurajările potrivite, s-ar fi 
mulţumit cu locul acesta, sau cu oricare altă parte a lumii în care 
Keir ar fi ales să trăiască. Fără el, pentru ea nu era nimic nicăieri. 

îşi petrecu următoarele două zile făcând toate lucrurile pe 
care le făcea un turist obişnuit, exploră cartierele oraşului pe jos şi 
cu autobuzul, traversă portul cu feribotul, făcu un tur al 
complexului Opera House, minunându-se alături de alte sute de 
excursionişti de dramaticul impact al inspiraţiei lui Utzon. 

Vineri, făcu o excursie la istoricul Botanic Bay şi traversă digul 
rutier să viziteze muzeul Bare Island şi să viseze la vremurile de 
mult apuse când vasul căpitanului Cook coborâse ancora acolo, 
simțindu-se cumva mai aproape de casă. Erau atât de multe 
lucruri diferite la pământul acesta, şi totuşi, atât de mulţi din 
oamenii săi erau de acelaşi sânge cu ea. Era prima oară când se 
gândise realmente în felul ăsta. 

Până vineri seara, era mai mult decât pregătită pentru 
întoarcerea lui Keir. Indiferent câtă suferinţă îi provoca prezenţa 
lui, trebuia să fie mai bine decât existenţa aceea solitară. Incă 
patru zile, şi avea să fie înapoi în Anglia. Cinci, poate şase, până 
când Keir avea să iasă pentru totdeauna din viaţa ei. Cel puţin 
atunci avea să poată să înceapă să-şi reorganizeze viaţa. 

Telefonul veni pe la ora cinci, în timp ce se gândea dacă să ia 
cina în cameră şi să se culce mai devreme sau dacă să se forţeze 

şi să arunce o ultimă privire asupra oraşului noaptea. Don părea 
mulţumit de el. 

- M-am gândit că probabil stai la unul din aceste trei hoteluri, 
dacă mai eşti încă în Sydney, spuse el. Asta a fost prima 
încercare. Când ai plecat de la Keir? 

- In ziua în care a plecat la Brisbane, îi spuse Regan, încercând 
să pară nepăsătoare. Şi-a modificat programul. 

- Mi-am dat seama. Când se întoarce? 

- Mâine. 

- Atunci, aranjamentul de duminică e încă valabil. Făcu o 
pauză scurtă. Rămâi până atunci? 

- Plec luni acasă. Nu sunt sigură dacă o să am timp să ajung la 
plajă. 

- In cazul ăsta, ar fi mai bine să ne luăm rămas-bun din seara 
asta. Ai vreun program? 

- Nu, fu nevoită să recunoască, dar. 

- Nici un dar. Ne vedem în hol, la opt. Don închise înainte ca 
ea să continue cu protestele. 

Şi ce rău putea face? Cel puţin, era o modalitate de a-şi 
petrece seara. Orice variantă trebuia să fie mai bună decât cea de 
a sta singură. 

Don o aştepta, când Regan cobori o oră mai tărziu. In seara 
asta, el purta costum şi cravată; şi cămaşă bleu cu guler întărit. 

- Caii potriviţi pentru cursa potrivită, cită el ca răspuns la 
privirea ei. Maşina e afară. 

Nu trebui să meargă departe; restaurantul pe care-l alesese 
era doar la câteva străzi mai departe. La masa de la fereastră, 
Regan privi oraşul strălucitor de dincolo de deschiderea fascinantă 
a podului Harbour, conturată pe cerul semi obscur. 

- Frumos, spuse ea. E cu adevărat frumos! 

- Nu e rău, încuviinţă Don, cu modestia tipic australiană. Vrei 
să bei ceva înainte de masă? 

Regan clătină din cap, studiindu-l. 

- De ce te-ai deranjat atât să mă contactezi? 

- Ajusesem într-un punct mort, pe de o parte, pe de alta, n-am 

avut timp să-ţi cer adresa de acasă. Zâmbetul lui era dezarmant. 

- Ai fi putut să-l întrebi pe Keir. 

- Doar că am senzaţia că eşti un subiect pe care n-o să vrea 
să-l menţioneze ceva vreme de acum înainte. Ridică întrebător din 
sprânceană când ea nu-i răspunse. Nu răspunzi la provocare? Nu 
te învinuiesc. Oricum, dacă luni pleci acasă, trebuie să fi lămurit 
lucrurile. 

- Da, spuse Regan, am lămurit totul. Tonul ei era expeditiv. De 
ce vrei adresa mea? 

- Ca să te caut când vin acolo. 

- Te gândeşti să faci asta? 

- S-ar putea. Am primit o însărcinare pentru o serie de articole 
despre puncte de origine. M-am gândit că s-ar putea să-mi oferi 
tradiționala ospitalitate britanică. 

- Aş fi încântată, doar că există şanse bune să-mi schimb în 
curând domiciliul. 

- Nu mă refeream la a mă muta la tine, vroiam doar dreptul 
să te vizitez. Vei lăsa o adresa nouă, îmi imaginez. 

- îmi imaginez că da. îi zâmbi larg. Ai ceva pe ce să notezi? 
Don îi oferi un carneţel de buzunar şi un pix şi urmări cum 
scrie. Apoi, îi luă hârtia şi studie cele câteva rânduri cu un interes 

creascut. 

- Conac, hm? Faci parte din bogătaşii sărăciţi despre care tot 
citim? 

Regan râse, amuzată. 

- Dacă aş fi una dintre ei, nu prea cred că aş hoinări 
jumătate de glob 
- dacă nu cumva crezi că am venit să-i cer un împrumut lui Keir. 

- Mi-a trecut o clipă prin minte, răspunse el orgolios. Keir e în 
postură. Ochii lui călătoriră asupra rochiei ei scumpe şi simple, din 
mătase. Totuşi, nu pot spune că pari săracă. 

- Nu sunt, îl asigură ea glacial. Spiritul tău de jurnalist nu se 
odihneşte niciodată? 

- Ţi-am spus deja că interesul meu nu e profesional. Pur şi 

simplu, mă intrigă să ştiu ce ar aduce o fată ca tine la o depărtare 
de optsprezece mii de kilometri, doar pentru câteva zile. Şi nu te 
obosi încercând să mă convingi că eşti de ceva timp în Australia, 
aşa cum ai făcut duminică. Am verificat listele cu pasagerii sosiți 
la sfârşitul săptămânii trecute. Le-am verificat şi pe cele cu 
plecările de luni, după ce ţi-am dat telefon în după- amiaza asta şi 
am găsit şi numele tău, şi pe al lui Keir. Vreun comentariu? 

-Nici unul care să te privească. Regan îl privi în ochi fără să 
clipească. Şi pe soţia ta ai vânat-o aşa? 

Grimasa lui dezvălui un amuzament brusc şi trist. 

- Incercam doar să aflu cât de liber e terenul, dacă şi când am 
să vin în Anglia. 

- N-o să rămână, spuse ea. O să se întoarcă într-o săptămână. 
Işi înveseli intenţionat tonul. Să-nţeleg că pauza nu s-a dovedit 
prea roditoare? 

- Te referi la carte? Dădu din umeri. E în curs de desfăşurare. 

- Merge îndeajuns de bine, încât s-o laşi deoparte o vreme? 

- Probabil că nu, dar slujba asta e prea bună ca s-o ratez. 
Balanța contului din bancă nu înclină în direcţia în care am sperat. 
Se uită în jur, în timp ce chelnerul se apropie. Eşti pregătită să 
comanzi? 

Atunci când nu-şi vâra coada acolo unde nu era treaba lui, 
Don era o companie agreabilă, descoperi Regan în orele care 
urmară. Totuşi, fu bucuroasă când veni timpul să plece. Dacă 
avea s-o contacteze în Anglia, avea să găsească o cale să se 
descotorosească de el, decise ea în drum spre hotel. Nu vroia să 
aibă de-a face cu nimic din ce-i putea aminti de perioada asta. 

Surprinzător, el acceptă uşor refuzul ei de a mai petrece ceva 
timp la barul hotelului, la o băutură. 

- Şi eu m-am culcat târziu în ultima vreme, recunoscu el. O să 
am nevoie să fiu în formă maximă, ca să-l bat duminică pe Keir. 
Crezi că o să poţi veni până la urmă? 

-O să încerc, promise ea, fără nici o intenţie reală. Depinde. 

- N-o să întreb de ce. Zâmbetul lui era uşor trist. Imi pare rău 

dacă am dat prea mult din gură. E un obicei prost de-al meu! 

Dispăru înainte ca ea să găsească o replică adecvată. 

Regan îşi petrecu ziua de sâmbătă lenevind la piscina 
hotelului, la umbră, unde temperatura atingea treizeci de grade, 
prea letargică să se mai deranjeze să ia prânzul. Urcând pe la trei 
în camera ei pentru un duş, se întrebă la ce oră avea să se 
întoarcă Keir şi dacă avea sau nu să vină în oraş. Nu se putu 
hotărî care curs al acţiunii ar fi preferat. Oricum, luni avea să fie 
dificil: douăzeci şi trei de ore în graniţele apropiate ale unui 747 
erau de-ajuns încât să taxeze şi cea mai stabilă relaţie. Nu se 
aştepta, nici nu vroia ca el să plătească biletele de avion, dar ştia 
că nu era cazul să se ofere să achite cheltuielile. Era modul lui de 
a menţine situaţia sub control. 

Tocmai vroia să intre la duş, când telefonul începu să sune. 
Cu pulsul apreciabil mărit, de duse să răspundă la aparatul din 
baie, ridicol de conştientă de nuditatea ei. 

- Acum am ajuns, anunţă Keir pe un ton dur. Când ai plecat? 

- Miercuri, imediat după ce a plecat Leonie, răspunse ea cu 
cea mai plată voce de care fu în stare. Doar nu te aşteptai să stau 
acolo singură, nu? 

-De la tine, ştiu că nu trebuie să mă aştept la nimic. înţeleg că 
preferi să rămâi unde eşti până plecăm. 

Mai mult de patruzeci de ore, calculă plictisită Regan. 
Patruzeci de ore lungi de singurătate. 

-Da. 

- Probabil că aşa e cel mai bine. Ironia ieşi limpede la iveală. 
Dar mâine? Crezi că suporţi o zi pe plajă, sau ţi-ai făcut alte 
planuri? 

Decizia înclină în partea nevoii mai puternice. Sub nici o 
formă nu avea să îndure să fie singură. 

- Nu am alte planuri. 

- Atunci, am să te iau pe la opt şi jumătate. Păru să ezite 
câteva clipe, ca şi cum ar mai fi vrut să spună ceva, apoi închise 
brusc. 

Mai avusese parte de seri şi nopţi târzii, dar cea din sâmbăta 
aceea fu cea mai rea dintre toate pe care şi le amintea. Se trezi 
înainte de zori, îşi strânse toate lucrurile, în afara celor pe care 
avea să le îmbrace azi şi în ziua următoare. Trecuse exact o 
săptămână de când aterizase la Sydney; părea să fi fost un an. 
Ura să se gândesacă la cum aveau să pară săptămânile şi lunile 
următoare. Avea să treacă peste asta, pentru că trebuia, dar n- 
avea să fie uşor. 

La şapte şi jumătate comandă cafea şi pâine prăjită în 
cameră, apoi îmbrăcă un costum de baie şi o rochie care aveau 
să-i servească pe tot parcursul zilei. La opt şi un sfert, fu jos, în 
hol, ţinându-şi ochelarii de soare la îndemână, pentru momentul în 
care Keir avea să apară pe uşile glisante. Numai aşa avea să fie 
capabilă să dea ochii cu el cu sânge-rece. 

El ajunse la opt şi douăzeci şi cinci, plin de viaţă, în blugi şi 
cămaşă; nu făcu nici o tentativă de a o atinge în vreun fel, în timp 
ce o conduse la maşină. 

- Mergem în sud, spuse el scurt, urcând la volan. Ceilalţi sunt 
deja acolo. Ai luat tot ce-ţi trebuie? 

Regan încuviinţă din cap, simțind cum tensiunea creşte 
înăuntrul ei, când el întinse mâna puternică şi bronzată să 
pornească motorul. Avea să fie mai rău decât îşi imaginase, îi 
tulbura în fiecare clipă simţurile. N-avea să mai simtă niciodată 
mâinile acelea pe corpul ei, atingerea buzelor lui, n-avea să mai 
cunoscă exaltarea sălbatică pe care i-o aducea stilul lui de a face 
dragoste. Existau şi alţi bărbaţi pe lume, adevărat, dar nici unul 
nu era ca el. Dacă ar fi putut să dea timpul înapoi! Totuşi, ar fi fost 
mai bine dacă ar fi reuşit? Fără să ştie dinainte, ar face din nou 
aceleaşi greşeli. 

- Cum ţi-a mers în călătorie? întrebă ea, străduindu-se să pară 
calmă şi stăpână pe ea. Sper că a fost un succes! 

- De zile mari. Nu-şi luă ochii de la drum şi folosi un ton nu 
tocmai săritor. Va trebui să ne extindem ca să ţinem pasul cu 
cererea. 

- Noi? 

- Compania. Mi-am convocat aseară consiliul de directori şi le- 
am pus în poală afacerea pentru săptămâna viitoare. 

Regan îşi muşcă buza. 

- Nu e un moment potrivit să pleci, nu-i aşa? 

- Prezenţa mea nu e atât de crucială. Nu-ţi face griji, n-o să te 
dezamăgesc. 

Tentaţia de a-i spune chiar atunci şi acolo că se răzgândise şi 
nu mai vroia să vină cu ea în Anglia era puternică, dar se abţinu. 
Trebuia să păstreze cu orice preţ aceeaşi imagine. Orice 
schimbare ar isca fireasca întrebare „de ce“, şi asta era o 
întrebare la care nu vroia să răspundă. 

Ajunseră la destinaţie puţin înainte de nouă şi jumătate; pe 
autostrada de pe coastă erau parcate o mulţime de autoturisme. 
O lungă întindere a plajei era deja aglomerată, iar marea dansa 
albastră şi adâncă dincolo de linia de surf. Un val uriaş se îndrepta 
spre mal, purtând doisprezece sau mai mulţi pasageri pe creasta 
lui. 

- Lasă-ţi lucrurile în maşină, o săftui Keir, scoţându-şi cămaşa 
în timp ce vorbea. E mai simplu decât să le laşi împrăştiate pe 
plajă. 

Regan îşi descheie lent rochia, forţându-se să nu clintească 
atunci când el cobori din maşină să-şi scoată pantalonii şi-i aruncă 
pe locul din spate. Peste tot în jurul lor, alţii făceau nepăsători 
acelaşi lucru. Regan folosi cordonul lat de la rochie ca să-şi 
strângă părul, lăsând vârfurile să-i zboare libere pe umeri. 

Când fu gata, Keir îşi scosese deja placa şi o aşezase pe umăr. 
Nu se uită la ea, întorcându-şi capul spre fâşia subţire cu dune 
mici dintre zona de parcare şi plaja propriu-zisă. 

- Acolo, indică el, cercetând plaja din dreapta. Se pare că 
majoritatea au ajuns. 

Regan urmă silueta lui înaltă şi musculoasă, în timp ce Keir îşi 
croi drum printre trupuri suple şi familii răspândite ici-colo, 
devorând liniile corpului lui cu ochii uneia căreia privilegiul acesta 

avea să-i fie luat curând. Dacă asta era ultima ocazie de genul 
ăsta, atunci trebuia să profite din plin, se gândi ea. Trebuia să uite 
ce trecuse şi să trăiască doar pentru ziua de azi. 

îi recunoscu pe majoritatea care se strânseseră acolo într-un 
cerc larg şi lejer şi la rândul ei fu recunoscută cu diferite grade de 
suprindere. 

- Am crezut că nu stai decât câteva zile, remarcă Jane 
Denver, ridicându-şi privirea de la placa pe care o ceruia cu sârg. 
Schiţă vag un zâmbet. Ţi-e greu să ne părăseşti? 

- Plec mâine, recunoscu Regan. Dacă ştiam că vei fi aici, îl 
rugam pe Keir să ia costumul de baie. 

- Oh, am să-l iau altă dată. Nu părea deloc preocupată. O să 
încerci să te dai cu placa? 

Regan râse şi clătină din cap. 

- Nu cred, mulţumesc. Nu de data asta. 

- Asta înseamnă că te vei întoarce? Din fericire, Jane nu 
aşteptă nici un răspuns, trăgând singură concluziile şi privind în 
direcţia lui Keir. Ar fi bine să nu întârzii prea mult. 

- Nu. Regan era recunoscătoare pentru faptul că el era 
îndeajuns de aproape, încât să audă. Fata cu care stătea de vorbă 
era aproape la fel de înaltă ca el şi bine proporţionată, cu excepţia 
muşchilor umerilor, pe care orice bărbat i-ar fi invidiat. 

-Shirley Johnson, o înştiinţă Jane fără să fie întrebată. E marea 
nostră speranţă pentru Olimpiada următoare. N-ai crede că are 
doar şaptesprezece ani, nu? 

- Nu, încuviinţă Regan şi se hazardă să ghicească: înotătoare? 

- Fluture şi spate. Jane continua să-şi ceruiască placa. Ce 
sporturi îţi plac? 

- Ei bine. joc tenis. 

- Bine? 

- indeajuns. 

Fu rândul lui Jane să râdă. 

- Exact asta mi-a spus şi Keir, când l-am întrebat odată. S-a 
dovedit că joacă asemenea unui profesionist. 

- Ei bine, eu nu, se grăbi Regan s-o asigure. Eu joc din plăcere 
şi nu mă deranjează să pierd. 

- Cu atitudinea asta, n-ai rezista aici nici măcar cinci minute, 
veni replica directă. Noi jucăm ca să câştigăm. în orice situaţie. 

Sosirea lui Don Crossman cu placa de pe care se scurgeau 
încă picături de apă o scuti pe Regan de efortul de a găsi un 
răspuns. 

- Aşadar, ai venit până la urmă! spuse el, lăsând placa şi 
întinzându-se pe nisip, alături de ea. Vineri seara nu păreai prea 
sigură. 

Keir era mai aproape acum şi trebuia să fi auzit, dar nu dădu 
nici un semn. De ce ar fi făcut-o? se întrebă Regan. Din partea lui, 
nu exista nici o gelozie. Din punctul lui de vedere, era liberă să 
facă ce vrea. 

-Nu puteam să ratez marea întrecere, spuse ea vesel. Cine va 
câştiga? 

- De asta suntem aici, ca să aflăm. Zâmbi diabolic, cu ochii 
strălucitori la ea. Dacă voi câştiga eu, am să te las să mă scoţi la o 
cină englezească în doi, la lumina lumânărilor, când vin acolo. 

-Te gândeşti să faci o excursie în Anglia, Don? întrebă 
interesată Jane. Când? 

- Peste două sau trei săptămâni. încă nu sunt sigur. 

- în delegaţie? 

-Da. 

Oftă lung şi din adâncul sufletului. 

-Unii au atâta noroc! De ce nu pot să am şi eu o astfel de 
slujbă? 

- Pentru că nu eşti făcută pentru ea, răspunse Don 
împăciuitor. 

- Eşti pregătit? întrebă Keir de undeva din spatele umărului 
stâng al lui Regan, şi ea simţi cum tot trupul îi tresaltă agitat. Dar 
tu, Jane? 

-încă n-am terminat de ceruit, răspunse ea. Duceţi-vă voi 
înainte. Am să prind alt rând de valuri. 

Ambele fete îi urmăriră pe cei doi bărbaţi care traversau 
împreună plaja, unul brunet, unul blond, pielea spatelui lor de 
aceeaşi culoare a mahonului, la fel ca a multor altora din preajmă. 
Keir era mai înalt, dar abia cu doi centimetri, iar umerii lui Don 
erau la fel de laţi, talia şi şoldurile lui erau la fel de înguste. Regan 
se gândi cu mirare cât de ciudat era faptul că unul o aprindea, în 
timp ce celălalt o lăsa aproape rece. De ce nu putuse să fie 
invers? Ştia că nu vroia cu adevărat să fi fost aşa. Nu vroia să fie 
îndrăgostită de Don, ci să nu mai fie îndrăgostită de Keir. Din 
nefericire, nimic nu era atâ de simplu. 

Celor doi bărbaţi le luă destul timp să înoate cu plăcile până 
dincolo de zona în care se spărgeau valurile. Cineva îi împrumută 
lui Regan un binoclu ca să poată vedea mai bine, dar chiar şi aşa, 
îi trebui câteva clipe înainte să-i localizeze printre cei paisprezece 
sau cincisprezece surferi care aşteptau acolo valurile potrivite. 
Stăteau întinşi pe burtă pe plăci, cu picioarele desfăcute, vâslind 
din mâini ca să-şi menţină echilibrul şi uitându-se peste umerii 
bronzaţi ca să evalueze valurile care se umflau în spatele lor. 
Lăsară să treacă pe sub ei câteva pe care Regan le găsise mai 
mult decât adecvate cerinţelor, deşi unul sau doi făcuseră 
încercări. 

- Vor sta acolo până când va veni cel uriaş, spuse Jane, 
simțind nerăbdarea ei crescândă. Cu cât e mai înalt şi mai rapid, 
cu atât mai greu e să urci pe el. şi asta vrea să demonstreze Don. 

- Şi Keir? întrebă Regan, nedezlipindu-se de binoclu de teamă 
să nu rateze momentul. Şi el vrea să demonstreze că e un surfer 
de elită? 

- Nu cred că-i pasă câtuşi de puţin, veni răspunsul. Doar că 
Don nu vrea să-l lase în pace. Australienii trebuie să fie mai buni 
decât englezii - e o lege a pământului. In cazul în care Keir învinge 
azi, Don o să insiste să-i dea încă o şansă să-şi demonstreze 
calităţile - şi apoi încă una. 

- Crezi că o să câştige Keir? 

- Nu ştiu. Sunt amândoi foarte buni. Jane privea marea cu ochi 

mici, uitându-se dincolo de vâslaşi. Se ridică o suită de trei acolo. 
Le-au văzut şi ei. Uită-te cum se răspândesc! 

Ochii lui Regan erau aţintiţi asupra unui singur bărbat, 
urmărind cum se ridică în genunchi pe placă, jocul muşchilor de 
pe umerii şi braţele lui, zâmbetul larg de pe buzele lui. Era în 
elementul lui, nepăsător la orice altceva în afara momentelor care 
aveau să urmeze. Aşa avea să şi-l amintească. 

Majoritatea surferilor erau acum în picioare şi porniră, dar Keir 
şi Don rămâneau încă în spate. 

- Il aşteaptă pe cel de-al treilea, spuse Jane şi în timp ce vorbi 
se ridică în picioare, întinzându-şi gâtul pentru o vedere mai bună. 
Acum! 

Regan se ridicase şi ea, cu binocul lipit de ochi; mâinile îi 
tremurau de emoție. Keir stătea în picioare pe placă, balansându- 
se şi controlându-o cu mişcări fluide ala corpului şi membrelor. 
Intreaga lui fiinţă se concentra să rămână pe valul care se înălța 
deasupra şi în spatele lui - o suprafaţă aproape vericală de apă 
încoronată de spumă albă. 

Acum, creasta se arcuia înainte, formând o curbă aproape 
perfect semisferică, înainte să se prăbuşească din dreapta peste 
valul însuşi. Keir rămase în spate, urcând pe curba lui, cu 
genunchii îndoiţi şi cu trupul aplecat într-un unghi nebunesc, în 
timp ce placa atinse viteza maximă. Apoi alunecă în faţa lui, când 
valul se ridică din nou, lăsând în urmă apa albă. 

Regan de-abia dacă ştiu dacă să se bucure sau nu când el 
ajunse în cele din urmă la valurile superficiale, coborând în mare, 
alături de placa sa şi lăsând ca valul să se spargă pe plajă. Câteva 
clipe, Regan trăise euforia aceea; simţise bătaia vântului în faţă şi 
gustul sărat al apei pe piele, dar simţise şi pericolul. Acela care, 
presupunea ea, era o parte esenţială a magnificei aventuri. 

- Cine a câştigat? întrebă ea, amintindu-şi dintr-o dată de 
întrecerea dintre cei doi bărbaţi. Nici măcar nu-l văd pe Don. 

- E uşor de văzut unde se îndreaptă interesul tău, râse Jane. 
Don n-a reuşit să prindă cea de-a doua rundă. Se întoarce să mai 

încerce o dată. Nu că ar conta. Victoria a fost clar de partea lui 
Keir. Uite-l că vine. 

Urmărindu-l cum se leagănă uşor în timp ce urcă pe plajă spre 
ele, Regan ar fi dat orice pentru dreptul de a spune „e soţul meu 
şi sunt foarte mândră de el“. Nu, nu dreptul, se corectă singură 
imediat; asta avea deja. Avea nevoie de curaj. Dacă acum o 
săptămână ar fi fost sinceră cu ea, ar fi putut exista o şansă 
pentru ei. Nu una prea mare, poate, dar îndeajuns încât să lucreze 
la ea. Acum, nu mai era nimic. 

Ceilalţi făceau comentarii întâmplătoare în timp ce el trecea, 
cele mai multe de natură ironică. Keir zâmbea în răspuns, venind 
în locul în care se aflau Regan şi Jane. Işi lăsă placa pe nisip, aşa 
cum făcuse şi Don mai devreme, şi li se alătură. 

- Felicitări, se sili Regan să spună. Nu ştiu prea multe despre 
surf, dar de aici a arătat splendid. 

- Şi nu vorbeşte prostii, având în vedere că te-a ochit tot 
timpul cu binoclul, interveni prietenos Jane. l-ai arătat câte ceva 
lui Don. 

- M-am ridicat cu o fracțiune de secundă înaintea lui, spuse 
Keir. Şi asta a contat. Ce s-a întâmplat cu el? 

-A căzut şi s-a întors înapoi. II ştii pe Don - nu pune niciodată 
punct. Va vrea încă o rundă cu tine, mai târziu, îţi dai seama. 

- Atunci, n-o să fie prea norocos. Mai stau doar o oră şi apoi 
mă întorc în oraş. 

- Duminică? Jane păru de-a dreptul şocată. Omule, nimeni nu 
lucrează duminica! 

- Nevoia te împinge, răspunse el neclintit. Am câteva lucruri 
de recuperat. 

- Şi ce nu-ţi convine la restul săptămânii? 

- Nu voi fi aici. 

- Altă călătorie? Ce tâmpenie! 

Keir se uită la Regan cu o expresie de nedefinit. 

- Nu trebuie să pleci odată cu mine. Don sau unul din ceilalţi 
vor fi bucuroşi să te ducă la hotel. Am să-ţi mut lucrurile în maşina 

lui Don. 

- Mulţumesc. Nu prea mai avea ce spune. Dacă se întorcea în 
oraş, pur şi simplu avea să fie singură din nou. Şi prefera orice în 
locul posturii acesteia. 

Jane se uită de la unul la altul, cu o expresie ciudată, ca şi 
cum n-ar fi fost capabilă să înţeleagă mare lucru. 

-Data viitoare când o să vii, va trebui să stai mai mult, spuse 
ea. Când crezi că ar putea fi asta? 

- Cine ştie? Poate că niciodată. Regan ridică din umeri cât 
putu de vesel. 

- Dar nu se poate! Keir, o s-o convingi, nu-i aşa? 

El stătea acum pe spate, cu mâinile la ceafă şi cu faţa la 
soare. 

- Nimeni n-o convinge pe Regan să facă nimic, spuse el 
amabil. Dacă se mai întoarce vreodată aici, va fi propria ei 
alegere. Anunţă-mă când eşti pregătită să intri în apă. Poate merg 
cu tine să mai prind un val, înainte să plec. 

- Sunt pregătită acum, spuse Jane, ridicându-se în genunchi 
să-şi aranjeze bikinii. Să mergem! 

Don ieşi din apă când intrară ei. Regan văzu cum cei doi 
bărbaţi se opresc şi schimbă câteva cuvinte, apoi Don porni pe 
plajă, cu placa sub braţ. 

- Ai rămas singură? comentă el vesel, ajungând lângă ea. 

- Cu greu, răspunse ea la fel de vesel, privind în jur. Mă tem 
că nu ţi-am văzut cea de-a doua încercare. Cum te-ai descurcat? 

- Mai bine ca prima dată, ce zici de asta? Părea relativ 
nepăsător. Se pare că va trebui să mai aştept o şansă ca să pot 
egala scorul. Keir tocmai m-a întrebat dacă pot să te duc la hotel 
mai târziu. Are nişte treburi. 

- Aşa am înţeles. Ochii lui Regan fixau cele două capete de 
lângă plăci. Prietenul lui Jane n-a venit azi? 

- Garry? Cred că s-a terminat săptămâna asta. Oricum, o 
duceau destul de rău de o vreme. Nu s-au potrivit realmente de la 
bun început. Don nu se uita la ea, dar tonul lui se schimbase 

subtil. îţi dai seama că a pus ochii pe Keir, nu? 

-Nu neapărat. Regan se felicită în gând pentru statornicia 
vocii ei. Fac un cuplu minunat. Ştii, cred că mă duc să caut o oază 
de umbră. Pielea mea nu s-a obişnuit cu soarele ăsta al vostru 
încă. 

- Stai aici, comandă el. Am să încropesc ceva. Nu se poate să 
călătoreşti tot drumul ăla cu arsuri. 

De unde o adusese, Regan nu avea nici o idee, dar câteva 
minute mai târziu, Don apăru cu o umbrelă de plajă, pe care 
începu s-o instaleze cu ajutorul celor din preajmă. Când Keir şi 
Jane se întoarseră, Regan lenevea ostentativ la umbra ei. îl auzi 
pe Keir spunând că nu vroia s-o deranjeze şi deschise ochii la timp 
să-i vadă spatele dispărând în direcţia parcării. Aşadar, asta 
fusese! Când avea să-l vadă din nou, avea să fie pe drumul spre 
casă. 

Restul zilei trecu surprinzător de uşor. în jurul orei două, 
întregul grup se deplasă la câţiva kilometri în josul coastei, unde 
luară prânzul care se întinse până la ora ceaiului. Apoi porniră în 
masă spre Sydeny, acasă la cineva, să încheie ziua cu o petrecere 
la care bărbaţii şi femeile deveniră grupuri distincte. 

- N-ai să-l scoţi de acolo pe Don, cel puţin încă două ore, o 
sfătui Jane, când Regan începu să dea semne de nelinişte, în jurul 
orei zece. Eu sunt gata de plecare. Ce zici dacă te duc eu? 

Regan acceptă fără nici o ezitare oferta. Era obosită după ce 
petrecuse toată ziua în aer liber, şi ultimul lucru pe care-l vroia 
era să plece cu Don. 

O rugă pe una din celelalte fete să-i mulţumească în numele ei şi 
ieşi cu Jane la maşina mică din capătul lungului şir de 
autoturisme, toate purtând aceeaşi mascotă, placa. 

- Nu mi-am dat seama că ai venit cu maşina ta, spuse ea, 
urcând pe locul din faţă. Presupun că am considerat din oficiu că 
ai venit într-una din maşinile celorlaţi. Ezită înainte să adauge: 
Don mi-a spus că te-ai despărţit de prietenul tău. E definitiv? 

- Din partea amândurora, răspunse nonşalant Jane. Era de 

aşteptat deja de câteva săptămâni. Porniră. Joacă rugbi, ceea ce 
detest, şi nu e deloc interesat de surf sau de alt sport acvatic. Aş 
spune că ne-am descurcat de minune, dat fiind că am rezistat atât 
de mult împreună. 

- Data viitoare, va trebui să găseşti un bărbat cu care să 
împarţi aceleaşi pasiuni, spuse în şoaptă Regan. 

- Da. Capul blond se întoarse uşor. Recunosc, Keir ar fi evident 
ţinta, dacă ar fi liber. 

Inima lui Regan se strânse. 

- Ce te face să crezi că nu e? 

- Instinctul. Nu sunt sigură ce este între voi, dar e ceva. 

- Mâine plec acasă, spuse după câteva clipe Regan. 

- Şi el merge cu tine, o întrerupse Jane, înainte să mai adauge 
ceva. Mi-a spus Don. 

- Nu avea nici un drept! 

- Don nu-şi face griji în privinţa drepturilor. li place să facă 
valuri şi să le privească din spate cum cresc. Oricum, mi-am dat 
seama că e adevărat. 

- Da, oftă Regan. Dar nu va sta în Anglia decât câteva zile, 
apoi se va întoarce. 

- Şi tu n-o să te întorci cu el? 

- Nu. Făcu un mic gest de neajutorare. Imi pare rău, nu-ţi pot 
explica situaţia. Dacă vrei să ştii mai multe, va trebui să-l întrebi 
pe Keir. 

- S-ar putea să fac asta, când se întoarce. 

Apoi, tăcură amândouă tot restul drumului. Când îşi luară 
rămas-bun în faţa hotelului lui Regan, Jane spuse pe neaşteptate: 

- Ştii, n-ar exista resentimente dacă te-ai hotărî să te întorci cu 
el. Mai sunt şi alţi bărbaţi. 

Avea să încerce să-şi amintească ultima remarcă, se gândi 
Regan când maşina lui Jane porni. Poate că într-o zi, avea să 
găsească pe cineva care s-o facă realmente să-l uite pe Keir. Cel 
puţin, putea să spere la asta. 

Beculeţul roşu aprins al telefonului indica un mesaj în 

aşteptare. Operatorul de la comutator i-l citi cu voce tare. Domnul 
Anderson urma s-o ia la zece treizeci. Atât, nimic mai mult. Regan 
se întrebă plictisită de câte ori telefonase Keir şi ce gândise 
despre absenţa ei contnuă. Totuşi, la ce i-ar fi folosit dacă ar fi 
fost aici? Totul se terminase, iar ea trebuia să accepte. 


Capitolul 11 


Aterizară pe aeroportul Heathrow pe o ploaie torențială, după 
o călătorie care durase aproape treizeci de ore datorită unei 
întârzieri la Bangkok, şi, pe deasupra, nu găsiră nici o maşină 
nerezervată. Lui Keir îi trebui o jumătate de oră să asigure 
Renaultul, singura maşină disponibilă, şi chiar şi cu scaunul lăsat 
complet pe spate, arăta departe de a fi confortabil la volan. 

Oferta lui Regan de a conduce fu refuzată cu bruscheţe. 

-E vina mea, pentru că n-am rezervat una de la Sydney, 
spuse el, aşa că trebuie să suport consecinţele. Pur şi simplu, va 
trebui să oprim mai des, ca să ne întindem picioarele. 

La prima din acele opriri, Regan profită de ocazie şi telefonă 
la Cottam, informându-l pe uimitul Sullivan că erau pe drum. 

- Pregăteşte pentru domnul Anderson una din camerele de 
oaspeţi, îi spuse ea fără emoție. Nu vom sta prea mult. O să luăm 
masa pe drum, aşa că nu vă deranjaţi. 

- Totul e în regulă? întrebă Keir când ea se întoarse în maşină. 
Casa n-a ars din temelii, sau ceva de genul ăsta? 

- Dacă nu cumva Sullivan a uitat să menţioneze, făcu ea pe 
deşteapta şi regretă îmediat. Suntem amândoi foarte obosiţi, 
reluă ea pe un ton mai rezonabil. Nu putem să uităm momentan 
de toată afacerea? 

Privirea pe care i-o aruncă părea curioasă: 

- De acord. Am uitat. Vrei să oprim undeva anume să luăm 
masa? 

- în momentul ăsta, nu prea-mi arde să mănânc. Mi se pare că 
ne mutăm de colo-colo de zile întregi. 

- Probabil că o să te simţi mai bine când vei avea ceva în 
stomac. N-ai mâncat nimic nici la micul dejun, în avion. Porni 
motorul fără să aştepte răspunsul ei. Am să aleg eu. 

Se opriră la un restaurant şi luară o masă indecisă, care nu-i 
făcu să se simtă cu mult mai bine. Pe drum, nu vorbiră prea mult. 
Regan simţea cum 

i se închid ochii şi se lupta să rămână trează, conştientă că şi Keir 
trebuia să fie la fel de obosit. în cele din urmă, nu mai rezistă şi 
capul îi alunecă spre geam, căzând într-un somn adânc. 

Când se trezi, parcă după câteva minute doar, ploua încă, dar 
peisajul care trecea pe lângă ei îi era oarecum familiar, ceea ce 
făcu să ridice repede capul. 

- Suntem la doar zece kilometri de Cottam! exclamă ea 
nevenindu-i să creadă. Nu se poate să fi dormit atât! 

-Ba da, o asigură Keir. Foarte liniştită. De ce-ţi faci griji? Era 
cel mai bun lucru pe care-l puteai face. 

- Aş fi putut să trec la volan şi să-ţi dau şansa să dormi şi tu. 
Ar fi trebuit să mă trezeşti. 

- Cine spune că aş fi adormit oricum, ştiind că la volan eo 
femeie? Buzele lui se mişcară uşor amuzate. Asta nu e una din 
maşinile tale cu servodirecţie. 

- Pot să conduc şi o maşină fără servodirecţie, replică ea, fără 
să creadă. Mulţumesc, oricum. Mi-a înţepenit de tot gâtul, dar cel 
puţin pot să gândesc din nou limpede. 

- Mă bucur că măcar unul din noi poate. Luă o mână de pe 
volan şi-şi masă ceafa, destinzându-şi muşchii încordaţi. Primul 
lucru de care o să am nevoie e o baie fierbinte, şi apoi un pat într- 
o cameră întunecoasă, cu un semn „nu deranjaţi“ atârnat de 
clanţă. 

-Totul a fost aranjat. Regan privea pe geam, gândindu-se cât 
de puţin trecuse realmente din ziua în care-l revăzuse pe Keir. 
Doar trei săptămâni scurte, atât. Trei săptămâni care-i aduseseră 
la asta. în curând, avea să vină primăvara, începutul tuturor 
lucrurilor. Dar nu şi al lor. Pentru ei, era deja prea târziu. 

Ajungând la conac, fu prima dată capabilă să-l privească fără 
pasiune, recunoscând risipa. N-avea să-l vândă, avea să-l doneze 
unei cauze care să merite; dacă era necesar, avea să fixeze chiar 
şi un fond pentru întreţinere şi reparaţii. Un sanatoriu pentru copiii 
bolnavi, îi plăcea cum sună. Cottam trebuia să aibă familia pe 
care tatăl ei o dorise pentru el. Matt trebuia să ştie cum să pună 
afacerea pe roate. Chiar şi pentru donaţii existau reguli şi 

regulamente. Dar indiferent cât avea să coste pregătirile, avea să 
se întâmple; era destul de hotărâtă asupra acestui lucru. 

Sullivan îi întâmpină la uşă, cu un salut la fel de circumspect 
ca de obicei. Ceaiul era deja pregătit pentru oricând doreau să-l 
bea, le spuse el. Să-l servească imediat, sau preferau să aştepte? 

- Ce aş prefera, ar fi un pahar mare de whisky, îi spuse Keir 
fără ocolişuri. Dacă sunteţi amabil, să mi-l aduceţi sus, la baie. Am 
să zac o jumătate de oră în cadă şi apoi o să dorm până-mi revin, 
aşa că n-o să mai vreau nimic un timp. Arătaţi-mi doar în ce 
direcţie trebuie să mă duc. 

- Te conduc eu, spuse Regan. Sullivan o să-ţi aducă whiskyul. 
Când se îndreptă spre scări, îşi simţi din nou picioarele grele. Cred 
că s-ar putea să-ţi urmez exemplul. Mâine avem destul timp 
pentru restul. 

Camera pregătită pentru Keir era în celălalt capăt al galeriei 
în care se afla dormitorul ei. Ea rămase în pragul uşii, cu mâinile 
adânc vârâte în buzunarele rochiei crem, în timp ce el intră şi 
abandonă valizele lângă piciorul patului. 

- Sper că te vei simţi confortabil, spuse ea. Ai propria ta baie, 
acolo. 

- Cu cronometru în dosul uşii? Se întoarse să se uite la ea, 
strângând din buze. Nu trebuie să faci pe gazda primitoare cu 
mine, doar sunt soţul tău. Ne vedem mai târziu. 

Regan plecă, îndreptându-se spre camera ei şi închizând încet 
uşa în urma ei. Incă un minut acolo, şi ar fi fost pierdută. Obosit şi 
tensionat cum era, nu-l iubise şi nu-l dorise niciodată mai mult. Ce 
ar face, dacă ar ceda impulsului şi s-ar duce chiar acum la el? Ar 
strânge-o în braţe, aşa cum şi-ar dori ea, sau pur şi simplu ar 
alunga-o nervos? Nu avea să afle nicodată, pentru că momentul 
trecuse pe lângă ea. Şi se îndoia că avea să mai fie vreunul. 

în cameră era întuneric când se trezi; o clipă, se imagină 
înapoi la Sydney. Limbile fosforescente ale ceasului de lângă pat 
indicau că abia trecuse de miezul nopţii. Era firesc pentru fusul 
orar de la Cottam. Aveau să-i trebuiască măcar două zile să se 


164 SUSAN DOYLE 


acomodeze din nou cu ritmul ei obişnuit. 

Ridicându-se din pat, se duse la fereastră, trase puţin 
perdeaua ca să privească la pământurile luminate de luna rece. 
La Sydney, acum era zece şi jumătate dimineaţa şi era deja foarte 
cald, depărtările străluceau nedesluşite. Şi acolo aveau iarnă, 
desigur, dar nu semăna deloc cu cea din Anglia. Zilele deveneau 
mai reci, dar soarele rămânea acolo. 

Şi Keir. Cu cine avea să fie atunci? Cu Jane? Poate. Le stătea 
bine împreună. Fireşte, ea trebuia să afle adevărul. Cum avea să-l 
primească? Bine, îşi imagina Regan. Doi ani nu era mult de 
aştepat pentru un bărbat cum era Keir. 

Realiză dintr-o dată că-i era foame. Cum trecuseră mai mult 
de douăsprezece ore de când mâncase ultima dată, nu era deloc 
surprinzător. Era sigură de un lucru: nu avea să se culce la loc 
încă, aşa că putea foarte bine să se ducă să-şi ia ceva de 
mâncare. 

Bucătăria era în aripa estică a casei, mare, modernă şi cu o 
curăţenie impecabilă. Regan apăsă întrerupătorul ascuns în 
spatele frigiderului, văzând fără tragere de inimă cum încăperea 
se luminează datorită celor trei neoane. Tatăl ei adusese cea mai 
modernă şi mai scumpă aparatură electrocasnică pe care o găsise 
la momentul renovării, dar deşi rezultatul final era fără îndoială 
eficient şi uşor de utilizat, ducea lipsă de orice farmec. Bucătăria 
lui Keir era la fel de modernă, totuşi materialele folosite îi dădeau 
căldură şi o făceau primitoare. Pe Regan o depăşea cum doamna 
Sullivan reuşea să creeze într-o asemenea atmosferă meniurile ei. 

Frigiderul era umplut din abundență. Regan scoase o 
jumătate de pui şi-şi tăie câteva bucăţi de piept, apoi tăie felii de 
pâine ca să-şi facă sandvişuri. Acum, nu mai lipsea decât o cafea 
şi-i era de ajuns. Ar fi trebuit să pună ibricul mai întâi, desigur; 
acum, ar fi fiert apa, dar gândirea logică nu funcţiona atât de 
lesne pentru cineva care nu era obişnuit să-şi poarte singur de 
grijă. 

Aştepta ca apa să fiarbă, jucându-se cu linguriţa în borcanul 

cu zahăr, când uşa de deschise încet. Keir purta un halat scurt şi 
nimic altceva, dacă judeca după picioarele lungi de dedesubt. 

- Tot la asta mă gândeam şi eu, spuse el. M-am trezit din 
cauză că stomacul meu protesta cu încăpățânare. Ce ţi-ai 
pregătit? 

- Pui, spuse ea. Mai e destul, dacă vrei şi tu. 

El se deplasă lângă frigider, papucii lui subţiri din piele 
plescăind uşor pe gresie. 

- Prefer carnea de vită. Unde ţii cuţitele? 

Regan indică unul din sertarele de sus ale bufetului şi i-l 
întinse pe cel pe care-l folosise ea, incapabilă să nu se încordeze 
puţin când degetele lui le atinseră pe ale ei. Keir trebuie s-o fi 
simţit, dar nu spuse nimic, faţa lui era prea departe de bătaia 
luminii ca să poată trăda vreo schimbare subtilă a expresiei. 
Şuierul aburului care ieşea din ibric fu o uşurare. 

Cât timp pregăti două căni de cafea, el îşi făcu sandvişurile 
din care se revărsau pe fiecare parte felii subţiri de carne de vită. 
Regan intenţionase să-şi ducă prada înapoi în cameră, dar să 
plece acum era echivalent cu a fugi de el. Scoase un scaun de la 
masă, vizavi de locul unde stătea el; aprinse lumina care cădea 
doar pe suprafaţa ei, lăsându-i pe ei în umbră. 

- Ultima oară când am mâncat la miezul nopţii a fost când 
eram la facultate, remarcă el, muşcând cu poftă dintr-unul din 
sandvişuri. Eram patru care împărţeam un mic apartament, dar 
întotdeauna am dus o lipsă cronică de bani. Imi luasem o slujbă 
într-un bar de nopte, spălam vase într-o cafenea şi în salariu intra 
şi o masă. Total neoficial, fireşte. 

- Aveai bursă, nu? întrebă Regan şi mai degrabă simţi, decât 
văzu, zâmbetul lui. 

- Desigur că aveam bursă. Şi nu vreau să-i minimalizez 
importanţa. Doar că aveam nevoie de fonduri suplimentare, asta-i 
tot. Unii primeau bani în plus de la familiile lor, dar ai mei nu-şi 
permiteau. De aici, slujba pe care mi-am luat-o. Şi alţii au 
procedat aşa. 

Regan tăcea, vâzându-l în gând pe tânărul Keir, mândru şi 
sărac. Probabil că ajunsese la un salariu bun până când îl întâlnise 
ea. după standardele lui, cel puţin. Cu siguranţă, locurile în care o 
dusese nu fuseseră atât de ieftine. Fusese capabil să conducă o 
maşină, îşi permisese haine decente, poate că pusese chiar şi 
ceva bani deoparte pentru viitor. Totuşi, nimic din toate astea nu 
fusese suficient pentru ea. Pe atunci, nu aflase încă se înseamnă 
dragostea. 

- La ce te gândeşti? întrebă el în şoaptă, şi Regan se trezi 
răspunzându-i cu sinceritate. 

- La noaptea în care ne-am întâlnit prima oară. îmi amintesc 
cât de înalt îmi păreai, şi cât de sigur pe tine. 

- Prea sigur. Pe atunci, credeam că nu am nevoie decât de 
asta. 

- Până când te-am deziluzionat. Puse la loc pe farfurie 
jumătatea de sandviş, dintr-o dată simțind că nu-i mai era foame. 
Mă duc înapoi în pat. 

El o prinse de încheietură când trecu prin dreptul lui, 
întorcându-se pe scaun ca s-o tragă spre el. 

- încă sunt sigur de un lucru, murmură el răguşit. Te doresc, 
Regan. Acum. în seara asta. Nu-mi pasă cât de mult se complică 
totul. 

- Nu! Şi vocea ei era răguşită. Eu nu. 

- Ba da. M-ai dorit la fel de mult adineauri, când de-abia te-am 
atins. Dacă asta e tot ce avem, de ce să nu profităm cât mai 
putem încă? 

Oricare ar fi fost răspunsul pe care se pregătise să-l 
formuleze, fu întrerupt de presiunea buzelor lui pe gura ei, iar apoi 
fu prea târziu. Nu făcu nici o încercare să se elibereze când el o 
ridică în braţe şi plecară din bucătărie; pur şi simplu îşi ascunse 
faţa în halatul lui moale, adulmecând mirosul lui masculin. O purta 
aşa cum o mai făcuse o dată, doar că de data asta, nu-i mai 
opunea rezistenţă. în seara asta, avea să fie diferit. Avea să fie 
aşa cum ar fi trebuit atunci. Trebuia să păstreze aminntirea asta 


MAI BINE MAI TÂRZIU 167 


mult timp de acum înainte. 

Keir o duse în camera ei, aşezând-o blând pe pat. Când stinse 
lumina, fu ca şi cum i-ar fi citit gândurile. Regan avea nevoie de 
întuneric ca de o mantie, nu pentru corpul, ci pentru sentimentele 
ei. O dezbrăcă lent, sărutând-o pe gât, pe sâni, murmurându-i pe 
pielea caldă cuvinte pe care nu le putea auzi. Apoi îşi scoase 
halatul şi veni lângă ea, strângând-o în braţe în timp ce-i exploră 
cu degetele spatele, trasând curba şoldurilor, alunecând pe talie şi 
întorcându-se în locul de unde îşi începuseră călătoria. Greutatea 
lui cobori treptat deasupra, încât ea n-o simţi decât înainte ca el 
să-şi ceară drepturile. 

Când se trezi din nou, lumina slabă a răsăritului de soare 
pătrundea în cameră prin perdelele pe care le lăsase parţial trase. 
Era singură în pat, perna de lângă ea zăcea neatinsă. O clipă, se 
întrebă tulburată dacă era posibil să fi visat evenimentele din 
noaptea trecută, dar moliciunea tandră a buzelor ei o convinse 
imediat că fusese real. Făcuseră dragoste de mai multe ori, de 
fiecare dată mai copleşitor decât ultima, totuşi aparent nu 
îndeajuns de copleşitor încât să-l oprească pe Keir s-o părăsească 
în lumina rece a zilei. Avusese până şi decenţa să primenească 
perna, în cazul în care Sullivan avea să-i aducă micul dejun la pat. 
Trebuia să-şi amintească să-i mulţumească pentru gestul acesta. 

Ştia că nu avea să facă aşa ceva. Ce se întâmplase între ei 
noaptea trecută trebuia să fie ignorat, etichetat drept ceea ce 
fusese cu adevărat: o nebunie temporară care acum se vindecase. 
Astăzi, relaţia lor avea să ia sfârşit, din toate punctele de vedere. 
Odată ce Keir semna blestematele acelea de hârtii ale tatălui ei, 
amândoi erau liberi să pornească fiecare pe drumul lui. Cel puţin, 
Regan avea mândria intactă. Nu se trădase spunându-i că-l iubea. 
Era o slabă consolare, dar era recunoscătoare că exista. 

Uitându-se la ceas, descoperi că era deja trecut de nouă. Fără 
îndoială, Sullivan ezitase să-i deranjeze pe somnoroşi, mai ales 
dându-şi seama, aşa cum probabil făcuse, că fuseseră jos 
noaptea, pentru o gustare. Oare Keir era în camera lui, ori se 

dusese să alerge? Să-şi limpezească gândurile pentru ziua care 
urma. Şi ea trebuia să facă asta. Nu avea nici un sens să mai 
zăbovească acolo, arătând la fel de dezolată cum se simţea. Keir 
avusese tot ce vrusese de la ea noaptea trecută. 

Făcuse duş şi se îmbrăcase, când sună telefonul. Fiona părea 
caldă şi fericită. 

- Aşadar, ai reuşit, spuse ea. Sullivan mi-a spus că ai sosit. N-a 
durat mult, nu-i aşa? Ştiam eu că nu trebuia decât să-l convingi. 

- Nu rămâne, spuse simplu Regan, nevăzând nici un rost să 
ocolească adevărul. A venit doar să semneze actele pe care le 
aşteaptă Matt. Cum merg lucrurile la magazin? 

Tăcerea de la celălalt capăt al firului păru mult prea lungă şi 
profundă. Când Fiona vorbi, fu pe un ton absolut străin firii ei 
altminteri efervescente. 

- Magazinul merge bine. Regan, trebuie să vorbesc cu tine. 

-Va trebui să aştepte, spuse ea. Mai întâi, îl aduc aici pe Matt. 

- Matt nu e aici. în oraş, vreau să spun. A fost chemat într-o 
problemă de familie. Cred că fratele lui e foarte bolnav. 

- Oh? Regan amuţi. Şi nu ştii când se întoarce? 

- Nu ştiu nimic. Am auzit din întâmplare. Făcu o pauză, apoi 
adăugă şoptit: n-o să fie oricum nici o diferenţă. 

- Ce vrea să însemne asta? 

- Despre asta vroiam să-ţi vorbesc. Şi n-o pot face la telefon. 
Tonul ei deveni din nou ferm. Vin acolo. 

Regan rămase în camera ei până la sosirea Fionei, de teamă 
să nu-l întâlnească pe Keir înainte să-şi fi clarificat lucrurile. 
Amintindu-şi stânjeneala lui Matt când trebuise să vină s-o vadă în 
ziua aceea, începea deja să suspecteze adevărul şi aproape i se 
făcea rău. Cum avea să-i spună lui Keir că bătuse tot drumul acela 
pentru cai verzi pe pereţi? De ce ar fi trebuit s-o creadă măcar? 
Avea să creadă că-l păcălise să se întoarcă la Cottam cu ea, şi nu 
exista decât un motiv pentru care ar fi făcut asta. Cam atât cu 
mândria ei! 

Fiona îi confirmă bănuiala după numai două minute de când 

intrase în cameră, cu o stare de spirit atât de proastă, încât în 
condiţii normale Regan n-ar fi crezut-o. 

- Eu l-am convins pe Matt Swain să facă ce-a făcut, pretinse 
ea. Nu i-a plăcut prea mult ideea, dar a fost de acord, pentru că l- 
am convins că era singura cale să te duci după Keir. Am crezut că 
dacă vă întâlniți din nou, departe de Cottam, o să meargă de la 
sine. îmi pare rău că lucrurile n-au ieşit aşa cum am sperat. 

Regan stătea pe scaunul de lângă fereastră, cu faţa întoarsă 
spre dealuri. 

- Aşadar, nu aveam nevoie decât de certificatul de căsătorie, 
spuse ea răguşit. Totul a fost în zadar. Ce naiba îi spun? 

- Vrei să-i spun că eu sunt vinovată? întrebă Fiona. Şi? Am 
făcut o greşeală. Cu siguranţă, el o să. Se opri acolo, cu ochii pe 
chipul lui Regan, observând contracția bruscă a gurii ei. Dar n-am 
făcut nici o greşeală, nu-i aşa? şopti ea. îl vroiai înapoi. l-ai spus 
asta? 

-Nu. 

- De ce? 

- Pentru că are propria lui viaţă acolo şi nu are nevoie de mine 
în ea. Işi roti capul, iar buzele ei erau acum fixate într-un zâmbet 
încordat şi slab. Nu are nevoie de mine, Fi. 

Priveau încă neajutorate una la cealaltă, când se auzi o bătaie 
în uşă. In aşteptarea lui Sullivan cu masa, Regan strigă o invitaţie 
şi îngheţă când apăru Keir. Purta pantaloni şi un pulover, părul lui 
ud demonstrând că de-abia ieşise de la duş. Se opri când o văzu 
pe Fiona şi expresia feţei i se schimbă uşor. 

-Imi pare rău, spuse el, nu mi-am dat seama că ai companie. 
li zâmbi simplu şi nepăsător celeilalte femei. Ce mai faci? 

- Foarte rău, spuse ea fără echivoc. Mă bucur că ţi-ai făcut 
apariţia, Keir. Mă scuteşte de operaţiunea de a te căuta. Mă tem 
că trebuie să-ţi mărturisesc ceva. 

Regan se ridică în picioare, cu obrajii roşii, dar cu hotărâre. 

-Lasă, te rog. Am să-i explic singură. 

Keir se uită de la una la cealaltă, cu ochi mici. 

- Să-mi explici ce? 

- Că eu am fost cea care l-a pus pe Matt Swain să-i servească 
lui Regan toate balivernele alea cum că ar avea nevoie de 
semnătura ta, interveni Fiona, înainte ca Regan să poată vorbi. 
Vezi, am înţeles totul greşit. Am crezut că nu vă desparte decât 
mândria. M-am gândit că dacă vă întâlniți încă o dată, o să 
rezolvaţi situaţia. In schimb, se pare că n-am făcut decât să te 
aduc aici pentru nimic. Işi desfăcu braţele cu tristeţe. Ce pot să 
spun, în afară că-mi pare rău? 

- Nu prea multe, încuviinţă el glacial. Cel puţin, intenţa a fost 
bună. Ochii lui reveniră asupra lui Regan, reci şi impenetrabili. 
Văd că şi pentru tine a fost un şoc. Toate eforturile acelea de 
pomană! Bine că nu m-am deranjat să despachetez. 

-Vă las, spuse în grabă Fiona. Regan, ne vedem mâine. Se 
îndreptă spre uşă, ridicând spăşită din umeri când Keir se dădu la 
o parte să poată trece. Pe viitor, n-am să-mi mai vâr nasul în 
treburile celorlalţi. 

- Ar fi mai bine, răspunse el. închise uşa în urma ei, sprijinindu- 
şi de ea greutatea şi uitându-se la Regan. Aşadar, Cottam este al 
tău oricum. Felicitări. Păcat că n-ai ştiut asta de aseară. Te-ai fi 
putut salva de umilire. 

Regan îşi aţinti privirea asupra lui; ochii îi aruncau flăcări verzi 
strălucitoare care contrastau cu albeaţa chipului ei. 

- Vrei să spui că noaptea trecută am făcut dragoste cu tine 
doar pentru că m-am temut că te-ai putea retrage din 
aranjament? 

- Poate nu în totalitate. măcar atâta credit îmi acord. 
Zâmbetul lui apăru lent şi ironic. Dar mă îndoiesc că ai fi fost atât 
de tăcută, atât de prevăzătoare, să spunem, dacă n-ai fi crezut că 
e în joc conacul. 

Vârtejul de emoţii dinăuntrul ei se cristaliză dintr-o dată într-o 
văpaie arzătoare de furie şi durere. 

-La naiba cu conacul! Şi la naiba şi cu tine, Keir! Pleacă de 
aici, te rog! întoarce-te de unde ai venit! E puţin probabil să te 

mai deranjez vreodată. 

Keir nu se mişcă, studiind-o cu o expresie ciudată. 

- Repetă, te rog. Partea despre Cottam. 

Era prea târziu acum să mai dea înapoi, se dăduse de gol. N- 
avea decât să-şi savureze triumful de a şti ce simţea pentru el. Ce 
mai conta, oricum? 

-Nu-mi pasă de Cottam, spuse ea răguşit. Ironie, nu-i aşa? 
Acum şase ani mi-ai spus că mă iubeşti şi ţi-am râs în faţă. Ei 
bine, acum e rândul tău să începi să râzi. Doar du-te şi fă-o în altă 
parte, te rog, pentru că nu cred că pot suporta. 

Keir rămase în continuare neclintit, privind-o ca şi cum n-o 
mai văzuse înainte. 

-încă nu sunt sigur că am înţeles bine, spuse el în cele din 
urmă. îmi spui ceea ce cred că înţeleg? 

- Adică vrei să fiu mai explicită. Râse cu amărăciune. De ce 
nu? S-ar putea chiar să facă să merite călătoria ta! îşi dădu pe 
spate părul de pe frunte, ridicându-şi capul cu o urmă de dispreţ. 
Am venit după tine pentru că trebuia. Cottam a fost doar o scuză. 
Nu ţi-au trebuit decât două zile să mă faci să mă îndrăgostesc de 
tine. Nu. scutură din cap. nici asta nu e adevărul pur. Cred că n-a 
existat nici o clipă în care să nu fiu îndrăgostită de tine. în toţi 
aceşti şase ani. A început din nou în momentul în care te-am 
văzut la cafenea, doar că n-am vrut să conştientizez. Poate că 
Leonie avea dreptate, poate că ţi-am făcut oferta aceea în 
speranţa că vei face exact aşa cum ai făcut, şi că vei refuza banii 
la timpul potrivit. La ce nu m-am aşteptat, a fost să mă părăseşti 
aşa. Am crezut. am sperat. se întrerupse, înghițind în sec. 
Contează cu adevărat ce am crezut? Mi-ai plătit-o înapoi, până la 
ultimul cent. Mai mult, de fapt, pentru că ce ai făcut a fost 
calculat, iar ceea ce am făcut eu, nu. Eram tânără şi răsfăţată şi n- 
am avut timp să aflu că în viaţă există lucruri mai importante 
decât banii şi poziţia socială. Ei bine, am aflat acum, şi poţi să-ţi 
atribui meritul de a mă fi învăţat. Mai bine mai târziu decât 
niciodată, nu aşa se spune? 

- Regan. Vocea lui era foarte blândă, incredibil de tanară. 
Opreşte-te, iubito. Nu eşti singura care n-a încetat niciodată să 
iubească. Am crezut că am făcut-o. Am crezut că te pot folosi aşa 
cum părea că mă foloseşti din nou şi să scap fără nici un chin. 
Doar că n-a mers aşa. Iți aminteşti cum ai venit la mine, în prima 
zi, lângă piscină? Mă gândeam la tine în momentul acela, mă 
întrebam dacă era prea târziu să mă întorc şi s-o luăm de la 
început. Apoi, m-am întors şi erai acolo; o clipă de nebunie, am 
crezut că şi tu simţeai acelaşi lucru. 

-Până când am stricat totul, punându-i din nou pe cap 
problemele mele cu Cottam. Tremura şi încă nu era sigură pe 
deplin. Dacă aş fi aşteptat puţin, mi-ai fi spus atunci ce simţeai? 

Zâmbetul lui sosi lent. 

-N-ar fi fost nevoie să-ţi spun. Plănuiam să-ţi arăt. 

Regan traversă cumva camera, aruncându-se în braţele lui, 
pe jumătate râzând, pe jumătate plângând în clipa în care se 
agăţă de el, lipindu-şi faţa de pieptul lui puternic. 

- Oh, Dumnezeule, am fost atât de proastă! 

- Nici eu nu sunt prea mândru de modul în care am 
reacţionat, recunoscu Keir, alintându-i blând tâmpla cu buzele. Era 
o singură cale prin care ştiam să ajung la tine şi am intenţionat să 
profit la maximum de ea. li ridică uşor bărbia şi zâmbetul lui fu o 
mângâiere. Doar că atunci când s-a ajuns la asta, am ştiut că 
vroiam mai mult de la tine. De aceea am chemat-o pe Leonie. 
Pentru sprijin moral. 

Regan îşi întinse mâinile să atingă chipul uscăţiv şi bronzat, 
conturând cu un deget linia buzelor şi simțind reacţia lui profundă. 

- Ea ştia că sunt îndrăgostită de tine. Mi-a spus. 

- Atunci, aş fi vrut să-mi spună şi mie, mârâi el. 

- Ai fi crezut-o? 

- Posibil. Femeile sunt mai sensibile la lucrurile astea. 
Cenugşiul ochilor lui radia de scântei, luminiţe mici care dansau şi 
deveneau din clipă în clipă mai mari. Regan putea să simtă 
dorinţa din el, s-o vadă pe curba buzelor lui, în încleştarea fălcilor. 


MAI BINE MAI TÂRZIU 173 


Când o sărută, o făcu apăsat, ridicând-o ca s-o aşeze pe pat. 

- Uşa, şopti ea în faţa buzelor lui. Sullivan ar putea intra cu 
micul dejun pentru. 

El dispăru înainte ca ea să termine propoziţia, traversă 
camera şi răsuci cheia în uşă, apoi se întoarse mai lent, 
lepădându-şi hainele pe drum. 

- Am rezolvat cu Sullivan, spuse. Acum, o să mă îngrijesc de 
tine. 

Dacă noaptea trecută fusese copleşitoare, acum era infinit 
mai mult, 
pentru că pentru prima oară nu mai aveau nimic de ascuns. 
Apăsând pe umărul ei greutatea capului lui după ultima şi 
cutremurătoarea culme, Regan se gândi ca prin vis la toate zilele 
şi nopţile care urmau, la faptul că avea să se trezească în fiecare 
dimineaţă ştiind că dragostea-i era împărtăşită şi că avea să 
devină din ce în ce mai profundă. Se duseseră regretele pentru ce 
ar fi putut fi acum şase ani, pentru că nu ar fi fost niciodată aşa. 
Niciodată în o mie de ani! 

- In legătură cu casa asta, murmură Keir. Ai vorbit serios mai 
devreme? 

- Da. Vocea ei era joasă, dar avea o tonalitate care reflecta 
siguranţa. Mă tem că Sullivanii vor trebui să ia ceea ce le-a fost 
asigurat. Vor duce o viaţă foarte confortabilă, sunt sigură de asta. 
Se opri o clipă, jucându-se uşor cu degetele în părul lui. Ce părere 
ai dacă transformăm conacul într-o casă pentru copii bolnavi. un 
sanatoriu? Am stabili şi un fond ca să ajutăm finanţarea punerii în 
funcţiune. Până la urmă, cu greu o să am nevoie de toţi banii pe 
care mi i-a lăsat tata, nu? Mai ales cu un soţ care e vrăjitor într-ale 
ingineriei. 

El îşi ridică uşor capul şi se uită la ea, cu buzele curbate. 

- Pot să asigur confortul pentru noi doi, da. poate trei sau 
patru, cum şi când va fi nevoie. Dar nu aici, în Anglia, Regan. 
Căminul meu e acolo. 

- Ştiu. Şi nu discut. îşi aşeză mâinile de-o parte şi de alta a 

chipului puternic, ridicându-şi capul să-l sărute apăsat. Căminul 
meu e acolo unde eşti tu, indiferent că e Australia, China sau 
Tombuctu! Te-aş urma până la capătul lumii. 

- Cât devotament, o ironiză el, dar în vocea lui transpărea 
tandreţea. Oh, Dumnezeule, te iubesc! Şi când mă gândesc cât de 
aproape am fost să n-o mai spun niciodată. 

- Şi când mă gândesc cât de aproape am fost să n-o spun 
niciodată deloc, murmură ea. Am fost o mică proastă, şi oarbă pe 
deasupra. Nu puteam să văd dincolo de nasul meu. Cât trebuie să 
mă fi disprețuit! 

- Nu te-am disprețuit. Nu era vina ta că erai aşa cum erai. 
Probabil n-ar fi mers nici dacă ai fi fost altfel. Aşa cum ai spus 
odată, fără stimulent, poate că n-aş fi încercat niciodată să încep 
o altă viaţă şi, cu siguranţă, n-ai fi fost fericită cu ce ţi-aş fi putut 
oferi aici, în Cottam. Nici acum n-ai fi, dacă am ajunge la asta. 
lubirea poate depăşi toate diferenţele, dar nu poate schimba firea 
omului. Locul tău e într-un anumit mediu, iubito, şi mă bucur că 
acum pot să ţi-l ofer. 

Cu ochii minţii, Regan văzu casa de lângă mare, simţi soarele 
pe piele şi vântul în faţă. O nouă viaţă, o viaţă diferită, dar una cu 
care se simţea deja în largul ei. 

- Cât de repede ne putem întoarce? întrebă ea. 


Sfârşit 


